
MALONUSIS PONAS 
PAIKAS 


— Vadinasi, jūs stovėjote ant naktinio kabareto, ku- 
rio savininkas esate, slenksčio? 

— Taip, mano komisare. 

Veltui Megrė tikėjosi išgirsti kitokį kreipinį. Jis 
net keturis ar penkis kartus bandė įtikinti kabare- 
to šeimininką, kad į jį reikia kreiptis ne „mano ko- 
misare“, o „pone komisare“. Bet argi tai svarbu? 

— Taigi prabangus pilkos spalvos lenktyninis au- 
tomobilis staiga sustojo ir iš jo, kaip sakėte, lyg 
kulka iššovė žmogus. Ar taip? 

— Taip, mano komisare. 

— Norėdamas pakliūti į naktinį kabaretą, jis tu- 
rėjo eiti pro pat jus ir gal netgi šiek tiek užkliudy- 
ti. O virš durų, sakėte, šviečia neoninė iškaba. 

— Ji violetinės spalvos, mano komisare. 


— Nair kas? 


MANO DRAUGAS MEGRĖ 


— Na ir nieko. 

— Vadinasi, todėl, kad iškaba violetinės spalvos, 
jūs negalite atpažinti žmogaus, kuris po sekundės, 
atitraukęs aksominę portjerą, šovė į jūsų padavėją? 

Tai buvo Karačis, o gal Karačinis (Megrė nuola- 
tos painiodavo naktinio kabareto šeimininko var- 
dą ir, prieš tardamas jį, vis užmesdavo akį į bylą). 
Nedidelio ūgio vyriškis avėjo aukštakulnius batus, 
ant piršto buvo užsimovęs žiedą su didžiuliu gel- 
tonos spalvos deimantu. Kaip ir visi korsikiečiai, 
jis šiek tiek panėšėjo į Napoleoną. 

Kvota prasidėjo aštuntą valandą ryto, o laikro- 
dis jau išmušė vienuolika. Tiksliau, ji prasidėjo vi- 
durnaktį, nes visi sulaikytieji Fonten gatvės nakti- 
niame kabarete, kur buvo nužudytas padavėjas, 
naktį praleido areštinėje. Trys, o gal keturi inspek- 
toriai, tarp jų Žanvjė ir Toransas, jau buvo apklau- 
sę Karačį ar Karačinį, tačiau jiems taip ir nepavyko 
nieko išpešti. 

Nors buvo gegužė, lijo lietus. Taip lyja tik ru- 
denį. Lijo ketvirtą, o gal penktą dieną, lietus pliau- 
pė taip, kad namų stogai, palangės ir skėčiai bliz- 
gėjo nelyg vanduo Senoje, kurią Megrė matydavo 
pro savo kabineto langą kaskart, kai tik pasukda- 


vo galvą. 

Ponas Paikas ramiai sėdėjo ant kėdės kampe ta- 
rytum laukiamojoje salėje. Jo povyza net ėmė er- 
zinti. Jis lėtai nužvelgdavo akimis čia komisarą, čia 
neūžaugą korsikietį, paskui vėl pažvelgdavo į ko- 
misarą, ir sunku buvo numanyti, ką mąsto tas an- 
glas valdininkas ir ar apskritai jis mąsto. 

— Karači, tikiuosi, suprantate, kad spyriodama- 
sis galite daug ką prarasti. Ar suprantate, kad jūsų 
įstaigą gali uždaryti? 

Šie žodžiai nė truputėlio neišgąsdino korsikie- 
čio. Jis lyg niekur nieko supratingai dėbčiojo į Meg- 
rė, šypsojosi visa burna ir pirštu, ant kurio blyk- 
čiojo deimantas, glostė juodų ūsų galiukus. 

— Mano komisare, aš niekada nenusižengiau tai- 
syklėms. Galite paklausti savo kolegos Priolė. 

Nors šį kartą buvo narpliojama žmogžudystės 
"byla, ją kuruoti turėjo komisaras Priolė, dorovės 
brigados viršininkas. Mat žmogus buvo nužudy- 
tas įtartinomis aplinkybėmis įtartinoje aplinkoje. 
Deja, Priolė buvo išvykęs į Jurą, į kažkokio gimi- 
naičio laidotuves. 

— Vadinasi, jūs atsisakote atsakyti į klausimus? 

— Ką jūs, mano komisare, tikrai neatsisakau. 

Megrė suraukė antakius ir vilkdamas kojas pa- 


suko durų link. Atidaręs jas, tarė: 

— Liuka, padirbėk dar šiek tiek su juo! 

Ak, tas žvilgsnis! Ponas Paikas verte vėrė jį aki- 
mis! Nors ponas Paikas ir buvo simpatingas Žmo- 
gus, Megrė kartais jusdavo, kaip ima nekęsti jo. To- 
kius jausmus jis jautė ir savo svainiui Mutonui. Kartą 
per metus, pavasarį, Mutonas atvykdavo į Rytų stotį 
su žmona - ponios Megrė seserim. 

Mutonas irgi buvo simpatingas, niekam nieko 
bloga nelinkintis žmogus. Jo žmona - kaip reta 
linksma moteris. Vos tik jiedu peržengdavo Meg- 
rė buto, esančio Rišaro-Lenuaro bulvare, slenkstį, 
ji tuojau pat užsijuosdavo prijuostę ir skubėdavo 
padėti seseriai nudirbti namų ūkio darbus. Pirmą 
dieną viskas klostydavosi puikiai. Antra diena irgi 
praeidavo be didesnių netikėtumų. 

— Rytoj mes išvažiuojame! — pareikšdavo Mu- 
tonas. 

— Jokiu būdu! Nė nemanykite! - imdavo prieš- 
tarauti ponia Megrė. - Ir ko taip skubate? 

— Vis tiek galų gale jums atsibosime. 

— To niekada nebus! 

Megrė antrindavo žmonai: 

— Ką jūs, to niekada nebus! 

Trečią viešnagės dieną komisaras Megrė jau ne- 


būtų atsisakęs kokio nors netikėto darbelio, kad 


GEORGES SIMENON 


tik nereikėtų pietauti namuose. Bet, o varge, nuo 
tos dienos, kai Megrė žmonos sesuo ištekėjo už 
Mutono ir porelė kasmet atvažiuodavo į Paryžių, 
nė karto nepasipainiojo byla, dėl kurios komisaras 
būtų galėjęs mesti visus šeimos reikalus ir leisti die- 
nas bei naktis savo kabinete. 

Penktą viešnagės dieną sutuoktiniai Megrė 1m- 
davo žvilgčioti vienas į kitą liūdnais žvilgsniais, ta- 
čiau Mutonai ir toliau mielai leido laiką giminaičių 
draugijoje. Taip praeidavo savaitė. Mutonai buvo 
tokie mieli, tokie malonūs, tokie paslaugūs, tokie 
diskretiški, kad ponus Megrė imdavo graužti sąži- 
nė dėl to, jog jaučia jiems neapykantą. 

Panašius jausmus komisaras išgyveno ir ben- 
draudamas su ponu Paiku. Teisybė, praėjo dar tik 
trys dienos nuo to laiko, kai anglas lipa komisaru: 
Megrė ant kulnų. 

Kartą per atostogas Megrė nejučia prasitarė Mu- 
tonui: 

— Kodėl jums neatvykus pavasarį į Paryžių pail- 
sėti pas mus savaitėlę? Mes turime svečių kamba- 
rį, jame niekas negyvena. 

Ir jie atvyko. 

Panaši istorija susiklostė prieš keletą savaičių, kai 


Paryžiaus policijos prefektas oficialiai apsilankė pas 

lordą - Londono merą. Svečiui buvo pasiūlyta vyk- 
ti į garsųjį Skotland Jardą. Prefektas buvo maloniai 
nustebintas, kai sužinojo, kad aukštas pareigas už- 
imantys anglų policijos valdininkai yra girdėję apie 
komisarą Megrė ir domisi jo darbo metodais. 

— Galėtumėte atvažiuoti ir patys pasižiūrėti, kaip 
jis dirba, - pasiūlė geraširdis policijos prefektas. 

Tereikėjo mandagiai pakviesti, kaip ir Mutonus. 
Į Paryžių buvo išsiųstas kuklutis, niekam nekrin- 
tantis į akis inspektorius Paikas, ir štai jau trys die- 
nos, kai jis sekioja iš paskos Megrė. Tiesiog lipa 
komisarui ant kulnų. 

Ponui Paikui buvo ne mažiau kaip trisdešimt 
penkeri ar net keturiasdešimt, bet jis atrodė kur 
kas jaunesnis. Iš pirmo žvilgsnio panėšėjo į rimtą 
studentą. Be jokios abejonės, jis buvo protingas 
žmogus, galbūt netgi itin aštraus proto. Stebėjo, 
klausėsi 17 mąstė. Mąstė taip intensyviai, jog atro- 
dė, kad girdi jo minčių eigą. Tai vargino. 

Megrė jautėsi taip, tarsi visą laiką būtų sekamas. 
Nesutrikdomasis ponas Paikas stebėjo komisaro ges- 
tus, įdėmiai klausėsi jo kalbų 1r viską krovėsi į galvą. 

Deja, visas tas tris dienas nieko įdomaus taip ir 
neatsitiko. Baisi rutina. Vien šūsnys popierių. Nuo- 


bodžios kvotos, tokios kaip Karačio. 

Paikas ir Megrė jau pradėjo suprasti vienas kitą 
be žodžių. Pavyzdžiui, tą akimirką, kai inspekto- 
riaus pavaldinys išvedė iš kabineto naktinio kaba- 
reto šeimininką 1r uždarė duris, anglas, žvelgda- 
mas į Megrė, akimis nedviprasmiškai klausė: 

— Dabar papešios vargšelį? 

Tikriausiai papešios. Delikačiai elgdamasis su 
tokiais žmonėmis kaip Karačis, nieko nepeši. O 
kas paskui? Bet negi tai svarbu? Ši byla visiškai ne- 
įdomi. Jeigu padavėją nužudė, vadinasi, jis arba žai- 
dė kokį nors negarbingą žaidimą, arba tapo kon- 
kuruojančios gaujos auka. 

Kartais tie pienburniai imdavo aiškintis santy- 
kius ir nušluodavo kokį nors draugelį nuo kelio. 

Duos Karačis parodymus ar neduos - tai visai 
nesvarbu, anksčiau ar vėliau kuris nors iš jo drau- 
gužių vis tiek užkibs ant kabliuko ir išduos savo 
bendrininkus. Greičiausiai tai padarys kuris nors 
iš informatorių. Įdomu, ar Anglijoje yra informa- 
torių? 

— Alio!.. Taip... Tai aš... Kas prašo?.. Leša?.. To- 
kio nepažįstu... Iš kur, sakote, jis skambina?.. Iš 
Porkerolio?.. Gerai, junkite... 

Anglas nenuleido akių nuo Megrė, stebeilijo 


kaip Dievo akis legendoje apie Kainą. 

— Alio!.. Aš labai blogai girdžiu... Leša?.. Taip... 
Gerai... Taip, aš supratau... Porkerolis... Ir šitai 
supratau... 

Prispaudęs telefono ragelį prie ausies, Megrė 
žiūrėjo, kaip lango stiklais bėga lietaus lašai, 1r gal- 
vojo, kad ten, Porkerolyje, nedidelėje Viduržemio 
jūros salelėje, Jero ir Tulono platumoje, dabar tik- 
riausiai šviečia saulė. Pats ten niekada nėra buvęs, 
bet yra girdėjęs daug pasakojimų apie tuos kraš- 
tus. Ten apsilankę žmonės į Paryžių grįžta juodi 
kaip beduinai. Iš tos salos komisarui skambino pir- 
mą kartą, ir jis pagalvojo, kad telefono laidai, ko 
gero, nutiesti po jūra. 

— Taip... Ką jūs sakote?.. Nedidelio ūgio blon- 
dinas Liusone... Pagaliau aš pradedu kai ką prisi- 
minti... 

Su inspektoriumi Leša Megrė susipažino labai 
seniai Vandėjoje, kai keliems mėnesiams buvo iš- 


siųstas į Liusoną. Ten jis turėjo peržiūrėti kažko- 


kias painias administracines bylas. 


— Dabar jūs tarnaujate Draginjano operatyvi- 
nėje brigadoje?.. Bet skambinate man iš Porke- 
rolio... 

Linijoje buvo girdėti kažkoks traškesys. Kart- 


kartėmis pasigirsdavo telefonininkių balsai: 

— Alio! Paryžius... Paryžius... Alio!.. Pa- 
ryžius... Paryžius... 

— Alio! Tulonas... Mieloji, ar čia Tulonas? Alio! 
Tulonas... 

Tikriausiai kitoje Lamanšo pusėje telefono li- 
nijos veikia prasčiau. Nesutrikdomasis ponas Pai- 
kas sekiojo akimis Megrė, nepraleisdamas pro au- 
sis nė vieno žodžio. Inspektorius vartė rankoje 
pieštuką. 

— Alio!.. Klausiate, ar aš pažįstu Marseleną? Ko- 
kį Marseleną? Kaip tai?.. Žvejys? Leša, gal galėtu- 
mėte kalbėti aiškiau?.. Iš to, ką pasakėte, aš nieko 
nesupratau. Kalbate apie tipą, kuris gyvena barke?.. 
Supratau... Na ir ką dar norite man pasakyti?.. Jis 
tvirtina, kad yra mano draugas?.. A? Jis taip tvirti- 
no?.. Sakote, kad jis nebegyvas? Nužudytas vakar 
naktį?.. Bet kuo aš čia dėtas, mielas Leša?.. Tai ne 
mano sektorius... Jis visą vakarą kalbėjo apie ma- 
ne?.. Sprendžiant iš jūsų žodžių, tik dėl to jis ir 
buvo nužudytas... 

Megrė, vienoje rankoje tebelaikydamas pieštu- 
ką, kita pabandė užsidegti pypkę. 

— Aš užsirašysiu, gerai... Marselis... Ne Marse- 


lenas?.. Pagaliau kaip jums patogiau. P - kaip Po- 


lis, A - kaip Artūras, K - kaip kinas... Taip, supra-' 

tau... Pako... Jūs išsiuntėte pirštų atspaudus?.. Tai 
buvo mano laiškas?.. Jūs įsitikinęs?.. Ar popierius 
su grifu?.. O koks gritas?.. „Terno aikštės aludė“?.. 
Kodėl gi ne? Ir ką aš jam tame laiške rašiau?.. 

Ponas Paikas sėdėjo šalia komisaro ir atkakliai 
vėrė jį akimis! 

- Gerai, aš viską užsirašysiu... „Rytoj Žineta iš- 
važiuoja į sanatoriją. Ji bučiuoja Jus. Siunčia nuo- 
širdžiausius sveikinimus“... Ir tą laišką pasirašė 
Megrė?.. Ne, tai nebūtinai turėtų būti klastotė... 
Aš kai ką pradedu prisiminti... Tuojau pasižiūrė- 
siu į kartoteką... Atvažiuoti pas jus?.. Tikiuosi, jūs 
suprantate, kad tai ne mano reikalas... 

Jis jau norėjo padėti ragelį, bet apsigalvojo ir 
uždavė klausimą, rizikuodamas nustebinti poną 
Paiką. 

— Ar pas jus šviečia saulė?.. Pučia mistralis?.. Ir 
vis tiek saulėta?.. Gerai... Jeigu ką nors sužinosiu, 
pranešiu... Sutarta... 

Ponas Paikas neuždavė jokių klausimų, bet taip 
pažvelgė į Megrė, kad komisaras prakalbo pats. 

— Ar žinote, kur yra Porkerolio sala? - paklausė 
užsirūkęs pypkę. — Sako, kad ten labai gražu, nė 
kiek ne prasčiau kaip Kapryje arba Graikijos salo- 


se. Šiąnakt Porkerolyje buvo nužudytas žmogus, 

bet tai ne mano sektorius. Jo laive buvo rastas ma- 
no laiškas. 

— Ir tą laišką tikrai parašėte jūs? 

- Tikriausiai. Žinetos vardas man kai ką prime- 
na. Eime su manim. 

Ponas Paikas jau buvo susipažinęs su visomis kri- 
minalinės policijos patalpomis. Vienas paskui kitą 
jiedu lipo laiptais į palėpę, kur buvo saugomos vi- 
sos bylos asmenų, kada nors turėjusių reikalų su tei- 
sėsaugininkais. Anglo draugijoje Megrė jautė nevisa- 
vertiškumo kompleksą ir sutriko matydamas, kaip 
jo pražilęs bendradarbis, vilkintis pilkos spalvos pa- 
laidinį, čiulpia žibuoklėmis kvepiančius saldainius. 

— Sakykite man, Langlua... Beje, ar jūsų žmona 
jaučiasi geriau? 

— Pone Megrė, serga ne mano žmona, 0 uošvė. 

— Šit kaip! Prašyčiau man atleisti... Ar ją jau ope- 
ravo? 

— Taip, vakar ji jau sugrįžo į namus. 

— Langlua, pažiūrėkite, gal turite kokių nors 
duomenų apie Marselį Pako. Pavardė baigiasi rai- 


de „d“*. 


“ „Pako“ prancūziškai rašoma „Pacaud“ (vert.). 

Orai Londone, ko gero, geresni nei Paryžiuje. 
O čia visą laiką į stogą barbena lietus, girdėti, kaip 
lietvamzdžiu bėga vanduo. 

— Marselis? — paklausė ant kopėčių užlipęs tar- 
nautojas. 

— Taip, jis. Duokite man jo bylą. 

Be pirštų atspaudų, ant kortelės buvo priklijuo- 
tos dvi nuotraukos, viena — iš priekio, kita — iš šo- 
no. Jis buvo nufotografuotas kriminalinėje polici- 
joje be apykaklės, be kaklaraiščio, ryškiai apšviestas. 

„Pako, Marselis Žozefas Etjenas, gimė Havre, 
jūrininkas...“ 

Megrė suraukė antakius ir įbedė žvilgsnį į nuo- 
trauką, bandydamas bent ką nors prisiminti. Iš 
nuotraukos žvelgė trisdešimt penkerių metų vy- 
riškis. Atrodė sulysęs, kažkoks suvargęs. Mėlynė 
po dešine akimi liudijo, kad, prieš patekdamas į 
fotografo rankas, Pako buvo rimtai kvočiamas. 

Byloje buvo pateiktas ir gana ilgas jo padarytų 
nusikaltimų sąrašas. Havre, būdamas septynioli- 
kos, Pako įsivėlė į muštynes ir sužeidė žmogų. Po 
metų Bordo - 1r vėl muštynės, sužeidimas, girtuok- 
liavimas viešoje vietoje. Pako priešinosi jį tram- 
džiusiems policininkams. Muštynės ir sužeidimai 


prastos reputacijos įstaigoje Marselyje. 

Megrė laikė kortelę taip, kad ją galėtų matyti ir 
jo kolega anglas. Neatrodė, kad ponas Paikas būtų 
labai nustebęs, savo povyza jis tarytum sakė: „Pana- 
šių dalykų yra 1r pas mus, kitoje Lamanšo pusėje“. 

„Valkatavimas siekiant specialių tikslų...“ 

Ar ten irgi esama panašių dalykų? Tai reiškė, kad 
Marselis Pako buvo suteneris. Už tai buvo nubaus- 
tas — išsiųstas į Afriką atlikti karinės tarnybos. 
„Peštynės ir sužeidimai Nante...“ 

„Peštynės ir sužeidimai Tulone...“ 

— Tai bent peštukas, - pasakė Megrė ponui Paikui. 
Paskui - kur kas didesni nusižengimai. 
„Paryžius. Vagystė su masalu.“ 

Anglas paklausė: 

— O ką tai reiškia? 

Paaiškink, kad nori, tam džentelmenui, tautos, 
visame pasaulyje garsėjančios kaip nekalčiausios, 
atstovui! 

— Tai speciali vagystės rūšis. Taip vagiama susi- 
klosčius ypatingoms aplinkybėms. Vyras traukia 
su nepažįstama mergina į kokį nors įtartiną vieš- 
butį, o paskui paaiškėja, kad dingo jo piniginė. To- 
kiais atvejais mergina beveik visada turi bendrinin- 
ką. Ar supratote? 


— Supratau. 

Marselio Pako byloje buvo rašoma apie tris to- 
kias vagystes ir kiekvieną kartą buvo minimas Ži- 
netos vardas. 

Toliau buvo vardijami kur kas rimtesni nusikal- 
timai. Pavyzdžiui, sužeidimas peiliu. Pako sužeidė 
kažkokį jam besipriešinantį vyriškį. 

— Kaip supratau, čia kalbama apie gana tamsią 
asmenybę, - švelniu balsu pasakė ponas Paikas. 

Jis taip raiškiai tarė prancūziškus žodžius, kad 
jie kartais nuskambėdavo gana ironiškai. 

— Prisiminiau. Aš tikrai esu jam rašęs. Įdomu, 
kaip viskas vyksta Anglijoje? 

— Labai korektiškai. 

— Tikiu. O mes ne visada su jais cackinamės. 
Keista, bet jie dėl to dažniausiai nepyksta. Supran- 


ta, kad toks mūsų darbas. Ir taip, keliaudami iš vie- 


nos apklausos į kitą, mes pamažu susipažįstame. 


— Marselis vadino jus savo draugu? 
— Taip. Esu įsitikinęs, kad taip sakydamas jis bu- 
vo nuoširdus. Ypač gerai prisimenu merginą. Kai 


imu galvoti apie ją, man prieš akis iškyla popie- 


riaus lapas su grifu. Jeigu pasitaikys proga, nusive- 


siu jus į Terno aikštės aludę. Ten labai jauku, o rau- 
ginti kopūstai — tikras skanumėlis. Ar mėgstate 


raugintus kopūstus? 


GEORGES SIMENON 


— Retkarčiais neatsisakau jų paragauti, - be jo- 
kio entuziazmo atsakė anglas. 

— Vidurdienį ir vakare aludėje galima išvysti ke- 
letą merginų prie apskrito stalo. Ten dirbo ir Žine- 
ta. Jos gimtinė - Bretanėje, netoli Sen Malo kai- 
mo. Atvykusi į Paryžių, ji įsidarbino tarnaite pas 
kvartalo mėsininką. Pako ji žavėjosi; o šis verkda- 
vo, kai kalbėdavo apie ją. Ar jus tai stebina? 

Pono Paiko niekas nestebino, neišraiškingas jo 
veidas atrodė bejausmis. 

— Susiklosčius tam tikroms aplinkybėms aš esu 
jiems šiek tiek padėjęs. Žineta sirgo džiova, bet ne- 
sigydė, kad nereikėtų skirtis su Marseliu. Kai jį pa- 
sodino į kalėjimą, nusprendžiau pasikalbėti su vie- 
nu iš savo draugų, gydytoju ftiziatru, ir šis sutiko 
apgyvendinti ją Savojoje. Štai ir viskas. 

— Apie tai jūs ir rašėte Pako? 

— Taip. Pako tuo metu sėdėjo kalėjime, o aš ne- 
turėjau laiko pas jį nuvažiuoti. 

Megrė atidavė Langlua kortelę ir pasuko į laip- 
tinę. 

— Ar nemanote, kad mums reikėtų papusry- 
čiauti? 


Dar viena problema, susijusi su ponu Paiku. 


Viską turi daryti kaip galima sąžiningiau. Gal de- 

rėtų pasikviesti anglą į kokį nors prabangų resto- 
raną? Bet ar neatsitiks taip, kad kolegos, gyve- 
nantys kitoje Lamanšo pusėje, 1ms manyti, jog 
prancūzų policininkai leidžia pačias darbingiau- 
sias valandas lėbaudami? Kita vertus, jeigu jis pa- 
sirinks kokią nors pigią užeigą, gali būti apkaltin- 
tas šykštumu. 

Tą patį būtų buvę galima pasakyti ir apie aperi- 
tyvą. Gerti? O gal geriau negerti? 

— Jūs ketinate važiuoti į Porkerolį? 

Gali būti, kad ponas Paikas panoro keliauti į 
pietus. 

— Ne aš tai sprendžiu. Mano darbo vieta — Pa- 
ryžius, Senos departamentas. 

Apniukęs dangus buvo klaikios pilkos spalvos, 
ir net žodis „mistralis“ skambėjo viliojamai. 

— Jūs mėgstate vėdarus? 

Komisaras nusivedė anglą į vieną iš Halių (cen- 
trinio turgaus) restoranėlių ir pavaišino tuo metu 
madingais Keno vėdarais ir Siuzetės sklindžiais. 
Juos patiekė variniame inde. 

— Tokias dienas mes vadiname tuščiomis. 

— Mes irgi. 

Įdomu, kokią nuomonę apie jį susidarė Skot- 


land Jardo atstovas? 

Atvažiavo norėdamas išstudijuoti „Megrė me- 
todus“, o Megrė neturi jokių metodų. Pamatė ap- 
kūnų storžievį, kuris jam tikriausiai panėšėjo į ei- 
linį prancūzų pareigūną. Kiek dar laiko sekios jam 
iš paskos? 

Antrą valandą jiedu grįžo į Auksakalių kranti- 
nę. Karačis tebebuvo skyriuje. Sėdėjo kambarėly- 
je, primenančiame stiklinį narvą, kuriame papras- 
tai liudytojai laukdavo, kol juos pakvies į apklausą. 
Iš to buvo galima spręsti, kad tardytojams iki šio- 
lei taip ir nepavyko nieko gero išpešti 17 kad ne- 
trukus liudytojas vėl bus kvočiamas. 

— Arjis jau pavalgė? - paklausė ponas Paikas. 

— Nežinau. Tikriausiai. Kartais jam atneša su- 
muštinių. 

— Bet tai būna retai? 

— Būna, kad jie pasninkauja, bet tai padeda at- 
gaivinti atmintį. 

— Pone komisare, jus kviečia viršininkas. 

— Turiu trumpam palikti jus vieną, pone Paikai. 

Nors šiek tiek pasisekė. Juk anglas nesivilks jam 
iš paskos į viršininko kabinetą. 

— Įeikite, Megrė. Man ką tik skambino iš Dra- 
ginjano operatyvinės brigados. 


— Numanau, ką norite pasakyti. 

— Taip, juk neseniai Leša iš ten ir jums skambi- 
no. Ar dabar turite labai daug darbo? 

— Nelabai. Tik tas svečias... 

— Atrodo, jis jau spėjo jums nusibosti. 

— Ponas Paikas - labai korektiškas žmogus. 

— Ar jūs prisimenate Pako? 

— Prisiminiau, kai susipažinau su jo byla. 

— Įdomi istorija, ar ne? 

— Žinau tik tiek, kiek telefonu man papasakojo 
Leša. Jis taip stengėsi kuo suprantamiau paaiškin- 
ti, kad iš jo žodžių nedaug ką tesupratau. 

— Man paskambino vyriausiasis komisaras, mu- 
du ilgai šnekėjomės. Jis primygtinai reikalauja, kad 
jūs vyktumėte į Porkerolį. Įsitikinęs, kad Pako bu- 
vo nužudytas dėl jūsų. 

— Dėl manęs? 

— Jis nežino, kaip kitaip galėtų paaiškinti Pako 
mirties priežastis. Jau daug metų Pako, labiau ži- 
nomas kaip Marselenas, gyveno Porkerolyje, savo 
laive. Ten jis buvo labai populiarus asmuo. Kaip 
supratau iš komisaro žodžių, Pako greičiau buvo 
valkata, o ne žvejys. Žiemą jis šlaistydavosi be jo- 
kio darbo, o vasarą plukdydavo turistus žvejoti. 
Toje saloje nėra žmonių, kurie būtų buvę suinte- 


resuoti, kad jis mirtų. Marselenas neturėjo priešų, 

jis su niekuo nesipyko. Nieko iš jo nepavogė, tei- 
sybė, vogti nebuvo ko. 

— Kaip jis buvo nužudytas? 

— Kaip tik tai labiausiai ir domina vyriausiąjį ko- 
misarą. 

Viršininkas žvilgtelėjo į pastabas, kurias buvo 
užsirašęs kalbėdamasis telefonu. 

— Aš nežinau tos vietovės, todėl man sunku tiks- 
liai įsivaizduoti. Užvakar vakare... 

— O aš iš pokalbio supratau, kad buvo kalbama 
apie vakarykštę dieną... 

— Ne, tai atsitiko užvakar. Keletas žmonių susi- 
rinko „Nojaus laive“. Matyt, tai kokia nors smuk- 
lė arba kavinė. Tokiu metų laiku paprastai ten ren- 
kasi tik nuolatiniai lankytojai. Visi vienas kitą 
gerai pažįsta. Tarp jų buvo ir Marselenas. Jie šne- 
kėjosi įprastomis temomis, paskui Pako prakal- 
bo apie jus. 

— Bet kodėl? 

— Nežinau. Visi mėgsta paplepėti apie garsius 
žmones. Marselenas tvirtino, kad jūs esate jo drau- 
gas. Galbūt kuris nors iš to būrelio suabejojo pro- 
fesinėmis jūsų savybėmis? Kad ir kaip būtų, jis gy- 
nė jus labai karštai. 


— Ar jis buvo girtas? 


MANO DRAUGAS MEGRĖ 


23 


24 


— Jis visada būdavo daugiau ar mažiau apgirtęs. 
Tuo metu pūtė stiprus mistralis. Nežinau, kuo čia 
dėtas mistralis, bet, kaip supratau, tai kažką reiš- 
kė. Tikriausiai dėl mistralio Pako, užuot, kaip vi- 
sada, ėjęs miegoti į laivą, tą vėlų vakarą patraukė į 
šalia parko esančią lūšną, kurioje žvejai laikydavo 
savo tinklus. Kitą rytą jį rado negyvą su keliomis 
kulkų žymėmis galvoje. Žudikas gerai pasidarba- 
vo, iššaudė visą apkabą. Negana to, jis smogė au- 
kai į veidą kažkokiu sunkiu daiktu. Iš visko spren- 
džiant, užpuolikas buvo siaubingai įsiutęs. 

Megrė pažvelgė į Seną pro lietaus uždangą ir pa- 
galvojo, kad ten, prie Viduržemio jūros, dabar tik- 
riausiai šviečia saulė. 

— Buasveras, vyriausiasis komisaras, - šaunus 
vaikinas. Kadaise aš jį pažinojau. Ne karštakošis. 
Jis neseniai atvyko į nusikaltimo vietą, bet jau 
šiandien turi grįžti. Buasveras pritaria Leša nuo- 
monei, kad būtent kalbos apie jus ir buvo pagrin- 
dinė tos dramos priežastis. Komisaras netgi lin- 
kęs manyti, kad tas, kuris šovė į Marseleną, iš 
tikrųjų taikėsi į jus. Ar supratote, ką turiu galvo- 
je? Tas žmogus taip nekenčia jūsų, kad pasiryžęs 
nužudyti kiekvieną, kuris tik pabando jus ginti ir 


pavadina savo draugu. 

— O ar Porkerolyje yra žmonių, kurie taip ne- 
kenčia manęs? 

— Tai labiausiai ir trikdo komisarą Buasverą. Sa- 
loje visi vienas kitą gerai pažįsta. Žmonės pažįsta 
kiekvieną atvykstantįjį ir išvykstantįjį. Iki šiolei ne- 
būtum radęs nė vieno, kurį būtum galėjęs įtarti. 
Reikėtų labai pasistengti norint nežinia dėl ko pri- 
kibti. Ką jūs apie tai manote? 

— Aš manau, kad ponui Paikui būtų ne pro šalį 
vykti į pietus. 

— O jums? 

— Būčiau laimingas, jeigu galėčiau važiuoti vienas. 

— Taigi kada išvykstate? 

— Naktiniu traukiniu. 

— Kartu su ponu Paiku? 


— Taip, kartu su ponu Paiku! 


Galbūt anglas manė, kad prancūzų policija savo pa- 
reigūnus į nusikaltimo vietą veža galingais auto- 
mobiliais? 

Šiaip ar taip, jis turėtų bent numanyti, kad kri- 
minalinės policijos komisarai tam gali skirti nedaug 
lėšų. Ar teisingai pasielgė Megrė? Jeigu važiuotų 


vienas, tikrai pasitenkintų plackartu. Kai atsidūrė 


Liono geležinkelio stotyje, dar šiek tiek dvejojo, * 

bet paskutinę akimirką apsisprendė ir nupirko du 
miegamojo vagono bilietus. 

Vagonas buvo prabangus. Koridoriuje stumdė- 
si prašmatnūs keleiviai, įspūdingas buvo ir jų ba- 
gažas. Puošni minia su gėlių puokštėmis rankose 
buvo atėjusi išlydėti kažkokios kino žvaigždės. 

— Tai „Mėlynasis ekspresas“, - sumurmėjo Meg- 
rė lyg atsiprašinėdamas. 

Daug ką būtų atidavęs, jeigu būtų galėjęs suži- 
noti, ką apie visa tai mano jo kolega. Po paraliais, 
jie bus priversti nusirenginėti vienas kito akivaiz- 
doje. O rytoj rytą reikės laukti eilėje prie mažyčio 
tualeto kambario durų. 

— Trumpai drūtai, - pareiškė ponas Paikas, jau 
spėjęs persirengti pižama ir chalatu, - tyrimas pra- 
sidėjo. 

Įdomu, ką jis norėjo tuo pasakyti? Anglas pran- 
cūziškai kalbėjo taip tiksliai, jog visada atrodė, kad 
po jo žodžiais kažkas slypi. 

— Taip, tyrimas prasidėjo. 

— Ar jūs padarėte Marseleno kortelės kopiją? 


— Ne. Turiu prisipažinti, kad tokia mintis man 


"net nebuvo atėjusi į galvą. 


— Arjūs išsiaiškinote, kur dabar toji moteris? Jei- 


gu atmintis manęs neapgauna, jos vardas - Žineta? 

— Ne, neišsiaiškinau. 

Ponas Paikas metė žvilgsnį į komisarą, galbūt 
todėl, kad norėjo papriekaištauti. 

— Ar turite suėmimo orderį? 

— Ne. Turiu tik leidimą pradėti tirti šią bylą, kad 
galėčiau pasikviesti ir apklausti man reikalingus 
žmones. 

— Ar esate kada nors buvęs Porkerolio saloje? 

— Niekada. Aš mažai pažįstu pietus. Kartą man 
yra tekę atlikti tyrimą Antibuose ir Kanuose, bet 
nedaug ką pavyko išsaugoti atmintyje. Didžiausią 
įspūdį padarė baisus karštis. Visą laiką būdamas ten 
mirtinai norėjau miego. 

— Jums nepatinka Viduržemio jūra? 

— Aš visada prastai jaučiuosi ten, kur negaliu 
rimtai atsidėti darbui. 

— Vadinasi, jūs iš tų, kurie visas jėgas atiduoda 
darbui? 

— Šito aš nežinau. 

Ir tai buvo tiesa. Viena vertus, kai Megrė pradė- 
davo tirti kokią nors naują bylą, imdavo keiksno- 
ti, kad vėl sugrius jam įprasta darbų tvarka. Kita 
vertus, kai komisarui keletą dienų tekdavo slam- 
pinėti be darbo, jis paniurdavo, imdavo nerimauti. 


— Ar jūs gerai miegate traukinyje? 


*“ 


“ 
* ' 

— Aš visur gerai miegu, - atsakė ponas Paikas. 

— Ar ratų stuksenimas netrukdo jums mąstyti? 

— Matot, aš retai kada mąstau! 

Megrė užsirūkė pypkę, ir kupė netrukus jau 
skendėjo dūmuose. Komisaras susierzino, juolab 
kad anglas nerūkė. 

— Vadinasi, jūs dar nežinote, nuo ko reikėtų pra- 
dėti? 

— Tikrai nežinau. Nėra jokio siūlo galo, kurio 
galėčiau stvertis. 

— Dėkoju. 

Buvo visiškai aišku, jog ponas Paikas įsidėmi vi- 
sus, net pačius nereikšmingiausius, Megrė pasaky- 
tus žodžius, jog jis viską kraunasi į galvą, kad vė- 
liau galėtų atkurti atmintyje. Grįžęs į Skotland 
Jardą, tikriausiai susikvies visus savo bendradar- 
bius (galbūt net prie mokyklinės lentos) ir, aiškiai 
tardamas žodžius, sakys: | 

— Per kvotą komisaras Megrė... 

Kas -bus, jeigu komisarą ištiks nesėkmė? Jeigu 
paaiškės, kad tai viena iš tų istorijų, kai esi privers- 


tas mindžikuoti vietoje, O tiesa išaiškėja tik po ko- 


„kių dvidešimties metų, ir tai visiškai atsitiktinai? 


Bet gali būti ir taip, kad Leša rytoj pasitiks juos 


perone ir lyg niekur nieko pasakys: 

— Viskas baigta! Suėmėme girtuoklį, kuris nu- 
žudė Pako. Jis pats prisipažino. 

Visaip gali atsitikti... Ponia Megrė neįdėjo cha- 
lato komisarui į lagaminą. Nenorėjo, kad jis dėvė- 
tų seną drabužį, primenantį vienuolio abitą. Vil- 
kėdamas naktinius marškinius, komisaras jautėsi 
labai nejaukiai. 

— Gal norite naktinės kepuraitės? — paklausė po- 
nas Paikas ir ištiesė Megrė sidabrinį flakoną bei tau- 
rę. - Taip mes vadiname paskutinę viskio taurelę, 
kurią išlenkiame prieš miegą. 

Megrė gurkštelėjo viskio. Beje, jis nebuvo įpra- 
tęs gerti viskio prieš eidamas miegoti. Ko gero, po- 
nas Paikas irgi nemėgo kalvadoso, nors buvo pri- 
verstas kartu su Megrė gerti jį visas tris dienas. 

Komisarą pažadino knarkimas. Atmerkęs akis, 
jis išvydo alyvmedžiais apaugusius Ronos krantus. 
Vadinasi, jie jau pravažiavo Avinjoną. 

Danguje švietė saulė, virš upės pleveno leng- 
vas rūkas. Anglas, ką tik nusiskutęs, elegantiškas 
nuo galvos iki kojų, stovėjo koridoriuje priglau- 
dęs veidą prie stiklo. Tualete buvo taip švaru, tar- 
si juo niekas nesinaudotų. Ten šiek tiek kvepėjo 


lavandomis. 
* 

Megrė, ką tik atsibudęs, dar nesuvokdamas, ko- 

kia jo nuotaika, atsidarė lagaminą ir niurzgėdamas 
"ėmė ieškoti savo skustuvo: 

— Kad tik dabar nepasirodyčiau kaip koks idiotas. 

Galbūt toks grubumas buvo Megrė reakcija į ne- 


priekaištingą pono Paiko korektiškumą... 

„NOJAUS LAIVO“ 
KLIENTAI 


Apskritai pirmasis raundas klostėsi visiškai pado- 
riai. Tai nereiškia, kad jie varžėsi vienas su kitu, 
bent jau profesijos srityje. Ponas Paikas iš tikrųjų 
dalyvavo policinėje Megrė veikloje, tačiau tik kaip 
žiūrovas. 

Ir vis dėlto Megrė pagalvojo būtent taip: „Pir- 
masis raundas“. Ką gi, komisaras buvo susikūręs 
jam vienam įprastą žodyną. 

Pavyzdžiui, kai jis pulmano koridoriuje priėjo 
prie anglo inspektoriaus, netikėtai užkluptas ponas 
Paikas, žinoma, pabandė nuslėpti savo jausmus. Gal- 
būt todėl, kad buvo drovus. Šiaip ar taip, Skotland 
Jardo valdininkui nederėtų gėrėtis vienu iš nuosta- 
biausių pasaulio peizažų, jam nepritiktų mėgautis 
reginiu, kai teka saulė. O gal anglas manė, kad ne- 


padoru rodyti susižavėjimą matant pašaliniams. 

Megrė, net nešusimąstydamas, skyrė tašką sa- 
vo naudai. 

Vagone-restorane ponas Paikas taip pat gavo taš- 
ką, ir teisėtai. Smulkmena: jis tiesiog šiek tiek su- 
siraukė, kai jam buvo patiekta kiaušinienė su be- 
koniena, kuri jo šalyje, be abejo, buvo skanesnė. 

— Jūs nesate buvęs prie Viduržemio jūros, pone 
Paikai? - paklausė Megrė. 

— Atostogas aš paprastai leidžiu Sasekse. Nors 
vieną kartą buvau nukakęs į Egiptą. Jūra buvo pil- 
ka, audringa, beveik visą laiką lijo lietus. 

Megrė, ne itin mėgęs pietus, dabar jautė nenu- 
galimą norą girti juos. 

Abejotinas taškas: metrdotelis, kuris atpažino 
komisarą (tikriausiai kur nors jau buvo jį aptarna- 
vęs), iškart po pirmųjų pusryčių pataikaujamu to- 
nu pasiūlė: 

— Gal taurelę ko nors stipresnio, kaip paprastai? 

Kaip tik vakar inspektorius, tarsi neteikdamas 
tam reikšmės, pastebėjo, kad anglų džentelmenas 
dieną niekada negeria stiprių gėrimų. 


Atvykęs į Jerą, Megrė davė sau neginčijamą taš- 


ką. Prie geležinkelio stoties augančios palmės, nu- 


tviekstos karštos, kaip Sacharoje, saulės, šį kartą 


atrodė apmirusios. Buvo galima pamanyti, kad tą 


GEORGES SIMENON 


rytą atidaromas koks nors didelis turgus, mugė ar 
šventė, nes vežimai, nedideli sunkvežimiai, sunkio- 
s10s Mašinos panėšėjo į judančias ankstyvųjų dar- 
žovių, vaisių ir gėlių piramides. 

Ponui Paikui, kaip ir Megrė, gniaužė kvapą. Jie 
jautėsi taip, tarsi būtų pakliuvę į kitą pasaulį, ir var- 
žėsi, nes vilkėjo tamsiais drabužiais, su kuriais dar 
vakar vakare pliaupiant lietui vaikštinėjo Paryžiaus 
gatvėmis. 

Reikėjo, kaip tai padarė inspektorius Leša, ap- 
sivilkti geltonžiedės razetos spalvos kostiumą ir 
marškinius su atvira apykakle. Megrė ne iš karto 
atpažino inspektorių. Prisiminė tiktai pavardę ir 
miglotai įsivaizdavo, kaip jis atrodo. Per nešikų mi- 
nią besibraunantis Leša — mažas, sulysęs, be skry- 
bėlės, avintis lengvais vasariniais batais - buvo pa- 
našus į berniūkštį. 

— Eikite šen, šefe! 

Ar šį kartą Megrė nusipelnė dar vieno taško sa- 
vo naudai? Šitas velnio neštas ir pamestas ponas Pai- 
kas vertindavo viską, ką darė Megrė, ir neįmanoma 
buvo sužinoti, kada parašydavo jam gerą pažymį, O 
kada - blogą. Oficialiai Leša derėjo į Megrė kreiptis 


„pone komisare“, nes jis nebuvo tiesioginis jo pa- 


valdinys. Bet Prancūzijoje nedaug atsirastų polici- | 

ninkų, kurie įstengtų atsispirti pagundai su drau- 
eišku familiarumu vadinti komisarą tiesiog šetu. 

— Pone Paikai, jūs jau neakivaizdžiai pažįstamas 
su inspektoriumi Leša. Leša, tai ponas Paikas iš 
Skotland Jardo. 

— Jie taip pat domisi šia byla? 

Leša buvo taip įsijautęs į Marseleno istoriją, jog 
jo nė kiek nebūtų nustebinusi žinia, kad ji pripa- 
žinta tarptautinės reikšmės byla. 

— Ponas Paikas atvažiavo į Prancūziją studijuoti 
mūsų darbo metodų. 

Jie veržėsi iš minios, ir Megrė niekaip negalėjo 
atsistebėti, kodėl Leša žengia kažkaip keistai, šo- 
nu, vis sukdamas sprandą. 

— Eime greičiau, - paragino jis. - Mano mašina 
StOVI1 prie įėjimo. 

Tai buvo maža tarnybinė mašina. Tik atsisėdęs į 
ją, Inspektorius atsiduso: 

— Jūs turėtumėte būti atsargesnis. Visi mano, 
kad nusikaltėlis galanda prieš jus dantis. 

Vadinasi, prieš keletą sekundžių minioje tas 


smulkutis Leša buvo pasiruošęs bet kurią akimir- 


"ką ginti Megrė! 


— Važiuojame į salą tuojau pat? Ar Jere jums ne- 


reikia sutvarkyti kokių nors reikalų? 


GEORGES SIMENON 


— Ne, galime važiuoti. 

Ir jie nuriedėjo. Vietovė buvo lygi, ji priminė 
dykumą. Kelias apsodintas eglūnų krūmais, kai 
kur matyti palmės. Vėliau dešinėje pasirodė balti 
druskožemiai. Viskas buvo taip neįprasta, atro- 
dė, tarsi jie būtų persikėlę į Afriką. Dangus žyd- 
ras kaip porcelianas, ramybės nedrumsčia nė men- 
kiausias vėjelis. 

— O kur mistralis? — su vos pastebima ironija 
paklausė Megrė. 

— Vakar vakare jis staiga liovėsi pūtęs. Pačiu lai- 
ku. Pūtė devynias dienas iš eilės, o to pakanka, kad 
visiems įsipyktų. 

Megrė buvo nusiteikęs skeptiškai. Šiauriečiai (o 
šiaurė prasideda Liono apylinkėse) niekada rimtai 
nevertina mistralio. Taigi visiškai atleistina, kad po- 
nas Paikas irgi demonstravo, koks jis abejingas. 

— Iš salos niekas neišvyko. Galite apklausti vi- 
sus, kurie leido joje tą dieną, kai buvo nužudytas 
Marselenas. Žvejai aną naktį dėl audros į jūrą neiš- 
plaukė. Bet vienas minininkas iš Tulono ir keletas 
povandeninių laivų manevravo salos reide. Aš 
skambinau į admiralitetą. Atsakymas buvo labai 
konkretus. Nė vienas laivas nekirto farvaterio. 


— Vadinasi, žudikas tebėra saloje? 

— Turėsite galimybę pats viską išsiaiškinti. 

Leša vaidino senbuvio, pažįstančio ir salą, ir jos 
gyventojus, vaidmenį. Megrė čia buvo naujokas, o 
tai visada gana nemalonus vaidmuo. Pusvalandį pa- 
važiavęs, automobilis sustojo uolėtame kyšulyje, 
kur nebuvo nieko, išskyrus Provanso stiliaus vieš- 
butį ir keletą žvejų namelių, nudažytų rausva ir 
šviesiai mėlyna spalvomis. 

Tai buvo taškas Prancūzijos naudai, nes visus 
sužavėjo prieš akis atsivėręs vaizdas. Jūra buvo ne- 
paprastai mėlyna, tokios spalvos ji paprastai vaiz- 
duojama tik atvirukuose. Horizonte, saulėtuose to- 
liuose, tingiai tįsojo sala, ryškiai žalios jos kalvos, 
raudonos ir geltonos spalvų uolos. 

Prie lentinių tiltelių pabaigos plūduriavo švie- 
siai žalias su baltu borteliu žvejų laivelis. 

— Tai mūsų valtis. Aš paprašiau Gabrielio, kad 
jis atplukdytų mane ir palauktų jūsų. Pašto kateris 
„Kormoranas“ užsuka čia tik.aštuntą valandą ryto 
1r penktą valandą vakaro. Gabrielio pavardė - Ga- 
li. Aš jums jau sakiau, kad šioje saloje gyvena daug 


Gali ir Morenų. Daugumas Porkerolio gyventojų 


turi vieną iš šių dviejų pavardžių. 


Leša tempė lagaminus, jo rankose jie atrodė la- 


bai dideli. Katerio variklis jau burzgė. Visa tai at- 


GEORGES SIMENON 


rodė truputį nerealiai; buvo sunku patikėti, kad jie 
atvyko čionai tirti nužudymo. 

— Aš nepasiūliau jums apžiūrėti lavono. Jis Je- 
re. Skrodimas atliktas vakar vakare. 

Tarp Žjeno kyšulio ir Porkerolio salos buvo apie 
tris mylias kelio. Jiems plaukiant tarsi šilkiniu van- 
deniu, ėmė ryškėti salos kontūrai, aiškiau buvo ma- 
tyti kyšuliai, įlankos, žalumoje skendinti sena tvir- 
tovė ir pačiame centre — mažytė šviesių namų 
grupė, balta bažnyčios varpinė. Šie statiniai atrodė 
taip, tarsi būtų vaiko pastatyti iš trinkelių. 

— Kaip jums atrodo, ar man pavyks gauti mau- 
dymosi kostiumą? — kreipėsi į Leša anglas. 

Megrė nebuvo apie tai susimąstęs; pasilenkęs 
per bortą, jis apžiūrinėjo po laiveliu slenkantį jū- 
ros dugną. Jūros gylis šioje vietoje - ne mažiau kaip 
dešimt metrų, bet vanduo tą rytą buvo toks skaid- 
rus, kad be jokio vargo buvo galima įžiūrėti smul- 
kiausias povandeninio peizažo detales. Ir tai buvo 
tikras peizažas — su lygumomis, padengtomis ža- 
luma, su uolėtomis kalvomis, su tarpekliais ir be- 
dugnėmis, tarp kurių tarsi besiganančios bandos 
plaukiojo guotai žuvų. 

Megrė, šiek tiek sumišęs, tarsi jį būtų užklupę 


bežaidžiant vaikiškus žaidimus, pasižiūrėjo į poną 


MANO DRAUGAS MEGRĖ 


37 


38 


Paiką, bet tuoj pat skyrė sau dar vieną tašką: Skot- 
land Jardo inspektorius, susižavėjęs ne mažiau nei 


jis, taip pat neatplėšė akių nuo jūros dugno. 


Kai kur nors atvažiuoji pirmą kartą, iškart visada 
sunku įsivaizduoti, kur kas yra. Iš pradžių viskas 
atrodo neįprasta. Taip ir šį kartą. Uostas mažytis, 
kairėje — molas, dešinėje — uolėtas kyšulys, apau- 
gęs skėtinėmis pušimis. Už uosto matyti raudoni 
stogai, balti ir rausvi namai tarp palmių, mimozų 
ir eglūnų. 

Ar Megrė kada nors yra regėjęs mimozas kur 
nors kitur, o ne mažųjų pardavėjų krepšiuose Pa- 
ryžiuje? Komisaras jau neprisiminė, ar jos žydėjo, 
kai jis prieš keletą metų tyrė nusikaltimą Antibuose 
ir Kanuose. 

Ant molo būriavosi žmonės. Laiveliuose, išdažy- 
tuose kaip Kalėdų eglutės žaisliukai, sėdėjo žvejai. 

Žmonės įdėmiai stebėjo, kaip Megrė ir ponas 


Paikas lipa į krantą. Galbūt saliečiai jungiasi į ko- 


kias nors grupes? Tik vėliau Megrė pradėjo atkreip- 


ti dėmesį į tokias smulkmenas. Kažkoks žmogus, 
apsirengęs baltais drabužiais, su balta kepure ant 
galvos, pasveikino jį, pakeldamas ranką prie smil- 


kinio. Komisaras iš karto nepažino šio žmogaus. 


GEORGES SIMENON 


— Tai Šarlo! - sušnibždėjo jam į ausį Leša. 

Tuo metu šis vardas Megrė nieko nesakė. Ne- 
tardamas nė žodžio, kažkoks basas milžinas sudė- 
jo bagažą į vežimėlį ir pasuko į kaimo aikštę. 

Megrė, Paikas ir Leša patraukė paskui jį. Jiems 
iš paskos sekė vietos gyventojai; visą tą laiką tvy- 
rojo kažkokia neįprasta tyla. 

Aikštė buvo didelė ir tuščia. Aplinkui augo eu- 
kaliptai, akį traukė įvairių spalvų namai, šiek tiek 
aukščiau kyšojo mažytė geltona bažnytėlė su bal- 
ta varpine. Ten buvo ir keletas kavinių su šešėlyje 
skendinčiomis terasomis. 

— Aš galėjau užsakyti jums kambarius viešbu- 
tyje „Grand H6tel“. Jau dvi savaitės, kai jis atvėrė 
duris lankytojams. Bet pamaniau, kad jums būtų 
geriau apsistoti „Nojaus laive“. Paaiškinsiu kodėl. 

Per trumpą laiką susikaupė daug informacijos, 
kai ką reikėjo paaiškinti. Į aikštę išeinanti „Nojaus 
laivo“ terasa buvo didesnė negu kitų kavinių; ją ri- 
bojo akmeninė sienelė ir visokiausi žalumynai. Vi- 
duje buvo vėsu, tamsoka, bet jauku; nosį kuteno 
virtuvės ir baltojo vyno kvapai. 

Dar vienas Žmogus, vilkintis virėjo drabužiais, 
bet be virėjo kepurės ant galvos, ėjo jų link ištie- 
sęs ranką. Jo veide spindėjo šypsena. 


a 

- Pone Megrė, esu laimingas, galėdamas jus pri- 
imti. Aš paskyriau jums patį geriausią kambarį. 
Išgersite baltojo vyno? 

Leša pristatė: 

— Tai Polis, „Nojaus laivo“ šeimininkas. 

Kavinės grindys buvo išklotos raudonomis ply- 
telėmis. Ši įstaiga labiau priminė bistro. Baltasis vy- 
nas — šaltas, žalsvokas, skanus. 

— Į jūsų sveikatą, pone Megrė. Aš net nedrįsau 
tikėtis, kad kada nors man nusišypsos laimė pri- 
1mti jus „Nojaus laive“. 

Poliui nė motais, kad komisaras atvyko į jų salą 
tirti nusikaltimo. Atrodo, visi jau spėjo užmiršti 
apie Marseleno mirtį. Žmonių grupelės, kurias ko- 
misaras Megrė ką tik matė prie molo, dabar jau bu- 
vo aikštėje ir pamažu artėjo prie „Nojaus laivo“. 
Keletas žmonių netgi prisėdo ant terasos. | 

Iš visko sprendžiant, dabar juos labiausiai do- 
mino komisaras Megrė, gyvas Megrė, ir jo atvy- 
kimas į salą. Lyg jis būtų buvęs kokia nors kino 
žvaigždė. 

Arjis jautėsi pakankamai tvirtas? Galbūt Skot- 
land Jardo policininkai pačioje tyrimo pradžioje 
pasitiki savimi kur kas labiau nei jis? Ponas Paikas 


dairėsi į visus ir neištarė nė žodžio. 


GEORGES SIMENON 


— Aš norėčiau šiek tiek atsigaivinti, —- pagaliau 
išspaudė Megrė ir išgėrė dvi taures baltojo vyno. 

— Žožo! Parodyk ponui Megrė jo kambarį! Po- 
ne komisare, ar jūsų draugas taip pat eis į savo 
kambarį? 

Žožo - tai juodai apsirengusi, plačiai besišyp- 
santi jaunutė tamsiaplaukė tarnaitė mažomis smai- 
liomis krūtimis. 

Visas namas kvepėjo provansietiška Žuviene ir 
šafranu. Viršutinės laiptų aikštelės, kaip ir kavi- 
nės, grindys buvo išklotos raudonomis plytelėmis. 
Iš ten buvusių trijų ar keturių kambarių komisa- 
rui tikrai teko pats geriausias. Vienas jo langas 
žvelgė į aikštę, kitas į jūrą. Galbūt jį reikėtų pa- 
siūlyti ponui Paikui? Dabar per vėlu. Jam jau pa- 
rodė kitas duris. 

— Gal jūs, pone Megrė, dar ko nors pageidautu- 
mėte? Vonia koridoriaus gale. Atrodo, yra karšto 
vandens. 

Leša sekė paskui jį. Ir kas čia keista? Taip ir turi 
būti. Bet Megrė vis dėlto į savo kambarį jo nepa- 
kvietė. Nenorėjo trikdyti kolegos iš Anglijos. Dar 
1ms ir pamanys, kad nuo jo kas nors slepiama, kad 
jam neatskleidžiamos visos paslaptys. 


— Nusileisiu po kelių minučių, Leša. 

Norėjo tarti keletą malonių žodžių inspekto- 
riui, kuris taip rūpestingai viskuo pasirūpino. Meg- 
rė tarsi per miglą prisiminė, kad Liusone girdėjo 
daug kalbų apie Leša žmoną. Stovėdamas tarpdu- 
ryje, komisaras kuo nuoširdžiausiai paklausė: 

— O kaip gyvena žavioji ponia Leša? 

Bet vargšelis inspektorius tik liūdnai sumurmėjo: 

- Oargijūs nežinojote? Ji paliko mane. Štai jau 
aštuoneri metai, kai ji paliko mane. 

Koks netaktas! Megrė staiga prisiminė: Liuso- 
ne apie ponią Leša todėl tiek daug ir kalbėjo, kad ji 


buvo neištikima vyrui. 


Įėjęs į savo kambarį, Megrė nusivilko švarką, nu- 
siprausė, išsivalė dantis, pasirąžė stovėdamas prie 
lango, paskui, tarsi norėdamas išbandyti čiužinio 
spyruokles, keletą minučių pagulėjo ant lovos. Gar- 
dus pietų kvapas iš virtuvės skverbėsi į visas namo 
kerteles. Komisaras svarstė, ar nebūtų geriau že- 
myn lipti be švarko, nes buvo karšta, bet galų gale 
nusprendė, kad nenori būti pernelyg panašus į po- 
ilsiautoją. 

Tuo metu, kai jis pasirodė apačioje, prie baro sė- 
dėjo keletas žmonių, daugiausia vyrų, vilkinčių žvejų 


drabužiais. Leša komisaro laukė ant slenksčio. 

— Gal norite šiek tiek pasivaikščioti, šete? 

— Palauksime pono Paiko. 

— Jis jau išėjo. 

— Kur? 

— Maudytis. Polis paskolino jam maudymosi 
kostiumą. 

Ir jie patraukė uosto link. 

— Šefe, man atrodo, jums reikia būti labai atsar- 
giam. Tas, kuris nužudė Marseleną, pritvinkęs pyk- 
čio jums ir stengsis atkeršyti. 

— Palaukime, kol ponas Paikas išlips iš vandens. 

Leša parodė į galvą, kyšančią iš jūros už laive- 
lių, ir tarė: 

— Jis taip pat vykdo tyrimą? 

— Jis stebi. Mes neturime sudaryti įspūdžio, ne- 
va ką nors rezgame jam už nugaros. 

— Mums būtų ramiau viešbutyje „Grand Hėtel“. 
Šis viešbutis ką tik pradėjo veikti, jame dar nėra 
žmonių. Turiu jums pasakyti, kad salos gyventojai 
įpratę rinktis pas Polį. Ten viskas ir prasidėjo, nes 
būtent ten Marselenas kalbėjo apie jus, tvirtino, 
kad jūs - jo draugas. 

— Palaukime pono Paiko. 

— Jūs ketinate apklausti liudytojus jam dalyvau- 


jant? 

— Teks tai daryti. 

Leša susiraukė, bet neišdrįso prieštarauti. 

— Kur jūs ketinate juos iškviesti? Merijoje yra 
tik viena salė su suolais, stalu, vėliavomis Liepos 
keturioliktosios garbei ir biustu. Meras turi krau- 
tuvėlę prie pat „Nojaus laivo“. Pažiūrėkite, jis kaip 
tik dabar stumia dviratį vežimėlį. 

Ponas Paikas toje vietoje, kur stovėjo grandine 
pririštas barkas, ramiai brido į krantą taškydamas 
saulėje tviskantį vandenį. 

— Vanduo nuostabus, - pasakė jis. 

— Jeigu norite, mes palauksime čia, kol jūs per- 
sirengsite. 

— Man ir taip patogu. 

Šį kartą taškas jo naudai. Liesu pono Paiko kū- 
nu ritosi vandens lašai. Su vienomis glaudėmis jis 
jautėsi nė kiek ne prasčiau nei tada, kai vilkėdavo 
juodu kostiumu. 

Ponas Paikas parodė į pilką jachtą, išmetusią 1n- 
karą už kelių kabeltovų nuo kranto. Joje buvo i1š- 
kelta anglų vėliava. 

— Kas tai per jachta? 

Leša paaiškino: 

- Tai „Šiaurinė žvaigždė“. Ši jachta atplaukia čio- 


nai beveik kasmet. Jos šeimininkė — ponia Elena 


GEORGES SIMENON 


Vilkoks. Beje, jos vardu pavadinta ir viena iš viskio 
rūšių. Ji yra fabriko, gaminančio „Vilkoks“ viskį, 
savininkė. 

— Arji jauna? 

— Toji moteris gana gerai išsilaikiusi. Gyvena 
jachtoje su savo sekretoriumi Filipu de Morikūru 
ir dviem jūrininkais. Porkerolyje yra dar vienas an- 
elas, saloje jis gyvena ištisus metus. Iš šios vietos 
matyti jo namas. Štai tas su minaretu. 

Pono Paiko, atrodo, nesužavėjo žinia, kad su- 
tiks čia savo kraštiečių. 

— Tai majoras Belemas, bet salos gyventojai jį 
vadina tiesiog majoru, kartais ir Tedžiu. 

— Jei neklystu, jis - Indijos armijos majoras? 

— Nežinau. 

— O ar daug jis geria? 

-- Daug. Šį vakarą pamatysite jį „Nojaus laive“. 
Jūs visus pamatysite „Nojaus laive“, taip pat ir po- 
nią Vilkoks bei jos sekretorių. 

— Ar jie buvo ten, kai Marselenas kalbėjo apie 
mane? - paklausė Megrė tiesiog tam, kad ką nors 
pasakytų. 

— Taip. Jie visi buvo „Nojaus laive“, kas vakarą 


ten renkasi. Po savaitės ar dviejų į Porkerolį ims 


plūsti turistai, ir gyvenimas saloje pasikeis. Ir da- - 

bar čia gyvenimo ritmas nebe toks kaip žiemą, kai 
vietos gyventojai saloje lieka vieni, bet tikrasis se- 
zonas dar neprasidėjo. Kol kas atvyko tik tie, ku- 
rie susirenka čia kasmet. Ar supratote, ką norėjau 
pasakyti? Yra nemažai žmonių, atplaukiančių į sa- 
l4 jau daug metų, jie pažįsta visus salos gyvento- 
jus. Majoras Belemas jau aštuoneri metai gyvena 
viloje su minaretu. O greta jos stovi ir pono Emi- 
lio vila. 

Leša neryžtingai pažvelgė į Megrė. Matyt, jis 
šiek tiek drovėjosi savo kraštiečių. 

— Ponas Emilis? 

— Jūs turėtumėte jį pažinoti. Bent jau jis sako 
jus pažįstąs. Ponas Emilis gyvena su savo motina, 
senute Žiustina, viena iš pačių žymiausių pakran- 
tės moterų. Ji yra „Gėlių“ Marselyje, „Sirenų“ Ni- 
coje ir dar kelių namų Tulone, Bezjė, Avinjone sa- 
vininkė. 

Įdomu, ar ponas Paikas suprato, apie kokius na- 
mus čia kalbama? 

- Žiustinai jau septyniasdešimt devyneri. Maniau, 
kad ji vyresnė, nes, jeigu tikėtume ponu Emiliu, jam 
šešiasdešimt penkeri. Pasirodo, Žiustina jį pagimdė 
būdama keturiolikos. Ji pati man tai vakar pasakė. 


Jiedu gyvena labai ramiai, į svečius pas juos niekas 


GEORGES SIMENON 


nevaikšto. Žiūrėkite! Pažvelkite štai ten, matote, po- 
nas Emilis vaikštinėja savo sode. Jis vilki baltu kos- 
tiumu, jam ant galvos - kolonijinės armijos šalmas. 
Kaip ir visi, jis turi laivelį, bet toliau tos vietos, kur 
baigiasi molas, neplaukia. Ten ponas Emilis leidžia 
ištisas valandas — gaudo jūrų junkerius. 

— O kas tai yra? — paklausė Paikas. 

— Jūrų junkeriai? Tai mažos, labai gražios žuvy- 
tės su raudonais ir žydrais pelekais. Iškeptos jos 
gana skanios, bet žvejoti tokias žuvis — nerimtas 
darbas. Ar aišku? 

— Aišku. 

Visi trys ėjo smėliu už namų, kurių fasadai žvel- 
gė į aikštę. 

— Čia yra dar vienas tipas iš tos pačios aplinkos. 
Tikriausiai jis pusryčiaus prie gretimo stalo. Tai Šar- 
lo. Jis pasisveikino su jumis, šefe, kai mes lipome į 
krantą. Prašiau, kad neišplauktų iš salos, ir jis ne- 
prieštaravo. Įdomu, kad nė vienas iš jų neprašė lei- 
dimo išvykti. Jie visi labai ramūs. 

— O kas tai per jachta? 

— Didžiulė balta jachta, ne itin graži. Ji paga- 
minta iš metalo. 


— Jūs turite galvoje „Alkioną“? Toji jachta sto- 


Vi Čia ištisus metus. Jos savininkas — fabrikantas * 

iš Liono, ponas Žorgi. Jis naudojasi jachta ne il- 
giau kaip savaitę per metus. Ir tai tik tada, kai 
plaukia su ja maudytis. Jachta nenutolsta nuo sa- 
los toliau nei per šautuvo šūvio atstumą. Jachtos 
įgulą sudaro du jūrininkai, abu bretonai. Gyvena 
jie neblogai. 

Anglas tikėjosi, kad Megrė bent kai ką užsiraši- 
nės. Bet šis tik rūkė pypkę, tingiai dairydamasis 
aplinkui, ir išsiblaškęs klausėsi Leša. 

— Pažiūrėkite į tą mažą žalią laivelį greta „Al- 
kiono“. Jo forma labai įdomi. Kajutė miniatiūrinė, 
bet joje įsitenka dviese: vyras ir moteris. Jie ištem- 
pė virš denio tentą iš burės, dažniausiai ten ir mie- 
ga. Ten pat gamina valgį, prausiasi. Jie ne kasmet 
apsigyvena saloje. Vieną rytą jų laivelis prisišvar- 
tavo toje vietoje, kur stovi dabar. Vyrą vadina Že- 
fu de Grefu, jis olandas. Dailininkas. Jam tik dvi- 
dešimt ketveri. Jūs jį dar pamatysite. Merginos 
vardas Ana. Jiedu nevedę. Esu matęs jų dokumen- 
tus. Anai — aštuoniolika. Ji iš Ostendės. Visada 
vaikšto pusnuogė, netgi daugiau negu pusnuogė. 
Kai tik ateina vakaras, jie nuogi maudosi molo ga- 
le. - Leša nepraleido progos įgelti ponui Paikui: — 
Tiesa, jeigu tikėtume žvejais, ponia Vilkoks daro 


tą patį prie savo jachtos. 

Žmonės stebėjo juos iš tolo. Jie rinkosi mažo- 
mis grupelėmis; atrodė taip, tarsi visą dieną nebūtų 
turėję daugiau ką veikti. 

— Dar penkiasdešimt metrų, ir jūs išvysite Mar- 
seleno laivą. 

Toje vietoje uostą rėmino ne užpakalinės namų, 
stovėjusių prie aikštės, sienos, o žalumynuose sken- 
dinčios vilos. 

— Visos jos, išskyrus dvi, tuščios, — paaiškino 
Leša. 

Sodai nuo jūros buvo atskirti akmenine sienele. 
Prie kiekvienos vilos buvo nuosavas mažas molas. 
Prie vieno iš tokių molų buvo prišvartuotas kokių 
šešių metrų ilgio čionykštės gamybos laivelis. Abu 
jo galai buvo smailūs. 

— Tai Marseleno laivelis. 

-Nešvaraus laivelio denis atrodė labai netvarkin- 
gas. Ten buvo kažkas panašaus į židinį, sukrautą iš 
didelių akmenų, katiliukas, pajuodę nuo dūmų bi- 
donai, tušti buteliai. 

- Šefe, ar tiesa, kad jūs jį pažinojote Paryžiuje? 

— Paryžiuje? Taip, pažinojau. 

— Vietos gyventojai niekaip negalėjo patikėt, 
kad jis gimė Havre. Visi buvo įsitikinę, kad Marse- 


lenas - tikras pietietis. Jis kalbėjo su akcentu. Keis- 

tas tipas. Gyveno savo lūšnoje, tik retkarčiais nu- 
vykdavo į žemyną, kaip jis sakydavo, pasivaikščioti, 
tai yra prisišvartuoti prie kyšulio Sen Tropeze ar- 
ba Lavandu. Kai oras itin subjurdavo, Marselenas 
naktis leisdavo laivelyje, štai ten, šiek tiek aukš- 
čiau uosto. Žvejai ten virina tinklus. Jis neturėjo 
jokių ypatingų poreikių. Mėsininkas retkarčiais 
duodavo jam gabalą mėsos. Žvejodavo jis retai, tik 
vasarą, kai savo laiveliu plukdydavo turistus. To- 
kių kaip jis žvejų saloje yra bent keletas. 

— O pas jus Anglijoje ar yra tokių žmonių? — 
paklausė Megrė pono Paiko. 

— Ne, pas mus pernelyg šalta. Uostuose gyvena 
vien žiurkės. 

— Ar Marselenas gėrė? 

- Taip, bet tik baltąjį vyną. Kai padėdavo kam 
nors iš salos gyventojų nudirbti darbus, jam at- 
simokėdavo baltojo vyno buteliu. Marselenas 
dažnai laimėdavo butelį vyno žaisdamas rutuliais, 
jis buvo labai geras žaidėjas. Laivelyje aš ir radau 
laišką. 

— Ten nebuvo jokių kitų dokumentų? 

— Karinis bilietas, moters nuotrauka, štai ir vis- 
kas. Ar jums neatrodo keista, kad jis išsaugojo jū- 


sų laišką? 

Megrė neatrodė nustebęs. Komisaras mielai bū- 
tų pasikalbėjęs apie tai su ponu Paiku, kol šis džio- 
vino savo maudymosi: kostiumą, bet pokalbį ati- 
dėjo. Tai galės padaryti vėliau. 

— Norite apžiūrėti lūšną? Aš ją užrakinau, rak- 
tas —- mano kišenėje. Vėliau reikės atiduoti jį žve- 
jams. 

Ne, Megrė dabar neis į tą lūšną. Jis buvo alka- 
nas. Be to, norėjo, kad jo kolega iš Anglijos kuo 
greičiau persirengtų. Matydamas pusnuogį anglą, jis 
varžėsi, nors vargu ar būtų galėjęs tiksliai pasakyti 
kodėl. Matyt, todėl, kad nebuvo pratęs tirti bylos, 
kai šalia šmirinėja vien glaudėmis vilkintis kolega. 

Ponas Paikas užlipo į savo kambarį persirengti. 
Grįžo be kaklaraiščio, vilkėdamas marškiniais at- 
vira apykakle, kaip ir inspektorius Leša; jis netgi 
spėjo nusipirkti mero krautuvėlėje porą mėlynų 
drobinių pusbačių. 

Žvejai, kurie būtų mielai leidęsi į kalbas, kol kas 
dar varžėsi ir nedrįso šnekinti atvykėlių. „Nojaus 
laivą“ sudarė dvi patalpos: kavinė, kurioje buvo ba- 
ras, 1r nedidelė salė. Joje stovėjo staliukai, apdeng- 
ti raudonais langeliais margintomis staltiesėmis. Jų 
staliukas jau buvo padengtas. Kiek tolėliau susirū- 


pinęs Šarlo degustavo jūrų ežius. 

Šį kartą jis vėl, žiūrėdamas į Megrė, pakėlė ran- 
ką prie smilkinio. Paskui abejingai paklausė: 

— Kaip gyvenate? 

Prieš kokius penkerius ar šešerius metus jie yra 
praleidę keletą valandų, galbūt net visą nakų, 
dviese Megrė kabinete. Komisaras niekaip nega- 
lėjo prisiminti jo pavardės. Čia visi jį vadino tie- 
siog Šarlo. 

Šarlo domėjosi viskuo po truputį: prekiavo 
kontrabandiniu kokainu ir kai kuriomis kitomis 
prekėmis, buvo šiek tiek susijęs su arklių lenk- 
tynėmis, o per rinkimų kampanijas būdavo pats 
aktyviausias pakrantės agentas. 

Atrodė labai tvarkingas, buvo nepaprastai ra- 
mus, tik akys retkarčiais ironiškai sublizgėdavo. 

— Ar jums patinka Pietų virtuvė, pone Paikai? 

— Aš niekada nebuvau su ja susidūręs. 

— Ar norite pabandyti? 

— Be abejo. 

„Nojaus laivo“ savininkas Polis pasiūlė: 

— Gal iš pradžių patiekti jums mažų paukščiu- 
kų? Turiu keletą keptų ant iešmo. Juos man atnešė 
šį rytą. 

Tai buvo raudonkrūtės, kaip neatsargiai pra- 


nešė Polis, patiekdamas ant iešmo keptą paukš- 


GEORGES SIMENON 


čiuką anglui. Šis nevalingai įbedė liūdnas akis į 
savo lėkštę. 

— Kaip matote, komisare, aš elgiausi tinkamai, — 
be perstojo kramtydamas, pusbalsiu į Megrė krei- 
pėsi Šarlo. - Kantriai laukiau jūsų. Aš netgi nepra- 
šiau inspektoriaus leidimo išvykti. 

Stojo tyla, ji truko gana ilgai. 

— Mane rasite visada, kai tik panorėsite. Polis 
gali patvirtinti, kad tą vakarą aš niekur nebuvau 
išėjęs iš „Nojaus laivo“. 

— Jūs skubate? 

— Kodėl klausiate? Ką dar turėčiau padaryti? 

— Paneigti įtarimus. 

— Aš purenu dirvą, štai 1r viskas. Stengiuosi, kaip 
sugebu, noriu, kad jums netektų gaišti pernelyg 
daug laiko. Patikėkite, aš esu geras Žaidėjas. 

— Jūs pažinojote Marseleną? 

— Aš esu susidaužęs su juo kokį šimtą kartų, 
jeigu jūs tai turite omenyje. Tiesa, ką jūs atsivežė- 
te iš Skotland Jardo? - Šarlo ciniškai apžiūrinėjo 
poną Paiką tarsi kokį egzotišką daiktą. - Ši byla ne 
jam. Ši byla net ir ne jums. Ar galiu pasakyti savo 
nuomonę? Jūs žinote, kad aš visada elgiuosi pagal 


taisykles. Mudu abu jau viską esame išsiaiškinę. Ir 


nei vienas, nei kitas nelikome nuskriausti. Beje, 

koks to mažo apkūnaus brigadininko, kuris buvo 
jūsų kabinete, vardas? Liuka! Kaip jam sekasi? Po- 
li! Žožo!.. Ei!.. 

Nesulaukdamas jokio atsako, jis pasuko į vir- 
tuvę ir po minutės grįžo su lėkšte, kuri kvepėjo 
česnakų padažu. 

— Galbūt aš trukdau jums kalbėtis? 

— Nė kiek. 

— Jums pakaktų mandagiai paprašyti, kad aš už- 
sičiaupčiau. Man trisdešimt ketveri. Tiksliau, va- 
kar man sukako trisdešimt ketveri, o tai reiškia, 
kad aš neblogai pažįstu gyvenimą. Man yra tekę 
bendrauti su jūsų kolegomis Paryžiuje, Marselyje 
ir kitose vietose. Jie ne visada elgėsi korektiškai. 
Dažnai mes nesuprasdavome vieni kitų, bet visi 
jums galėtų patvirtinti, kad Šarlo niekada nebrai- 
džiojo po mėšlą. 

Tai buvo tiesa, jo žodžiai reiškė, kad Šarlo nie- 
kada nieko nėra nužudęs. Jis daug kartų buvo sū- 
imtas, bet visada tik už nedidelius nusižengimus. 

— Ar žinote, kodėl čionai ateinu? Žinoma, man 
patinka šis restoranėlis, be to, mudu su Poliu - bi- 
čiuliai. Bet yra dar viena priežastis. Pažiūrėkite į 
kairę, į kampą. Į automatą. Jis mano. Tokių auto- 


matų turiu dar kokias penkias dešimtis. Jų yra nuo 

Marselio iki Sen Rafaelio. Tai ne visai pagal taisyk- 
les. Retkarčiais šie ponai apsimeta, kad jie labai 
pyksta, konfiskuoja iš manęs vieną kitą lošimo au- 
tomatą. 

Vargšas ponas Paikas! Jis būtinai norėjo pabaig- 
ti valgyti paukščiuko kepsnelį. Anglas su blogai 
slepiama baime uostinėjo mėsą, užpiltą česnakų 
padažu. 

— Jūs tikriausiai svarstote, kodėl aš tiek daug 
kalbu, ar ne? 

— Aš kol kas nieko nesvarstau. 

- Ir vis dėlto aš jums paaiškinsiu. Čia, šioje sa- 
loje, yra du žmonės, ant kurių galvų, kad ir kaip 
bandytų išsisukti, užgrius įtarimai tiriant šią bylą. 
Tai ponas Emilis ir aš. Mes ne kvailiai, viską kuo 
puikiausiai suprantame. Visi su mumis malonūs, 
matyt, todėl, kad mielai visus vaišiname. Bet dauge- 
lis susimirkčioja, žinau, ką galvoja: „Tie žmonės — 
iš tokios aplinkos!“ Arba: „Pažiūrėkit štai į šitą. 
Nepataisomas vaikinas!“ Ir, žinoma, kai tik pra- 
dedama tirti kokia nors byla, visi mano, kad kalti 
mes. Manęs tai nestebina, todėl visą laiką stengiuosi 
būti tylesnis už vandenį ir žemesnis už žolę. Pa- 


krantėje manęs laukia bičiuliai, o aš jiems net ne- 


bandžiau paskambinti. Jūsų mažylis inspektorius, 


d 


MANO DRAUGAS MEGRĖ 


55 


56 


atrodantis toks gerutis, nenuleidžia nuo manęs 
akių. Jis dega noru įkišti mane į kalėjimą. Taigi! Aš 
tik noriu palinkėti, kad nekristumėte veidu į pur- 
vą: tai būtų neteisinga. Štai ir viskas. O dabar aš 
jūsų paslaugoms. 

Megrė, pakėlęs prie burnos dantų krapštuką, 
laukė, kol Šarlo išeis. Paskui tyliai paklausė savo 
kolegos iš Skotland Jardo: 

— Ar ten, Anglijoje, ir jums pasitaiko rasti bi- 
čiulių tarp klientų? 

— Pas mus jie ne visai tokie. 

— Kaip suprasti? 

— Pas mus nedaug tokių kaip šis ponas. Kai ku- 
rie dalykai pas mus vyksta kitaip. Suprantate? 

Kodėl Megrė pagalvojo apie ponią Vilkoks ir 
apie jauną jos sekretorių? Kartais į galvą ateina ne- 
tikėčiausių dalykų. 

— Pavyzdžiui, aš labai ilgai ir nuoširdžiai ben- 
dravau su garsiu vagimi, juvelyrinių dirbinių spe- 
cialistu. Tarp vagių pas mus daug brangenybių spe- 
cialistų. Tai netgi galima laikyti nacionaline mūsų 
vagių specialybe. Daugumas jų — išsilavinę Žmo- 
nės, baigę geriausius koledžus. Jie lankosi praban- 
giuose klubuose. Kaip ir jums, mums keblu turėti 


reikalų su tokiais žmonėmis kaip šis ponas arba kaip 


GEORGES SIMENON 


tas, kurį Šarlo pavadino ponu Emiliu: reikia sučiupti 
juos nusikaltimo vietoje. Ketverius metus aš sekio- 
jau to vagies pėdsakais. Jis tai žinojo. Mums daž- 
nai pasitaikydavo progų kartu gerti viskį bare. Mu- 
du esame sužaidę ne vieną šachmatų partiją. 

— Ir jums pavyko jį sučiupti? 

— Nė karto. Viskas baigėsi tuo, kad mes džen- 
telmeniškai su Juo susitarėme. Tikiuosi, suprantate, 
ką turiu galvoje. Aš jį kaip reikiant prigriebiau, to- 
dėl paskutiniais metais jis ėmė skursti. Aš per jį 
irgi praradau daug laiko. Galop patariau jam išva- 
Žiuoti į kitą vietą ir ten pritaikyti savo gebėjimus. 
Ar norite dar ko nors paklausti? 

— Jis išvyko vogti brangenybių į Niujorką? 

— Kiek žinau, dabar jis gyvena Paryžiuje, — ra- 
miai patikslino ponas Paikas ir paėmė dantų krapš- 
tuką. 

Antrasis čionykščio vyno butelis, kurį atnešė 
Žožo, nelaukdama, kol jo užsakys, jau buvo pus- 
tuštis. Prie staliuko priėjo „Nojaus laivo“ šeimi- 
ninkas ir pasiūlė: 

— Gal išgersite vynuogių degtinės? Po česnakų 
padažo tai padaryti būtina. 

Salėje buvo nekaršta, beveik vėsu, o aikštėje ke- 


pino saulė ir zyzė musės. 

Šarlo, norėdamas pagerinti virškinimą, pradėjo 
žaidimo rutuliais partiją su kažkokiu žveju; joje da- 
lyvavo ir pustuzinis kitų mėgėjų. 

— Kur apklausite Žmones — merijoje? — pasi- 
tikslino mažylis Leša. Jis, matyt, dar nenorėjo ei- 
ti miegoti. 

Megrė vos nesušuko: „Apklausiu?“ Ne, to da- 
ryti jis nenorėjo. 

Ponas Paikas mėgaudamasis gurkšnojo vynuo- 
gių degtinę. 

— Taip, merijoje... 


Labiausiai jis norėjo eiti numigti. 


/ 


Ž 

BENUA KARSTAS 


Ponas Felisjenas Žamė, meras (jį Čia, Žinoma, va- 
dino tiesiog Felisjenu), atrakino jiems merijos du- 
ris savo raktu. Matydamas, kaip jis eina per aikštę, 
Megrė jau nebe pirmą kartą pagalvojo apie tai, kad 
Žamė apsirengęs kažkaip neįprastai, ir staiga su- 
prato: neįprasta buvo tai, kad jis vilkėjo pilku par- 
davėjo palaidiniu. Savo krautuvėlėje, be kitų pre- 
kių, Felisjenas pardavinėjo lempas, žibalą, cinkuotą 
vielą 1r vinis. Jo palaidinis buvo labai ilgas ir be- 
veik siekė kulkšnis. Aprangos neįprastumą dar pa- 
brėžė ant mero galvos esanti šlikė. Jis turėjo kaž- 
ką viduramžiška, 17 Megrė atrodė, kad jau yra matęs 
šį žmogų kažin kokiame bažnyčios vitraže. 

— Ponai, tikiuosi, kad aš jums nebereikalingas? 

Sustoję ant dulkinos salės slenksčio, Megrė ir 
ponas Paikas nustebę iš pradžių pažvelgė vienas į 


kitą, paskui į Leša ir Felisjeną. Ant stalo, to paties, 

kuris buvo naudojamas per municipalinės tarybos 
posėdžius ir rinkimus, stovėjo jau nebe naujas ne- 
dažyto medžio karstas. 

— Jeigu jūs man padėsite, mes tuojau pastatysi- 
me jį atgal į kampą, - pačiu natūraliausiu tonu abe- 
jingai pasakė ponas Žamė. - Tai municipaliteto 
karstas. Pagal įstatymą mes privalome laidoti varg- 
šus, o saloje yra tik vienas vargšas — stalius. Jis jau 
senas ir dirba lėtai. Kaip žinote, vasarą per karš- 
čius numirėliai negali laukti. 

Jis kalbėjo apie tai kaip apie kažką savaime su- 
prantama, o Megrė tuo metu akies krašteliu stebė- 
jo Skotland Jardo atstovą. 

— O ar pas jus daug skurdžių? 

— Jau sakiau, tik vienas — senukas Benua. 

— Vadinasi, šis karstas skirtas jam? 

— Ko gero, taip. Bet, pavyzdžiui, trečiadienį ja- 
me pervežė į Jerą Marseleno kūną. Nesijaudinki- 
te. Karstas dezinfekuotas. 


Kambaryje stovėjo tik labai patogios sulanks- 


ao ss 
— Porai, ar galiu eiti? 


— Dar minutėlę: Kas tas Benua? 
— Jūs tikriausiai jį jau matėte arba netrukus pa- 


matysite: plaukai jam siekia pečius, jo barzda - la- 


GEORGES SIMENON 


bai tanki. Senukas miega ant suoliuko, ten, kur vy- 
rai žaidžia rutuliais. Pažiūrėkite pro langą. 

— O arjis labai senas? 

— Niekas nežino, kokio jis amžiaus. Beje, jis 
pats to nežino. Sako, kad jam jau daugiau kaip šim- 
tas metų, bet senukas tikriausiai giriasi. Benua ne- 
turi dokumentų. Niekas net nežino tikro jo var- 
do. Jis atsikėlė į salą labai seniai, kai Barzdotasis 
Morenas, kavinės prie kampo šeimininkas, buvo 
dar jaunas. 

— Iš kur jis atvyko? 

— To taip pat niekas nežino. Tikriausiai iš Itali- 
jos. Šioje saloje gyvena daug žmonių iš Italijos. Kal- 
bama, kad jis anksčiau gyveno Ženevoje ar Neapo- 
lio apylinkėse, bet iš jo tarmės tai sunku nustatyti. 

— Gal jis silpnaprotis? 

— Atsiprašau, nesupratau. 

— Ar jam visi namie? 

— Benua gudrus kaip beždžionė. Dabar jis pa- 
našus į patriarchą. Po kelių dienų, kai tik atvažiuos 
poilsiautojai, senukas nusiskus barzdą ir apsikirps 
plaukus. Jis tai daro kasmet vis tuo pačiu metu. 
Tada pradės gaudyti kietagalvius. Šioje saloje gali- 
ma daug ko išmokti. 


— Kietagalvius? 

— Kietagalviai — tai kirminai. Jų galvos - labai 
kietos; jie veisiasi jūros pakrantės smėlyje. Žvejai 
juos vertina labiau nei kitą masalą, nes kietagal- 
viai gerai laikosi ant kabliuko. Juos parduoda la- 
bai brangiai. Senasis Benua visą vasarą gaudo kie- 
tagalvius, braido beveik iki juosmens vandenyje. 
Benua jaunystėje buvo mūrininkas. Tai jis pastatė 
daugelį namų saloje. Jums daugiau nieko nereikia, 
ponai? 

Megrė priėjo prie lango ir atidarė jį; patalpas 
čia tikriausiai paskutinį kartą vėdino tik Liepos 
keturioliktąją, tada, kai sunešė į salę vėliavas ir 
kėdes. 

Komisaras iš tikrųjų nežinojo, ką jis čia veikia. 
Neturėjo jokio noro pradėti apklausą. Kodėl ne- 
prieštaravo, kai inspektorius Leša jam tai pasiūlė? 
Dėl silpno charakterio? Dėl pono Paiko? Bet juk 
pradedant tyrimą visada pirmiausia dera apklausti 
žmones. Argi Anglijoje viskas daroma kitaip? Ar- 
gi žmonės gerbs komisarą, jeigu jis pradės klajoti 
po miestą lyg neturėdamas ką veikti? 

Tačiau kol kas jį domino visi salos gyventojai, o 
ne koks nors konkretus žmogus. Pavyzdžiui, tai, 
ką dabar išgirdo iš mero lūpų, jam sukėlė daug vi- 


sokiausių minčių. Žmonės čia plaukiojo nedideliais 

laiveliais pirmyn atgal netoli kranto, tarytum vaikš- 
tinėtų bulvaru! Jis visai kitaip įsivaizdavo pajūrio 
gyventojus. Be jokios abejonės, jūra labai glaudžiai 
susijusi su saloje gyvenančių žmonių kasdienybe. 
Už kelių mylių nuo Tulono galima sutikti žmo- 
nių, atvykusių iš Ženevos ar Neapolio. Jie visi čia 
gana greitai prigijo ir jaučiasi kaip namuose. Vie- 
nas iš jų — Marselenas. Atvykęs į Porkerolį ir susi- 
žavėjęs čionykšte gamta, ne vienas apsisprendė ap- 


sigyventi saloje visam laikui. 


- Šefe, jūs norite, kad atvesčiau juos vieną paskui 
kitą? Nuo kurio pageidautumėte pradėti? 

Megrė tai nebuvo svarbu. 

— Štai jaunasis de Grefas drožia per aikštę su 
savo drauge. Ar pakviesti juos? 

Jam aiškiai darė spaudimą, tačiau Megrė nesi- 
ryžo protestuoti. Galėjo guostis nebent tuo, kad 
jo kolega buvo toks pat abejingas kaip ir jis. 

— Ar tie liudytojai, kuriuos ketinate apklausti, — 
pasakė jis, - kviečiami laikantis visų taisyklių? 

— Jokiu būdu. Visi jie ateina gera valia. Jeigu ne- 
nori, gali neatsakinėti į klausimus. Dažniausiai jie 
vis dėlto atsakinėja, bet, jeigu pageidautų, galėtų 


reikalauti advokato. 

Tikriausiai visi jau žinojo, kad komisaras Meg- 
rė yra merijoje, nes rytą aikštėje ėmė būriuotis ne- 
mažai žmonių. Šiek tiek atokiau, po eukaliptais, 
Leša gyvai šnekučiavo su kažkokia porele. Vėliau 
jiedu nusekė paskui jį. Netoli durų augo mimoza, 
saldus jos kvapas stelbė kambaryje tvyrantį pelė- 
sių tvaiką. 

— Pas jus tikriausiai viskas vyksta kur kas iškil- 
mingiau? 

— Ne visada. Dažnai kaimuose ar mažuose mies- 
teliuose liudytojai apklausiami galiniame kokios 
nors smuklės kambaryje. 

De Greto plaukai atrodė beveik balti, jis buvo 
įdegęs kaip Taičio gyventojas. Vilkėjo šviesiais šor- 
tais, avėjo drobiniais bateliais su virvelių padais. 
Jo draugė juosmenį buvo apsijuosusi pareo. 

— Jūs norite pasikalbėti su manimi? - nepatik- 
liai paklausė de Gretas. | 

Leša ramiu balsu atsakė: 

- Įeikite! Komisaras Megrė turi visus apklausti. 
Tokia tvarka. 

Olandas prancūziškai kalbėjo beveik be akcen- 
to. Rankoje jis laikė tinklelį. Tikriausiai porelė ėjo 
į kooperatyvą apsipirkti, kai juos sustabdė inspek- 


torius. 

— Ar seniai gyvenate laive? 

— Trejus metus, bet kodėl klausiate? 

— Šiaip sau. Man sakė, kad jūs dailininkas. Ar 
parduodate savo paveikslus? 

— Parduodu, jeigu perka. 

— Ar dažnai pasitaiko tokių progų? 

— Labai retai. Praėjusią savaitę vieną paveikslą 
pardaviau poniai Vilkoks. 

— Ar gerai ją pažįstate? 

— Mudu susipažinome šioje saloje. 

Leša kažką tyliai pasakė Megrė. Norėjo suži- 
noti, ar jau gali eiti pas poną Emilį. Komisaras pri- 
tardamas linktelėjo galva. 

— Kas per paukštis toji moteris? 

— Ponia Vilkoks? Ji labai linksma moteris. 

— Ką norite tuo pasakyti? 

— Nieko. Keista, kad nesusitikau jos Monpar- 
nase, ji visas žiemas leidžia Paryžiuje. Mudu turi- 
me bendrų pažįstamų. 

— Jūs lankydavotės Monparnase? 

— Aš metus gyvenau Paryžiuje. 

— Savo laive? 

— Mes buvome prisišvartavę prie Mari tilto.. 

— Ar jūs turtingas? 


— Neturiu nė su. 

— Sakykite, kiek metų jūsų draugei? 

— Aštuoniolika su puse. 

Iš po pareo ryškėjo de Grefo draugės kūno li- 
nijos, plaukai krito jai ant akių. Jauną laukinukę 
primenanti mergina rūsčiu žvilgsniu stebeilijo į ko- 
misarą Megrė ir poną Paiką. 

— Ar jūs vedę? 

— Ne. 

— Tėvai prieštarauja santuokai? 

— Jie žino, kad ji gyvena su manimi. 

— Kiek laiko judu drauge? 

— Dveji su puse metų. 

— Kitaip tariant, nuo šešiolikos metų. Ar jūsų 
draugės tėvai nebandė atimti jos iš jūsų? 

— Ir ne kartą. Bet ji visada sugrįždavo pas mane. 

— Tėvai dėl to labai nusimindavo? 

— Jie stengdavosi apie tai negalvoti. 

— Iš kokių lėšų jūs gyvenote Paryžiuje? 

— Kartkartėmis man pavykdavo parduoti vieną 
kitą paveikslą ar piešinį. Paryžiuje aš turiu draugų. 

— Jie skolindavo jums pinigų? 

— Retkarčiais aš padėdavau iškrauti daržoves 
Halėse. Kartais platindavau reklaminius bukletus. 

— Jau tada svajojote plaukti į Porkerolį? 


— Tada net nežinojau, kad tokia sala egzistuoja. 

— Kur norėjote vykti? 
— Bet kur, ten, kur daug saulėtų dienų. 
— Ir vis dėlto, kur konkrečiai ketinote plaukti? 
— Kaip galima toliau. 
- Į Italiją? 
— Arba dar kur nors. 
— Ar pažinojote Marseleną? 
— Marselenas padėjo man remontuoti laivą, mat 
jis leido vandenį. 
— Tą naktį, kai nužudė Marseleną, jūs buvote 
„Nojaus laive“? 
— Ten mes leisdavome laiką beveik kas vakarą. 
— Ka veikdavote? 
— Mudu su Ana žaisdavome šachmatais. 
— Pone de Grefai, norėčiau sužinoti, kokia jūsų 
tėvo protesija. 
- Jis dirba teisėju Groningene. 
— Jūs nežinote, kodėl buvo nužudytas Marse- 
lenas? 
— Aš nesu smalsus. 
— Ar jis jums ką nors yra sakęs apie mane? 
— Gal ir sakė, bet aš jo nesiklausydavau. 
— Ar turite revolverį? 
— O kam jis man? 


— Ar norite dar ką nors man pasakyti? 

— Ne. 

— O jūs, panele? 

- Irgi ne. 

Kai jiedu jau ketino išeiti, Megrė paklausė: 

— O dabar ar turite pinigų? 

— Juk sakiau, kad pardaviau paveikslą poniai 
Vilkoks. 

— Ar esate buvęs jos jachtoje? 

— Ir ne kartą. 

— Ką ten veikdavote? 

— O ką galima veikti jachtoje? 

— Nežinau. 

Po šių žodžių de Grefas paniekinamai tarė: 

— Ten geriama. Mes gėrėme. Ar dar turite klau- 
simų? 

Iš visko sprendžiant, Leša nereikėjo toli ieškoti 
pono Emilio. Jis stovėjo medžių šešėlyje už kelių 
žingsnių nuo merijos. Šešiasdešimt penkerių metų 
ponas Emilis atrodė kur kas vyresnis. Stambaus.sto- 
to vyriškis žengė atsargiai, lyg bijodamas suklupti. 
Kalbėjo tyliai, nenorėjo veltui švaistyti jėgų. 

— Įeikite, pone Emili. Mes pažįstame vienas ki- 
tą, ar ne? 

Matydamas, kad Žiustinos sūnus vis žvilgčioja 


į kėdę, Megrė tarė: 

— Galite sėstis. Ar pažinojote Marseleną? 

— Mudu bičiuliavomės. 

— Vadinasi, jūs gerai jį pažinojote? O kada užsi- 
mezgė jūsų draugystė? 

— Negaliu tiksliai pasakyti, prieš kiek metų mu- 
du susipažinome. Šitai galėtų žinoti mano mama. 
Tikriausiai tuomet, kai pas mus pradėjo dirbti 
Žineta. 

Visi nuščiuvo. Keista, bet atrodė, tarytum me- 
rijos ramybę būtų sutrikdęs netikėtas sprogimas. 
Megrė ir ponas Paikas susižvalgė. Ką sakė ponas 
Paikas, važiuodamas iš Paryžiaus? Jis kalbėjo apie 
Žinetą. Nustebo, kaip ir visada panašiais atvejais, 
kad prieš išvykdamas komisaras neišsiaiškino, kur 
ji dabar. 

Netrukus paaiškėjo, kad nebuvo jokio reikalo 
to daryti, nereikėjo jos nei ieškoti, nei apskritai 
griebtis kokių nors gudrybių. Ponas Emilis iš kar- 
to prabilo apie tą, kurią komisaras Megrė kažkada 
išsiuntė į sanatoriją. 

— Jūs ką tik sakėte, kad ji dirbo pas jus? Vadina- 
s1, ji dirbo vienoje iš jūsų įstaigų? 

— Taip, Nicoje. 


— Minutėlę, pone Emili. Prieš penkiolika metų 


aš sutikau ją Paryžiuje, Terno aikštėje, jau tada ji | 

buvo išaugusi iš mergaitės amžiaus. Jeigu neklys- 
tu, tuomet jai buvo daugiau kaip trisdešimt, džio- 
va ją buvo gerokai pasendinusi. Dabar jai turėtų 
būti... 

— Keturiasdešimt penkeri penkiasdešimt, — pa- 
sakė ponas Emilis ir lyg niekur nieko pridūrė: - Ji 
vadovauja „Sirenoms“ Nicoje. 

Jau geriau būtų nežiūrėjęs į poną Paiką. Gerai 
išauklėto anglo veidu perbėgo ironiška šypsena. O 
Megrė —ar jis paraudo? Kad ir kaip būtų, komisa- 
ras puikiai suprato, jog tą akimirką buvo nusipel- 
nęs pašaipaus žvilgsnio. 

Galų gale tąkart jis elgėsi kaip Don Kichotas. 
Po to, kai uždarė Marseleną į cypę, kaip populia- 
riuose romanuose, ėmė rūpintis Žineta: ištraukė 
iš purvo ir įkurdino sanatorijoje. 

Žineta anuomet buvo tokia liesa, jog sunku bu- 
vo įsivaizduoti, kad ji dar gali vilioti vyrus. Karšt- 
ligiškai blizgančios akys, sukritęs veidas... 

Megrė sakė jai: „Mažule, jums reikia gydytis“. 

Žineta paklusniai atsakė: „Mielai tai daryčiau, 


pone komisare. Jūs manote, kad man tai tik pra- 


moga?“ 


Įbedęs žvilgsnį į poną Emilį, šiek tiek nekan- 


traudamas komisaras vėl ėmė klausinėti: 

— Ar jūs esate įsitikinęs, kad kalba sukasi apie 
tą pačią moterį? Tuo metu ji: sunkiai sirgo džiova. 

— Ji gydėsi daug metų. 

— Arji tebegyveno su Marselenu? 

— Ką jūs, jiedu nesusitikinėjo. Ji buvo labai už- 
siėmusi. Retkarčiais siųsdavo jam nedideles pini- 
gų sumas. Teisybė, jam daug nė nereikėjo. 

Ponas Emilis išsitraukė iš dėžutės eukaliptų pas- 
tilę 1r, nutaisęs rimtą veidą, ėmė ją čiulpti. 

— Ar Marselenas atvažiuodavo pas Žinetą į Nicą? 

— Manau, kad ne. Namai ten prabangūs, tikriau- 
siai Žinotė. 

— Ar dėl jos Marselenas atvyko į pietus? 

— Nežinau. Jis keistas vaikinas. 

— Ar dabar Žineta Nicoje? 

— Šį rytą ji skambino mums iš Jero. Apie tai, 
kas atsitiko, Žineta sužinojo iš laikraščių. Ji išsku- 
bėjo į Jerą pasirūpinti laidotuvėmis. 

— Gal žinote, kur ji apsistojo? 

— „Palmeso“ viešbutyje. 

— Tą vakarą, kai įvyko žmogžudystė, jūs buvote 
„Nojaus laive“? 

— Buvau užėjęs išgerti arbatos. 

— Kuris iš jūsų išėjote anksčiau: jūs ar Marse- 


lenas? 

— Be jokios abejonės, aš. Aš visada einu miegoti 
ne vėliau kaip dešimtą. 

— Ar jis ką nors kalbėjo apie mane? 

— Galbūt, bet nekreipiau į tai dėmesio. Aš ne- 
prigirdžiu viena ausimi. 

- Kokie jūsų santykiai su Šarlo? 

— Galiu pasakyti tik tiek, kad aš nebendrauju 
su juo. 

— Kodėl? 

Ponas Emilis ieškojo žodžių, norėdamas paaiš- 
kinti tokią delikačią situaciją. 

— Suprantate, jis ne iš mano aplinkos. 

— Jis niekada nėra dirbęs su jūsų motina? 

— Galbūt retkarčiais ir parūpindavo jai merginų. 

— Arjis patikimas Žmogus? 

— Manau, kad taip. 

— O Marselenas irgi parūpindavo jai merginų? 

— Ne, jis tuo neužsiimdavo. 

— Ar dar ką nors norite pridurti? 

— Ne, nieko. Aš nebesiveliu į jokias aferas. Svei- 
kata nebeleidžia. 

Ką apie visa tai manė ponas Paikas? Ar Angli- 
joje yra tokių žmonių kaip ponas Emilis? 

— Galbūt kada nors užsuksiu pas jus paplepėti 


su jūsų mama. 

— Jūs visuomet būsite laukiamas svečias, pone 
komisarę. 

Šį kartą Leša atėjo lydimas jauno vyriškio, vil- 
kinčio baltomis flanelinėmis kelnėmis 17 mėlynu 
dvieiliu švarku. Ant galvos jis buvo užsidėjęs jūri- 
ninko kepuraitę. 

— Ponas Filipas de Morikūras, - pareiškė. 

Jis ketino netrukus išplaukti savo jachta. 

— Pone komisare, jūs norite pasikalbėti su ma- 
nim? — paklausė iš pirmo žvilgsnio atrodantis pa- 
dorus trisdešimtmetis vyriškis. Paskui pridūrė: — 
Tikiuosi, tai paprasčiausias formalumas? 

— Sėskitės. 

— Ar būtina? Negaliu pakęsti, kai reikia kalbėti 
sėdint. 

— Tuomet galite stovėti. Ar jūs ponios Vilkoks 
sekretorius? 

— Taip, padedu jai savanoriškai. Įsivaizduoki- 
te, kad esu jos svečias ir draugiškai jai sekreto- 
riauju. 

— Ponia Vilkoks rašo atsiminimus? 

— Ne. Bet kodėl to klausiate? 

— Ar ji turi parduotuvę, kurioje parduodamas 
viskis? 


— Ne, neturi. 

— Arjūs prižiūrite asmeninę jos koresponden- 
ciją? 

— Nesuprantu, kur lenkiate. 

— Niekur nelenkiu, pone Morikūrai. 

— De Morikūrai. 

— Kaip pageidausite. Aš tik norėjau sužinoti, ką 
jūs ten veikiate. 

— Ponia Vilkoks jau nebe jaunuolė. 

— Būtent. 

— Nesuprantu, ką norite pasakyti. 

— Tai nesvarbu. Pone de Morikūrai - ar teisingai 
ištariau jūsų pavardę? - sakykite, kur susipažinote 
su ponia Vilkoks? 

— Kas tai, apklausa? 

— Vadinkite kaip norite. 

— Ar aš privalau atsakyti į jūsų klausimus? 

— Kaip norite, anksčiau ar vėliau vis tiek būsite 
apklausiamas oficialiai. 

— Ar jūs mane įtariate? 

— Aš įtariu visus, bet nė vieno konkrečiai. 


Vyriškis keletą akimirkų svarstė, paskui, matyt, 


apsisprendęs išmetė pro atlapas duris cigaretę. 


— Aš sutikau ją Kanuose, kazino. 
— Prieš kiek laiko tai įvyko? 


— Siek tiek daugiau nei prieš metus. 

— Jūs lošiate? 

— Anksčiau lošdavau. Pralošiau visus savo pinigus. 

— Ar daug jų turėjote? 

— Man regis, tai nekuklus klausimas. 

— Ar jau esate kur nors dirbęs? 

— Talkinau ministrui. 

— Jis tikriausiai buvo jūsų tėvų draugas? 

— Iš kur žinote? 

— Ar jūs pažįstate jaunąjį de Gretą? 

— Keletą kartų esu buvęs jo jachtoje. Mes pir- 
kome jo paveikslą. 

— Jūs norite pasakyti, kad ponia Vilkoks pirko 
de Grefo paveikslą? 

— Atsiprašau, būtent tai ir norėjau pasakyti. 

— Ar Marselenas irgi ateidavo į „Nojaus laivą“? 

— Ateidavo. 

— Ar jį pakviesdavo? 

— Į šį klausimą ne taip paprasta atsakyti, pone 
komisare. Ponia Vilkoks - labai dosni moteris. 

— Taip ir maniau. 

— Ji domisi visais, ypač tais, kurie gyvena čia, 
prie Viduržemio jūros. Šias vietas ji dievina, nes Por- 
kerolyje gyvena tiek daug spalvingų asmenybių. Be 
jokios abejonės, Marselenas buvo viena iš jų. 


— Ar ponia Vilkoks ir jį vaišindavo vynu? 

— Ponia Vilkoks vaišina visus savo svečius. 

— Jūs buvote „Nojaus laive“ tą naktį, kai buvo 
įvykdytas nusikaltimas? 

— Tuo metu mudu su ponia Vilkoks leidome lai- 
ką majoro draugijoje. 

— Jis irgi iš tų spalvingų asmenybių? 

— Ponia Vilkoks susipažino su juo Anglijoje, pa- 
sauliečių draugijoje. 

— Jūs gėrėte šampaną? 

— Majoras geria tik šampaną. 

— Taigi jūs visi trys linksminotės? 

— Mes elgėmės labai korektiškai. 

— Ar prie jūsų kompanijos prisijungė ir Marse- 
lenas? 

— Visi daugiau ar mažiau dalyvavo pokalbyje. Ar 
jūs dar nesusipažinote su majoru Belemu? 

— Esu įsitikinęs, kad netrukus ir aš galėsiu mė- 
gautis pažintimi su majoru. 

- Jis kilniaširdis žmogus. Kai ateina į „Nojaus 
laivą“... 

— Ar dažnai jis ten užsuka? 

— Dažnai. Norėjau pasakyti, kad jis retai pralei- 
džia progą pavaišinti savo draugus. Visi nori susi- 
daužti su juo taurėmis. Jis taip seniai gyvena šioje 


saloje, kad žino visus čionykščių vaikų vardus. 

— Vadinasi, Marselenas priėjo prie jūsų stalo. Iš- 
gėrė keletą gurkšnių šampano. 

— Ne. Jis bjaurisi šampanu. Sako, kad šis gėri- 
mas tinka tik panelėms. Jam užsakė butelį baltojo 
vyno. 

— Aris prisėdo prie jūsų? 

- Žinoma. 

— Kas, be jo, dar ten sėdėjo? Ar tarp jų buvo 
Šarlo? 

— Taip, buvo. 

— Gal galite man pasakyti, kokia jo profesija? 

— Jis neslepia, kad priklauso tam tikrai bendri- 
jai. Šarlo — irgi spalvinga asmenybė. 

— Gal todėl jis retkarčiais ir būdavo kviečiamas 
pasisvečiuoti į jachtą? 

— Pone komisare, aš manau, kad toje jachtoje 
yra lankęsi visi šios salos gyventojai. 

— Net ponas Emilis? 

— Ne, jis ten nėra buvęs. 

— Bet kodėl? 

— Nežinau. Neprisimenu, kad kada nors būčiau 
su juo kalbėjęsis. Ko gero, jis mėgsta vienatvę. 

— Ir jis negeria? 

— Žinoma, negeria. 


— O jachtoje būdavo išgeriama daug, ar ne? 


0 

— Kai kada. Bet, kiek man žinoma, gerti ne- 
draudžiama. 

— Ar Marselenas sėdėjo prie jūsų stalo tada, kai 
prakalbo apie mane? 

— Tikriausiai, bet aš to neprisimenu. Jis, kaip bu- 
vo įpratęs, ir tą kartą pasakojo daug visokiausių 
istorijų. Ponia Vilkoks mėgdavo jų klausytis. Daž- 
niausiai postringaudavo apie tai, kaip leido dienas 
sunkiųjų darbų kalėjime. 

— Jis niekada nekalėjo sunkiųjų darbų kalėjime. 

— Jeigu tai, ką sakote, tiesa, tuomet tas istorijas 
jis paprasčiausiai išsigalvojo. 

— Matyt, norėdavo įsiteikti poniai Vilkoks. Va- 
dinasi, jis kurdavo istorijas apie cypę. Kaip tame 
kontekste būdavo minima mano pavardė? Ar tą 
kartą jis buvo girtas? 

— Marselenas retai kada išsiblaivydavo, juolab 
vakarais. Palaukite! Jis tvirtino, kad į cypę buvo 
įkištas dėl moters. 

— Dėl Žinetos? 

— Galbūt. Man šis vardas girdėtas. Atrodo, Mar- 
selenas yra sakęs, kad jūs pasirūpinote ja. Tada kaž- 
kuris iš kompanijos suburbėjo: „Megrė - toks pat 
mėšlo gabalas kaip ir jo kolegos“. Prašyčiau man 


atleisti už tokius žodžius. 

— Nėra už ką. Kalbėkite. 

— Tai ir viskas. Paskui jis ėmė liaupsinti jus, tvir- 
tino, kad buvote jo draugas ir kad jam draugai — 
šventas dalykas. Jeigu neklystu, Šarlo neapsikentęs 
pradėjo jį užgaulioti, ir Marselenas dar labiau įsi- 
jaudrino. 

— Ar galite tiksliai pasakyti, kuo viskas baigėsi? 

— Tai nėra taip paprasta. Metas buvo vėlus. 

— Kas išėjo pirmas? 

— Nežinau. Po to, kai Polis uždarė langines, mes 
dar išgėrėme paskutinį butelį. Man atrodo, kad vi- 
si išėjome kartu. 

— Kas tie „visi“? 

— Majoras Belemas atsisveikino su mumis aikš- 
tėje ir patraukė į savo vilą. „Nojaus laive“ liko Šar- 
lo, jis ten nakvojo. Mudu su ponia Vilkoks pasu- 
kome prieplaukos, kur stovėjo jachta, link. 

— Ar su jumis buvo kuris nors iš jūrininkų? 

— Ne. Paprastai jie lieka jachtoje. Tą vakarą pū- 
tė stiprus mistralis, jūra buvo audringa. Mus lydė- 
jo Marselenas. 

— Vadinasi, tuomet, kai ėjote į jachtą, jis buvo 
su jumis? 

— Taip. Bet jis liko krante. Paskui tikriausiai nu- 


žingsniavo į savo būstą. 

— Taigi ponia Vilkoks ir jūs buvote paskutiniai, 
kurie matėte Marseleną gyvą? 

— Paskutinis jį matė žudikas. 

— Ar jums buvo sunku pakliūti į jachtą? 

— Ir šitai jūs Žinote? 

— Juk sakėte, kad jūra buvo audringa. 

— Mes permirkome iki paskutinio siūlelio, jach- 
toje buvo apie dvidešimt centimetrų vandens. 

— Ar iš karto ėjote miegoti? 

— Kad greičiau sušiltume, aš išviriau grogo, pas- 
kui mes dar sužaidėme džin rami partiją. 

— Atsiprašau, ką jūs pasakėte? 

— Tai toks kortų lošimas. 

— Kiek valandų tada buvo? 

— Apie dvi. Mes visada gulamės vėlai. 

— Gal girdėjote ką nors neįprasta? 

— Buvo girdėti tik mistralio keliamas triukšmas. 

— Ar šį vakarą eisite į „Nojaus laivą“? | 

— Galbūt. 

— Dėkoju. 

Komisaras Megrė ir ponas Paikas trumpam liko 


vieni. Komisaras žiūrėjo į savo kolegą didelėmis 


užsimiegojusiomis akimis. Jautėsi taip, lyg dirbtų 


kažkokį nerimtą darbą, manė, kad visai kitaip rei- 


kėjo aiškintis šią žmogžudystę. Jis kur kas mieliau 

būtų įsiliejęs į Žmonių minią aikštėje, šviečiant kait- 
riai saulei su malonumu būtų parūkęs pypkę, pa- 
žiūrėjęs, kaip Žaidėjai mėto rutulius. Su malonu- 
mu būtų klaidžiojęs uoste, stebėjęs, kaip jūrininkai 
lopo tinklus, susipažinęs su visais Gali 17 More- 
nais, apie kuriuos yra pasakojęs inspektorius Leša. 

— Pone Paikai, pas jus tyrimas tikriausiai vyksta 
griežtai laikantis visų taisyklių, ar ne? - paklausė 
komisaras. 

— Visaip būna. Pavyzdžiui, kai prieš dvejus me- 
tus netoli Braitono buvo įvykdyta žmogžudystė, 
vienas iš mano kolegų daugiau kaip du mėnesius 
gyveno kaimo viešbutyje, ištisas dienas žvejoda- 
vo, o vakarais gerdavo alų su vietos gyventojais. 

Kaip tik apie tai ir svajojo Megrė, bet atsisakė 
šių malonumų būtent dėl pono Paiko! Kai į kam- 
barį įėjo Leša, buvo matyti, kad jo nuotaika labai 
prasta. 

— Majoras nepanoro užsukti, - pareiškė jis. — 
Vaikštinėja nieko neveikdamas savo sode. Sakiau 
jam, kad prašėte užeiti. Majoras atsakė, kad jei- 
gu norite jį matyti, būtų kur kas geriau, jei jūs 
pats užsuktumėte pas jį į svečius. Žadėjo pavai- 
šinti vynu. 


— "Tai jo teisė. 

— O ką dabar ketinate apklausti? 

— Nieko. Norėčiau, kad paskambintumėte į Je- 
rą. Tikiuosi, „Nojaus laive“ yra telefonas? „Palme- 
so“ viešbutyje susiraskite Žinėtą ir perduokite jai, 
kad aš labai apsidžiaugčiau, jeigu ji atvažiuotų pa- 
sišnekėti su manimi. 

— O kur galėsiu jus rasti? 

— Nežinau. Tikriausiai uoste. 

Ponas Paikas ir Megrė lėtai perėjo aikštę. Žmo- 
nės neatitraukė nuo jų akių. Buvo galima pamany- 
ti, kad saliečiai žiūri į Megrė su nepasitikėjimu, ta- 
čiau iš tikrųjų jie paprasčiausiai nežinojo, kaip su 
juo elgtis. Komisaras čia jautėsi svetimas, nors ži- 
nojo, kiek nedaug reikia, kad tiems žmonėms atsi- 
rištų, gal net pernelyg atsirištų, liežuviai. 

— Pone Paikai, ar jums neatrodo, kad mes atsi- 
dūrėme kažkur labai toli? Jūs tik pažiūrėkite! Ten 
matyti žemynas, iki jo jachta galima nuplaukti per 
dvidešimt minučių. Aplinka man labai neįprasta, 
jaučiuosi taip, tarsi būčiau atsidūręs Afrikos ar Pie- 
tų Amerikos centre. 

Pamatę atvykėlius, vaikai liaudavosi žaidę ir im- 
davo spoksoti į juos. Megrė ir ponas Paikas buvo 
prie „Grand H6tel“, iš kur buvo matyti uostas. Čia 


juos ir pasivijo Leša. 


GEORGES SIMENON 


— Man nepavyko prisiskambinti Žinetai, - pa- 
reiškė Leša. — Ji išvykusi. 

— Ar Žineta grįžo į Nicą? 

— Tikriausiai ne, nes ji pasakė viešbučio šeimi- 
ninkui, kad grįš rytojaus rytą ir suspės į laidotuves. 

Uoste buvo įvairiausių spalvų laivų, netoli uolų 
plūduriavo didelė jachta „Šiaurinė žvaigždė“. Žmo- 
nės nenuleido akių nuo prie kranto artėjančio ka- 
terio. 

— Tai „Kormoranas“, - pasakė Leša. - Vadinasi, 
netrukus laikrodis išmuš penkias. 

Prie bagažui pervežti skirto vienračio klientų 
laukė kažkoks vaikėzas. Ant jo kepurės auksinė- 
mis raidėmis buvo užrašyta „Grand H6tel“. Bal- 
tas laivelis, skrosdamas vandenį, artėjo prie kran- 
to. Netrukus jo pirmagalyje Megrė išvydo moters 
siluetą. 

— Matyt, Žineta skuba susitikti su mumis, - pa- 
sakė inspektorius. - Jere tikriausiai visi jau Žino, 
kad jūs čia. 

Įdomu buvo stebėti, kaip didėja kateryje esan- 
čių žmonių siluetai, kaip ryškėja jų kontūrai - lyg 
ryškinant nuotraukas. Šilko drabužiais vilkinti Ži- 
neta buvo neatpažįstamai pasikeitusi: sustorėjusi, 


išsidažiusi, išsikvėpinusi. 

Kita vertus, juk tada, kai Megrė susipažino su 
Žineta Terno aikštės aludėje, jis irgi buvo kur kas 
grakštesnis. Ko gero, toji moteris, žiūrėdama į ins- 
pektorių iš „Kormorano“, irgi stebėjosi, koks jis 
pasikeitęs. 

Jai padėjo išlipti ant kranto. Be jos ir kapitono 
Baptisto, kateryje dar buvo kurčias jūrininkas ir 
paštininkas. Vaikėzas su galionais apsiūta kepure 
nuskubėjo paimti Žinetos bagažo, bet toji atsisa- 
kė jo paslaugų. 

— Į „Nojaus laivą“! — tarė. 

Žineta pasuko Megrė link, bet staiga sutriko. 
Tikriausiai todėl, kad pamatė poną Paiką, kurio ne- 
pažinojo. 

— Man pranešė, kad jūs čia. Pamaniau, kad jūs 
tikriausiai norėsite pasikalbėti su manimi. Vargšas 
Marselis!.. 

Žineta vadino jį Marseliu, o ne Marselenu, kaip 
kiti. Ji nevaidino sielvarto ištiktos moters vaidmens. 
Dabar buvo brandaus amžiaus, gležna, rami, gyve- 
nimu šiek tiek nusivylusi moteris. Žineta šypsojosi. 

— Jūs irgi apsistojote „Nojaus laive“? 

Leša paėmė jos lagaminą. Žineta gerai pažinojo 
šią salą, ėjo lėtai, kaip dusulio kamuojama arba il- 


gai gryname ore nepratusi būti moteris. 

— „Le Petit Var“ rašo, jog Marselis buvo nužu- 
dytas todėl, kad kalbėjo apie jus. Ar tuo tikite? 

Kartkartėmis Žineta smalsiai, šiek tiek nerimau- 
dama žvilgčiojo į poną Paiką. 

— Galite kalbėti drąsiai. Jis mano draugas, kole- 
ga anglas, nutarė keletą dienų praleisti su manimi. 

Ji, lyg būtų aukštuomenės dama, grakščiai pa- 
linko prie vyriškio iš Skotland Jardo ir, nužvelgusi 
papilnėjus; komisaro liemenį, pasakė: 


— O aš pasikeičiau, ar ne? 

ŽINETOS 
SUŽIEDUOTUVĖS 


Smagu buvo žiūrėti, kaip Žineta staiga susigėdo ir 
sugriebė suknelės skvernus, kai Megrė lipo laip- 
tais jai iš paskos. 

Ji įžengė į „Nojaus laivą“ kaip į savo namus ir 
maloniai paklausė: 

— Poli, ar atsiras 17 man kambarys, kuriame ga- 
lėčiau apsistoti? 

'— Tau teks įsikurti nedideliame šalia vonios esan- 
čiame kambarėlyje. 

Žineta pasisuko į Megrė ir tarė: 

— Pone komisarė, gal galėtumėte trumpam užeiti 
pas mane? 

Namuose, kuriems Žineta vadovavo Nicoje, to- 
kie jos žodžiai gal ir būtų nuskambėję dviprasmiš- 


kai, bet tik ne čia. Kad ir kaip būtų, Zineta neteisin- 


gai išsiaiškino, kodėl dvejoja Megrė. Šis, tarsi | 

koketuodamas, ir toliau nieko neslėpė nuo pono Pai- 
ko. Moters lūpomis perbėgo išraiškinga šypsena. 

— Juk žinote, kad aš nepavojinga. 

Keista, bet šį kartą Skotland Jardo inspektorius 
prakalbo anglų kalba, galbūt todėl, kad norėjo bū- 
ti delikatus. Savo kolegai prancūzui jis pasakė tik 
vieną žodį: 

— Please...“ 

Jie ėmė lipti laiptais. Žinetos lagaminą nešė vieš- 
bučio patarnautojas. Žineta vilkėjo trumpais dra- 
bužiais, iš po kurių buvo matyti rusvos kelnaitės, 
gal todėl ji ir suglobė rankomis suknelės skvernus. 

Nedideliame, prieblandoje skendinčiame kam- 
baryje stovėjo lova ir pinta kėdė. Žineta nusiėmė 
skrybėlaitę, atsiduso, lyg būtų nusimetusi sunkią 
naštą, atsisėdo ant lovos krašto, nusiavė aukšta- 
kulnius batelius ir paglostė rankomis skaudančius 
pirštus. 

— Jums nemalonu, kad paprašiau palydėti mane 
] kambarį? Kalbėtis apačioje nėra kur, o eiti kur 
nors kitur neturiu jėgų. Pažiūrėkite į mano kulkš- 


nis, jos labai ištinusios. Pone komisare, galite už- 


* Prašyčiau (angl.). 

sirūkyti pypkę. - Žineta buvo visiškai išsimušusi 
iš vėžių. Ir kalbėjo ji tik todėl, kad išloštų šiek tiek 
laiko. — Ar labai pykstate ant manęs? 

Nors Megrė ir suprato, ką Žineta turėjo galvo- 
je, norėdamas, kaip ir ji, išlošti laiko, pasakė: 

— O už ką turėčiau pykti? 

— Aš gerai žinau, kad jūs manimi nusivylėte. Ir 
vis dėlto nesu labai nusikaltusi. Jūsų dėka pralei- 
dau sanatorijoje pačius laimingiausius savo gyve- 
nimo metus. Man niekuo nereikėjo rūpintis. Ten 
dirba į jus šiek tiek panašus daktaras. Jis buvo la- 
bai man palankus. Atnešdavo knygų, aš ištisas die- 
nas skaitydavau. Buvau menkai išsilavinusi ir, kai 
ko nors nesuprasdavau, klausdavau jo. Jis man mie- 
lai paaiškindavo. Gal turite cigaretę? Tiek to. Bus 
geriau, jeigu aš nerūkysiu... Sanatorijoje praleidau 
penkerius metus ir jau buvau beveik apsisprendusi 
likti joje visam laikui. Man ten labai patiko. Prie- 
šingai nei kiti, nenorėjau išvykti iš tos sanatorijos. 
Kai man pasakė, kad aš jau sveika ir galiu keliauti 
namo, patikėkite, toji Žinia mane ne pradžiugino, 
o išgąsdino. Iš ten, kur mes gyvenome, buvo ma- 
tyti slėnis, beveik visada skendintis lengvame de- 
besų ūke. Bijodavau ten eiti. Norėjau likti sanato- 


rijoje ir dirbti slauge, bet man pritrūko žinių ir 

įgūdžių, be to, buvau per silpna, kad galėčiau plauti 
grindis arba padėti nudirbti darbus virtuvėje. Kas 
man beliko? Buvau įpratusi valgyti tris kartus per 
dieną. Žinojau, kad, globojama Žiustinos, iš bado 
nemirsiu. 

— Kodėl atvažiavote šiandien? — šaltai paklausė 
Megrė. 

— Jau sakiau kodėl. Ketinu vykti ir į Jerą. No- 
riu, kad paskui vargšelio Marselio karstą eitų bent 
vienas jam artimas Žmogus. 

— Jūs vis dar mylėjote jį? 

Žineta šiek tiek sutriko. 

— Manau, kad aš jį karštai mylėjau. Juk mudu 
ne kartą esame apie jį kalbėję dar tada, kai jis bu- 
vo suimtas, 0 jūs rūpinotės manimi. Juk žinote, 
Marselis buvo neblogas žmogus, tik naivus, saky- 
čiau, uždaro būdo. Galbūt todėl itin stengėsi elg- 
tis taip kaip visi. Besistengdamas kartais 1mdavo 
ir persistengdavo. Ten, būdama kalnuose, aš daug 
ką supratau. 

— Ir jūsų jausmai jam atvėso? 

— Mano jausmai pasikeitė. Bendravau su daugy- 
be žmonių. Galėjau palyginti. Daktaras man padė- 
jo daug ką suprasti. 

— Jūs įsimylėjote tą daktarą? 

Žineta nervingai nusijuokė. 

— Sanatorijose visi daugiau ar mažiau įsimyli sa- 
vo daktarus. 

— Ar Marselis rašė jums laiškus? 

— Retkarčiais. 

— Jis tikėjosi, kad judu vėl gyvensite kartu? 

— Iš pradžių tikėjosi. Paskui jis irgi pasikeitė. 
Mudu abu pasikeitėme, tik skirtingai. Jis staiga pa- 
seno. Nežinau, ar buvote su juo susitikęs po to 
karto. Anksčiau jis gerai rengdavosi, rūpinosi sa- 
vo išvaizda. Buvo išdidus. Jis labai pasikeitė nuo 
tada, kai atsitiktinai atvyko į šią salą. 

— Tai jis apgyvendino jus pas Žiustiną ir Emilį? 

— Ne. Aš buvau girdėjusi apie Žiustiną ir pati 
nuvykau pas ją. Ji sutiko priimti mane kaip savo 
pagalbininkę bandomajam laikotarpiui. Niekam 
kitam daugiau aš nebetikau. Ten, kalnuose, ma- 
ne operavo keturis kartus, visas mano kūnas ran- 
duotas. 

— Jūs neatsakėte į mano klausimą, kodėl atva- 
Žiavote šiandien. 

Megrė buvo atkaklus. 

— Kai sužinojau, kad jūs ėmėtės šios bylos, pa- 
galvojau, jog tikrai prisiminsite mane ir liepsite sū- 


rasti. Be jokios abejonės, tam būtų reikėję laiko. 


a. 

— Jeigu aš teisingai supratau, nuo tos dienos, kai 
išėjote iš sanatorijos, jūs artimai nebebendravote 
su Marseliu. Žinau, kad siųsdavote jam pinigų. 

— Taip, retkarčiais siųsdavau. Norėjau, kad jis 
bent kartkartėmis atsikvėptų. Marseliui teko išgy- 
venti daug sunkių dienų, nors jis to ir neparody- 
davo. 

— Ar jis jums yra apie tai užsiminęs? 

— Sakė, kad yra nevykėlis, kad visą laiką toks 
buvo, bet Marselis tikrai nebuvo niekšas. 

— Ar apie tai kalbėjotės su juo Nicoje? 

— Jis niekada nebuvo atvažiavęs pas mane į „Si- 
renas“. Žinojo, kad ten yra nepageidaujamas. 

— Vadinasi, judu kalbėdavotės čia? 

— Taip. 

— Jūs dažnai atvykstate į Porkerolį? 

— Beveik kas mėnesį. Žiustina pernelyg sena, kad 
kontroliuotų savo įstaigas, o ponas Emilis niekada 
nemėgo keliauti. 

— Jūs apsistodavote čia, „Nojaus laive“? 

— Taip, visada. 

— O kodėl Žiustina nepakviesdavo apsistoti jos 
namuose? Juk turi gana erdvią vilą. 

— Ji niekada neleidžia moterims apsigyventi sa- 


vo namuosč. 

Megrė suprato, kad užgavo jautrią vietą, bet Ži- 
neta vis dar nepasidavė. 

— Ji būgštauja dėl savo sūnaus? — degdamasis 
pypkę, šiek tiek ironiškai paklausė komisaras. 

— Gal tai ir kelia šypseną, bet iš tikrųjų taip ir 
yra. Ji visada vertė sūnų laikytis įsikibus jai į sijo- 
ną, todėl, sprendžiant iš pono Emilio charakterio, 
jis panašesnis į merginą, o ne į vyrą. Ji iki šiol el- 
giasi su juo kaip su kūdikiu. Norėdamas ką nors 
daryti, ponas Emilis turi gauti jos sutikimą. 

— Jis myli moteris? 

— Jau greičiau jų bijo. Emilis ne mergišius. Visa- 
da buvo silpnos sveikatos. Visą laiką gydosi, geria 
vaistus, skaito medicinines knygas. 

— O dar kodėl, Žineta? 

— Nesuprantu, ką norite pasakyti. 

— Kodėl atvažiavote šiandien? 

— Aš jau atsakiau ir į šį jūsų klausimą. 

— Ne, neatsakėte. 

— Pamaniau, kad jus tikriausiai domins -ponas 
Emilis ir jo motina. 

— O tiksliau? 

— Jūs ne toks kaip kiti policininkai, ir vis dėl- 
to... Kai kas nors iškrečia niekšybę, visada įtari- 


mas krinta ant tam tikros aplinkos žmonių. 

— Taigi jūs norėjote man pasakyti, kad ponas 
Emilis visai nesusijęs su Marselio mirtimi? 

— Norėjau jums paaiškinti... 

— Ką paaiškinti? 

— Mudu su Marseliu likome geri draugai, bet ne- 
buvo nė kalbos, kad galėtume gyventi kartu. Ma- 
nau, jis to nė nenorėjo. Ar supratote, ką norėjau 
pasakyti? Jo nebesiejo jokie ryšiai su mūsų aplin- 
ka. Beje, aš neseniai mačiau Šarlo... 

— Jūs jį pažįstate? 

— Buvau keletą kartų jį čia susitikusi. Esame sė- 
dėję prie vieno staliuko. 

— Tikėjotės pasimatyti šiandien su juo Porke- 
rolyje? 

— Ne. Patikėkite, aš sakau tiesą. Mane trikdo 
jūsų maniera klausinėti. Anksčiau jūs pasitikėjote 
manimi. Netgi gailėjote manęs. O dabar nebėra už 
ką manęs gailėti, ar ne? Juk nebesergu džiova! 

— Ar daug uždirbate? 

— Mažiau, nei jūs manote. Žiustina - baisi šykš- 
tuolė. Jos sūnus — irgi. Žinoma, man pakanka to, 
ką turiu. Šiek tiek net susitaupau, bet ne tiek, kad 
galėčiau gyventi iš rentos. 


— Mes kalbėjome apie Marselį. 

— Nebeprisimenu, ką sakiau. Ak, taip. Kaip jums 
geriau paaiškinti? Tuo metu, kai jį pažinojote, jis 
dėjosi esąs Žiaurus nusikaltėlis. Paryžiuje jis lanky- 
davosi baruose, kuriuose mėgdavo sėdėti tokie žmo- 
nės kaip Šarlo ir netgi žudikai. Vaidino, kad priklauso 
jų gaujai, bet jie rimtai nežiūrėjo į Marselį... 

— Vadinasi, jam kliūdavo antraeiliai vaidmenys? 

— Taip, bet po kiek laiko ir jų neteko. Jis liovė- 
si susitikinėti su tais žmonėmis, gyveno savo lai- 
ve arba lūšnoje. Marselis daug gėrė. Visuomet ras- 
davo būdų, kaip gauti vyno. Jo pirkdavo ir už 
pinigus, kuriuos jam siųsdavau. Bet aš žinąu, ko- 
kių minčių kyla, kai randa nužudytą tokį žmogų 
kaip jis... 

— Kokių? 

— Kodėl klausiate, juk pats žinote kokių? Ma- 
noma, kad tai susiję su atitinkama aplinka, kad tai 
kokių nors sąskaitų suvedimas arba kerštas. Bet 
šis atvejis — ne toks. 

— Būtent tai jūs ir norėjote man pasakyti? 

— Jau ir pamiršau, ką kalbėjau su jumis prieš ke- 
lias minutes. Jūs taip pasikeitėte! Prašyčiau man 
atleisti. Turėjau galvoje ne jūsų išorę... 

Matydamas, kokia sutrikusi Žineta, Megrė nu- 


siŠYpSOjO. 

— Anksčiau net savo kabinete Auksakalių kran- 
tinėje jūs nebuvote panašus į policininką. 

— Bijote, kad įtarimas nekristų ant jūsų aplin- 
kos žmonių? Ar tik neįsimylėjote Šarlo? 

- Žinoma, ne. Aš apskritai nelinkusi nieko įsi- 
mylėti po to, kai buvau keturis kartus operuota. 
Šarlo mane domina nė kiek ne daugiau nei kiti. 

— O dabar klokite viską. 

— Kodėl manote, kad dar ne viską pasakiau? Die- 
važi, aš nežinau, kas nužudė vargšelį Marselį. 

— Užtat žinote, kas jo nenužudė. 

— Taip, Žinau. 

— Ar žinote, ką galėčiau įtarti? 

— Galų gale jeigu ne šiandien, tai rytoj jūs sužį- 
nosite, kas nužudė Marselį, o gal žinote jau dabar. 
Iš karto būčiau jums pasakiusi, jeigu jūsų klaugi- 
mai nebūtų buvę tokie sausi. Aš turiu ištekėti už 
pono Emilio, štai kas! 

— Kada? 

— Kai mirs Žiustina. 

— O kodėl reikia laukti jos mirties? 

— Jau sakiau, kad ji pavyduliauja visoms mote- 
rims. Dėl jos jis nevedė ir tik dėl jos neturi meilu- 


žės. Kai per pilnatį ponas Emilis užsinori moters, 

mamytė pati suranda jam moteriškę, mažiausiai ke- 
liančią pavojų. 

— Ir vis dėlto jis ketina vesti? 

— Emilis siaubingai bijo vienatvės. Kol gyva mo- 
tina, jis jaučiasi saugus. Žiustina rūpinasi juo kaip 
kūdikiu. Bet ji neilgai trauks. Ne ilgiau kaip metus. 

— Taip sakė daktaras? 

— Ji serga vėžiu, o būdama tokio amžiaus ope- 
racijos neištvers. Ponas Emilis mano, kad jo moti- 
na mirs netrukus. Dūsta keletą kartų per dieną, bijo 
net pajudėti, mano, kad menkiausias judesys gali 
būti lemtingas... 

— Dėl to ir pasipiršo jums? 

— Taip. Įsikalė sau į galvą, kad man pakaks jėgų 
jį slaugyti. Netgi pareikalavo, kad mane apžiūrėtų 
keli daktarai. Tikiuosi, suprantate, jog Žiustina apie 
tai nieko nežino, kitaip seniai būtų išmetus: mane 
pro duris. 

— O Marselis ar žinojo? 

— Aš pasakiau jam. 

— Ir kaip jis reagavo? 

— Labai ramiai. Jo nuomone, aš teisingai elgiuo- 
si, norėdama apsirūpinti senatvėje. Man regis, jam 
buvo malonu sužinoti, kad aš ketinu apsigyventi 


čia visam laikui. 

— Ar ponas Emilis nepavyduliavo Marseliui? 

— O kodėl būtų turėjęs pavyduliauti? Juk sa- 
kiau, kad mes atšalome vienas kitam. 

— Vadinasi, apie visa tai jūs ir norėjote pasikal- 
bėti su manimi? 

— Aš apsvarsčiau, kokių minčių jums gali kilti, 
ir norėjau išsklaidyti visas abejones. 

— Pavyzdžiui, kad Marselis galėjo šantažuoti po- 
ną Emilį, o šis mėginti atsikratyti jo... 

— Marselis niekada nieko nėra šantažavęs, o po- 
nas Emilis jau greičiau mirtų iš bado, nei ryžtųsi 
nukirsti galvą viščiukui. 

— Ar teisybė, kad jūs pastaruoju metu nebuvote 
atvykusi į salą? 

— Tai nesunku patikrinti. 

— Vadinasi, jūs niekur nebuvote išvykusi iš savo 
namų Nicoje? Puikus alibi. 

— Ar man jo reikia? 

— Neseniai tvirtinote, kad kalbu su jumis kaip 
policininkas. Ir vis dėlto Marselis galėjo būti jums 
kliūtis. Juolab kad ponas Emilis - puikus kąsnelis, 
tikrai neprastas kąsnelis. Jeigu jis ves jus, po mir- 
ties paliks jums padorų palikimą. 

— Taip, gana padorų! Dabar jau imu abejoti, ar 


gerai padariau, kad atvažiavau. Nesitikėjau, kad 

kalbėsite su manimi tokiu tonu. Aš buvau su ju- 
mis atvira. 

Žinetos akys blizgėjo, atrodė, kad ji tuojau pra- 
virks. Į Megrė žvelgė senas, blogai nugrimuotas 
vaikiškos grimasos iškreiptas veidas. 

— Darykite ką norite. Aš nežinau, kas nužudė 
Marselį. Tai tikra katastrofa. 

— Ypač jam. 

— Taip, ir jam. Bent jau niekas netrikdo jo ra- 
mybės. Ar suimsite mane? 

Kai Žineta sakė šiuos žodžius, jos lūpose šmės- 
telėjo vos pastebima šypsena, nors buvo aišku, kad 
ji nerimauja. Atrodė daug rimtesnė, nei norėjo at- 
rodyti. 

— Neketinu dabar jūsų suimti. 

— Rytoj rytą turiu dalyvauti laidotuvėse. Jeigu 
norite, iš karto po jų galiu grįžti. Tik tokiu atveju 
reikėtų atsiųsti laivą. 

— Galbūt. 

- Jūs nieko nesakysite Žiustinai? 

— Nesakysiu, jeigu nebus būtinybės. Nemanau, 
kad reikėtų to griebtis. 

— Jūs pykstate ant manęs? 


— Ne, nepykstu. 

— Žinau, kad pykstate. Iškart pajutau, dar net 
neišlipusi iš „Kormorano“. Aš iš karto jus paži- 
nau. Susijaudinau, prisiminiau vieną iš savo gyvė- 
nimo atkarpų. 

— Jums gaila praėjusių dienų? 

— Galbūt. Nežinau. Kartais pati savęs to klausiu. 

Ji atsistojo, atsiduso, bet batelių neapsiavė. Ne- 
kantraudama laukė, kol komisaras išeis, nes norė- 
jo kuo greičiau atsirišti korsažą. 

Kai komisaras ištiesė ranką prie durų rankenos, 
Žineta atsiduso ir tarė: 

— Elkitės kaip išmanote. 

Megrė juto, kaip sudilgsėjo širdis, kai jis paliko 
ją vieną. Paliko nebejauną, išsigandusią moterį ma- 
žame kambarėlyje, kurio langą apšvietė saulės spin- 
duliai. Jie nurausvino viską: apmušalus, dygsniuo- 


tą apklotą... 


— Taurę baltojo, pone Megrė? 

Staiga pasigirdo šurmulys. Tai žaidėjai baigė 
aikštėje Žaisti partiją. Sustoję prie baro, kalbėjo la- 
bai garsiai, su akcentu. Restorano kampe, prie lan- 
go, sėdėjo ponas Paikas ir Žefas de Grefas. Jiedu 


susikaupę žaidė šachmatais. 

Kampe ant minkštasuolio sėdėjo Ana. Ji rūkė 
cigaretę, įstatytą į ilgą kandiklį. Vilkėjo trumpa 
medvilnine suknele, su kuria jautėsi taip, lyg dė- 
vėtų pareo. Ji buvo apvalutė, labai moteriška, tarsi 
sukurta glamonėms. 

De Grefas buvo apsirengęs pilkomis flanelinė- 
mis kelnėmis ir baltais bei mėlynais dryžiais išmar- 
gintais jūreiviškais marškinėliais. Buvo apšiavęs 
drobiniais batais su virvelių padais - tokius nešio- 
jo beveik visi salos gyventojai. Tokie batai buvo 
pats pirmasis griežtojo pono Paiko pirkinys. 

Megrė ieškojo akimis inspektoriaus, bet jo nebu- 
vo matyti. Polis įpylė komisarui vyno, o prie baro 
sėdintys žmonės pasislinko padarydami jam vietos. 

— Taigi, komisare? 

Su juo jau kalbamasi, ir jis žinojo, kad po kelių 
minučių ledai bus pralaužti. Savaime suprantama, 
salos gyventojai nuo pat ryto laukė progos susi- 
pažinti su juo. Jų buvo daug, apie dešimt, visi vil- 
kėjo žvejų drabužiais. Du ar trys iš jų atrodė gana 
solidžiai. 

Kad ir ką manytų ponas Paikas, reikės išgerti. 

— Ar jums patinka šių vietų vynas? 

— Labai. 

— Laikraščiai rašė, kad jūs geriate tik vyną. O 
Marselis sakė, kad tai netiesa, kad jūs neatsisakote 
išgerti kalvadoso. Vargšas Marselis! Į jūsų sveika- 
tą, komisare... 

Polis, „Nojaus laivo“ šeimininkas, žinojo, kaip 
reikia elgtis panašiais atvejais. Jis tebelaikė butelį 
rankoje. 

— Ar tiesa, kad jis buvo jūsų draugas? 

— Taip, kadaise aš jį pažinojau. Jis buvo neblo- 
gas jaunuolis. 

— Žinoma. Ar teisingai rašo laikraštyje, kad jis 
gimęs Havre? 

— Teisingai. 

— O jo akcentas? 

— Prieš penkiolika metų, kai jį pažinojau, jis kal- 
bėjo be akcento. 

— Girdi, Tatenai? O ką aš tau sakiau? 

Išgėrė ketvirtą taurę, paskui penktą... apsikei- 
tė keliomis nereikšmingomis frazėmis. 

— Komisare, ką valgysite šį vakarą? Mes turime 
žuvienės. O gal jūs nemėgstate žuvienės? 

Megrė ėmė dievagotis, kad labai mėgsta žuvie- 
nę, ir visi buvo sužavėti. Dabar ne laikas artimiau 
susipažinti su sugėrovais, kurie tarytum susiliejo į 


vieną masę. 

— Ar mėgstate anyžių likerį, tą tikrąjį, draudžia- 
mą? Poli, įpilk visiems po taurelę anyžių likerio. 
Komisaras neprieštaraus... 

Šarlo sėdėjo terasoje ir skaitė laikraštį. Priešais 
jį stovėjo butelis su anyžių likeriu. 

— Gal jau galite ką nors mums pasakyti? 

— Ką pasakyti? 

— Viską, ką žinote apie žudiką! 

— Barzdotasis Morenas, kuris buvo gimęs šioje 
saloje ir nekėlęs iš jos kojos apie septyniasdešimt 
metų, pareiškė nieko panašaus negirdėjęs. Yra buvę 
atvejų, kai žmonės skendo. Viena moteris iš šiaurės 
prieš penkerius ar šešerius metus bandė žudytis iš- 
gėrusi migdomųjų. Italas jūrininkas, susipykęs su 
Baptistu, peiliu sužeidė jį į ranką. Bet kad nužudy- 
tų... Komisare, to dar nėra buvę! Šioje saloje net 
patys aršiausieji tampa švelnūs kaip ėriukai. 

Po šių žodžių visi ėmė juoktis, kažką aiškinti, 
norėjo susidaužti su garsiuoju komisaru. 

— Kai pagyvensite čia keletą dienų, viską ge- 
riau suprasite. Reikėjo atvažiuoti kartu su žmo- 
na, būtumėte smagiai paatostogavę. Būtume iš- 
mokę jus žaisti rutuliais, ar ne, Kazimirai? Pernai 
Kazimiras laimėjo prizą „Mažojo Provanso“ kon- 


kurse, tikriausiai žinote, ką tai reiškia... 

Neseniai buvusi rožinė, bažnyčia dabar nusida- 
žė violetine spalva. Dangumi plaukė šviesiai žali de- 
besys. Žmonės vienas paskui kitą ėjo iš kavinės. To- 
lumoje buvo girdėti šaižus moters balsas. Ji šaukė: 

- Ei, Žiuli, sriuba jau garuoja ant stalo... 

Kažkoks berniukas priėjo prie savo tėvo ir timp- 
telėjo jį už rankovės. 

— Ar sužaisime dar vieną partiją? 

— Ne, jau vėlu. 

Žmonės paaiškino Megrė, kad pažaidus rutu- 
liais paprastai žaidžiama kortomis, bet šiandien tam 
sutrukdė susitikimas su juo. „Kormorano“ jūrinin- 
kas, milžinas nebylys didžiulėmis nuogomis kojo- 
mis, šypsojosi komisarui rodydamas baltus dantis 
ir retkarčiais, keistai švokšdamas, pakeldavo tau- 
rę. Visi suprasdavo, kad jis nori pasakyti: „Į jūsų 
sveikatą!“ 

— Jūs vakarieniausite dabar? 

— Gal matėte inspektorių? 

— Jis išėjo nieko taip ir nepasakęs. Visada taip 
elgiasi. Jis čia garsus žmogus. Per tris dienas spėjo 
susipažinti beveik su visais salos gyventojais. 

Pasižiūrėjęs žemyn, Megrė pamatė, kad prie 
šachmatų lentos sėdi tik anglas. De Grefas su savo 


mergina jau buvo išėję. 

— Mes vakarieniausime po pusvalandžio, - pa- 
reiškė Megrė. 

Polis, ranka rodydamas į Skotland Jardo inspek- 
torių, paklausė: 

— Kaip manote, jam patinka mūsų virtuvė? 

Po kelių minučių Megrė ir jo kolega jau traukė 
uosto link. Jie jau buvo spėję susipažinti su vietos 
gyventojų įpročiais. Saulei nusileidus įsiviešpata- 
vo ramybė. Viskas aplinkui nutyko. Buvo girdėti, 
kaip tyliai teliūskuoja vanduo, atsimušdamas į molo 
akmenis. Akmenų pilkuma dar labiau išryškėjo, da- 
bar savo spalva jie panėšėjo į uolieną. Augalų žalu- 
ma atrodė beveik juoda, paslaptinga. Kažkoks mi- 
nininkas su baltu, dideliais skaitmenimis užrašytu 
numeriu ant korpuso tyliai dideliu greičiu plaukė į 
atvirą jūrą. 

— Aš vos jam nepralaimėjau, — nutraukė tylą po- 
nas Paikas. — Jis itin stiprus ir labai pasitiki savo 
jėgomis. 

— Ar jis pasiūlė jums sužaisti partiją? 

— Pasiėmiau šachmatų lentą norėdamas pasi- 
praktikuoti. De Grefas su savo draugę atsisėdo prie 
kaimyninio stalo, ir iš jo žvilgsnio supratau, kad 


jis labai norėtų išbandyti jėgas su manimi. 

Po šių jo žodžių stojo 1ga tyla. Jie tylėdami ėjo 
molu. Šalia baltos jachtos stovėjo nedidelis laivas, 
ant jo šono buvo užrašyta: „Meilės gėlelė“. 

Tai buvo de Gretfo laivas. Porelė buvo viduje. 
Kabinoje po stogu, kur sunkiai išsitekdavo du žmo- 
nės (jie net negalėdavo išsitiesti visu ūgiu), degė 
šviesa. Iš ten buvo girdėti šaukštelių dzingsėjimas 
ir indų bilsnojimas. Žmonės valgė. 

Kai policininkai ėjo pro jachtą, ponas Paikas ty- 
liai, kaip buvo įpratęs, pasakė: 

— De Grefas - iš tų jaunuolių, kurių negali pa- 
kęsti gerose šeimose. Teisybė, Prancūzijoje tokių 
tipų tikriausiai nedažnai pasitaiko. 

— Kodėl manote, kad Prancūzijoje tokių tipų nė- 
ra daug? 

— Aš norėjau pasakyti, kad nėra daug būtent to- 
kio, išskirtinio, tipo jaunuolių. 

Ponas Paikas stengėsi kuo suprantamiau reikšti 
savo mintis. Vyriškiai sustojo molo pabaigoje, iš 
kur gerai buvo matyti tolumoje ryškėjantys kalnų 
kontūrai. 

— Susidariau įspūdį, kad čia jaunuoliai iš gerų šei- 
mų gali, kaip jūs sakote, krėsti visokiausias kvai- 
lystes: pirkti moteris, prabangius automobilius, 


žaisti kazino. Bet ar gali būti, kad tie nenaudėliai 

mėgtų žaisti šachmatais? Abejoju. Argi jie skaito 
Kantą, Šopenhauerį, Nyčę ir Kierkegorą? Mažai ti- 
kėtina, ar ne? Jiems rūpi gyventi savo malonumui 
net nesulaukus tėvų palikimo. - Jie atsirėmė į sie- 
ną ir žvelgė į vandenį, kurio ramybę sutrikdydavo 
šokinėjančios žuvys. Anglas kalbėjo toliau: - De 
Grefo tikrai negalėtum pavadinti nenaudėliu. Ne- 
manau, kad jis norėtų turėti daug pinigų. Tas anar- 
chistas protestuoja prieš viską, ko buvo mokomas. 
Protestuoja prieš savo tėvą, teismo valdininką, prieš 
savo miesčionę motiną, prieš gimtąjį miestą, prieš 
savo šalies papročius. — Ponas Paikas staiga nutilo 
ir paraudęs pasakė: — Prašyčiau man atleisti... 

— Baikite savo mintį. 

— Mudu apsikeitėme tik keliomis frazėmis, bet 
aš jį supratau. Tokių kaip jis žmonių yra daug ma- 
no šalyje, kaip, beje, ir kitose šalyse, kur vadovau- 
jamasi griežtais moralės principais. Štai kodėl sa- 
kiau, kad Prancūzijoje vargu ar yra daug tokių 
jaunuolių. Pas jus nedažnai sutiksi veidmainį. Jų 
gal ir yra, bet ne tiek daug kaip kitose šalyse. 

Greičiausiai jis turėjo galvoje tuos žmones, su ku- 
riais jie susidūrė atvykę į Porkerolio salą: poną Emi- 
lį, Šarlo, Žinetą. Gyvenant padorių žmonių bendruo- 


menėje, jiems pavyko išvengti gėdingų poelgių. 

Megrė atrodė susirūpinęs ir šiek tiek suirzęs. 
Nors anglas tiesiogiai jo nepuolė, komisaras jau- 
tėsi taip, lyg turėtų gintus. 

— Protestuodami tie jaunuoliai neigia viską: ir 
tai, kas bloga, ir tai, kas gera, - tarė ponas Paikas. — 
Kaip žinote, jis pagrobė merginą iš jos šeimos. Ji 
labai miela, labai patraukli. Ir vis dėlto aš manau, 
kad jis ją suviliojo tik todėl, kad ji iš geros šeimos 
ir, kaip ir visos paklusnios dukros, kartu su mama 
sekmadieniais eidavo į bažnyčią. Todėl, kad jos tė- 
vas, matyt, griežtas ir padorus ponas. Išplėšdamas 
ją iš šeimos, de Grefas labai rizikavo. O kaip ma- 
note jūs, gal aš klystu? 

— Aš irgi taip manau. 

— Yra žmonių, kurie, atsidūrę švarioje prašmat- 
nioje aplinkoje, jaučia poreikį ten pridergti. De 
Grefas irgi dergia viską, kas jį supa. 

Šį kartą Megrė buvo galutinai pritrenktas. Jis, 
kaip sakoma, buvo išverstas iš koto. Komisaras su- 
prato, kad ponas Paikas galvoja taip pat kaip ir jis. 
Kai de Grefas prisipažino, kad keletą kartų lankė- 
si „Šiaurinės žvaigždės“ jachtoje, Megrė iš karto 
pagalvojo apie tai, kad jis ten ėjo ne išgerti ir kad 
abi poras sieja kažkokie glaudūs ne itin garbingi 


ryšiai. 

— Tai labai pavojingi jaunuoliai, — pareiškė po- 
nas Paikas ir pridūrė: — Gali būti, kad jie labai ne- 
laimingi. — Paskui, matyt, sutrikdytas ilgos pau- 
zės, pareiškė nebe tokiu rimtu tonu: — Ar žinote, 
kad jis gerai kalba angliškai? Be jokio akcento. Ne- 
nustebčiau, jeigu sužinočiau, kad jis yra baigęs kokį 
nors pirmarūšį koledžą. 

Atėjo laikas pietauti. Jiedu užtruko gerokai il- 
giau nei pusvalandį. Beveik visiškai sutemo, uoste 
stovintys laivai siūbavo jūros ritmu. Megrė iškratė 
pypkę, pastukseno ją į bato kulną ir ėmė svarstyti, 
ar nevertėtų prisikimšti dar vieną. Eidamas pro 
olando jachtą, įdėmiai nužvelgė ją akimis. 

Ar ponas Paikas kalbėjo tik todėl, kad kalbėtų? 
O gal tai darydamas jis norėjo savotiškai duoti jam 
kokį nors patarimą? 

* Šitai išsiaiškinti buvo sunku, ko gero, netgi ne- 
įmanoma. Nors anglas prancūziškai kalbėjo gerai, 
netgi labai gerai, atrodė, kad jie kalba skirtingomis 
kalbomis, kad jų minčių eiga - visai kitokia. 

— Tie jaunuoliai labai pavojingi, - padarė išvadą 
Skotland Jardo inspektorius. 

Be jokios abejonės, jis nenorėjo duoti dingsties 
manyti, kad kišasi į tyrimą, kuriam vadovauja ko- 


misaras Megrė. Nieko neklausinėjo apie tai, kas vy- 

ko Žinetos kambaryje. Gal manė, kad jo kolega 
nenori atvirauti? O gal dar blogiau, nes, spren- 
džiant iš to, ką kalbėjo apie prancūzų papročius, 
ponas Paikas galėjo galai žino ką pagalvoti apie 
Megrė ir Žinetos santykius... 

Komisaras suburbėjo: 

— Žineta pranešė man apie savo sužieduotuves 
su ponu Emiliu. Bet reikia išsaugoti tą paslaptį, nes 
senutė Žiustina padarytų viską, kad santuoka ne- 
įvyktų. Net po jos mirties. 

Megrė kuo puikiausiai suprato, kad, lyginant su 
Paiko kalba, jis savo mintis dėsto labai abstrakčiai, 
kad jo mintys dar painesnės nei anglo. 

Anglas keliais žodžiais pasakė tai, ką norėjo pa- 
sakyti. Praleidęs pusvalandį su de Grefu, jis susida- 
rė vaizdą ne tik apie jį, bet ir apie pasaulį apskritai. 

Komisarui Megrė reikšti savo mintis sekėsi kur 
kas sunkiau. Kaip visada, kai pradėdavo narplioti 
kokią nors bylą, intuicija veikė puikiai, bet kol 
kas negalėjo pasakyti, kaip ir kada išsisklaidys abe- 
jonės. 

Tokia situacija šiek tiek trikdė komisarą, jis jau- 
tė, kad dėl to kenčia jo prestižas. 

„Keista moteris!“ — štai ir viskas, ką jis įstengė 


apie ją pasakyti, nors jau seniai ją pažinojo ir ji bu- 

vo su juo visiškai atvira. Ji savotiškai tebetraukė 
komisaro dėmesį, kita vertus, jis nusivylė Žineta, 
ir ji kuo puikiausiai tai suprato. 

Reikia šiek tiek laiko, kad jis susidarytų išsa- 
mesnę nuomonę apie tą Moterį. 

Po vienos šachmatų partijos, po kelių frazių, ku- 
riomis buvo pasikeista žaidžiant, ponas Paikas kuo 
geriausiai perprato savo partnerio charakterį ir jį 
išanalizavo. 

Neliko nieko kita, kaip tik pripažinti, kad an- 
glas pirmąją partiją laimėjo. 

NAKTIS „NOJAUS LAIVE“ 


Kai Megrė buvo beužmiegąs, jo dėmesį patraukė 
kažkoks kvapas, tiksliau, keletas kvapų. Tą kvapą 
jis užuodė iš karto, kai tik peržengė kavinės slenks- 
tį. Dar rytą Megrė bandė išsiaiškinti, kas jį skleidžia. 
Labai jau neįprastas jis buvo. Be abejonės, pirmiau- 
sia jį skleidė sumišę vyno, anyžių likerio ir pelėsių 
kvapai. Tą nemalonų, nosiai neįprastą kvapą skleidė 
1r Pietų virtuvėje vartojami įvairiausi prieskoniai: 
česnakai, saldieji pipirai, alyvų aliejus ir šafranas. 
Bet ar verta dėl to sukti galvą? Megrė užsimer- 
kė, jis labai norėjo miego. Dar kartą bandė minty- 
se prisiminti Marselio ir Provanso kavines, kavi- 
nes, kuriose jam yra tekę lankytis Paryžiuje ir 
kituose miestuose, bet tik dar kartą įsitikino, kad 
kvapai ten sklisdavo kitokie. O dabar reikia mie- 
goti, miegoti. Jis buvo pakankamai išgėręs, kad 


miegotų kaip užmuštas. 

Deja, komisaras niekaip negalėjo užmigti. Kam- 
bario langas buvo pravertas, ir Megrė ausis pasie- 
kė kažkoks triukšmas. Geriau įsiklausęs, suprato, 
kad šnara aikštėje augančių medžių lapai. 

Iš apačios sklindantys kvapai šiek tiek priminė 
nedidelį barą Kanuose, kur šeimininkavo stambi 
moteris. Kadaise Megrė tyrė bylą, susijusią su tuo 
baru, ir ištisas valandas stumdavo jame laiką. 

Dabar kambaryje tvyrojo apskritai nenusakomas 
kvapas. Įdomu, kuo čia kemša čiužinius? Gal, kaip 
Bretanėje, jūrų dumbliais, kurie kvepia jodu? Tik- 
riausiai daug žmonių yra gulėję šioje lovoje. Megrė 
pagalvojo, kad čia kvepia parfumuotu aliejumi, ku- 
riuo moterys išsitepa norėdamos dailiau nudegti. 

Jis kokį dešimtą kartą sunkiai apsivertė ant ki- 
to šono. Kažkas vėl atidarė duris, išėjo į koridorių 
ir pasuko į tualetą. Nieko čia keista, bet Megrė ne- 
valingai pagalvojo, kad į šios įstaigos tualetą užei- 
na ne tik tie, kurie gyvena viešbutyje. Jis pabandė 
prisiminti „Nojaus laivo“ gyventojus. Polis su žmo- 
na miegojo apačioje, po jo kambariu, mansardoje, 
į kurią vedė laiptai. Įdomu, kur miega Žožo? Ži- 
nojo tik tiek, kad ne antrame aukšte. 

Žožo dvelkė kažkokiais ypatingais kvapais. Gal- 


būt kvepėjo aliejais ištepti jos plaukai, kūnas ar dra- 

bužiai. Tai buvo aštrus nenusakomas kvapas. Kai 
jiedu kalbėjosi, tas kvapas blaškė Megrė dėmesį. 

Dar vienas pretekstas ponui Paikui pagalvoti, 
kad komisaras Megrė nelinkęs su juo atvirauti. Po 
pietų komisaras buvo trumpam užėjęs į savo kam- 
barį nusiplauti rankų ir išsivalyti dantų. Durų jis 
neuždarė ir net nepajuto, kaip ant slenksčio tylu- 
tėliai išdygo Žožo. Įdomu, kiek jai metų? Šešio- 
lika? Dvidešimt? Jos akyse galėjai matyti ir susi- 
žavėjimą, ir baimę, kaip tų mergaičių, kurios 
lūkuriuoja prie teatro durų prašydamos aktorių 
autografų. Megrė darė jai įspūdį, juk jis irgi buvo 
garsenybė. 

— Mažule, ar norite man ką nors pasakyti? 

Ji uždarė duris, ir toks jos elgesys nepatiko Meg- 
rė. Niekada negali žinoti, ką pamanys žmonės. Be 
to, Megrė net trumpam nepamiršdavo, kad šiame 
viešbutyje gyvena anglas. 

— Aš dėl Marseleno, - paraudusi pasakė Žožo. — 
Vieną dieną jis buvo užkalbinęs mane. Tąkart bu- 
vo labai girtas ir liko gulėti kavinėje ant minkšta- 
suolio. 

Mat kaip! Dieną „Nojaus laive“ buvo nedaug 


Žmonių, todėl Megrė atkreipė dėmesį į galvą laik- 


raščiu prisidėngusį žmogų, kuris snaudė ant suo- 

liuko. Ten buvo gana vėsu. Kokie keisti namai! Ir 
juose tvyrantis kvapas... 

— Pamaniau, kad galiu būti jums naudinga. Mar- 
selenas man sakė, kad jeigu norėtų, galėtų jų turė- 
ti visą krūvą. 

— Ko turėti? 

- Žinoma, banknotų. 

— Kada jis tai sakė? 

— Regis, likus dviem dienoms iki to įvykio. 

— Ar tuo metu, be jo, dar kas nors buvo kavinėje? 

— Ne, jis buvo vienas. Aš kaip tik tuo metu švei- 
čiau prekystalį. 

— Ar apie šį pokalbį esate kam nors prasitarusi? 

— Gerai neprisimenu, bet manau, kad ne. 

— Ar daugiau jis nieko nesakė? 

— Marselenas dar pridūrė: Ir ką aš su jais veik- 
čiau, mažoji mano Žožo? Man ir be jų Čia gerai. 

— Ar jis niekada nėra jūsų merginęs ar ką nors 
siūlęs? 

— Ne. 

— O kiti? 

— Tokių buvo labai daug. 

'— O kai čia apsigyvendavo Žineta - juk ji at- 
plaukia beveik kas mėnesį - ar Marselenas eidavo į 


jos kambarį? 

- Žinoma, ne! Jis elgdavosi su ja labai pagarbiai. 

- Žožo, ar galiu kalbėti su jumis kaip su suau- 
gusia mergina? 

— Man devyniolika, ir jūs tai žinote. 

— Gerai. Aš tik norėjau paklausti, ar Marselenas 
turėjo kokių nors ryšių su moterimis? 

— Be jokios abejonės, turėjo. 

— Šioje saloje? 

— Jis draugavo su mano pussesere Nina. Ji turė- 
jo labai daug gerbėjų. 

— Kur jiedu susitikinėdavo? Laive? 

— Visur. Dar jis bendravo su našle Lamber, ji yra 
kavinės, esančios kitame aikštės gale, šeimininkė. 
Marselenas medžiodavo ruonius. Kai žūklė pasi- 
sekdavo, atnešdavo jai ruonienos. Kai jis mirė, pa- 
galvojau: Marselenas medžiodamas neapsieidavo be 
dinamito. 

— Arjis niekada nėra sakęs, kad ketina vesti našlę 
Lamber? 

— Aš nemanau, kad ji būtų norėjusi už jo tekėti. 

Iš Žožo šypsenos, kuri nušvietė jos veidą, kai 
mergina tarė tuos žodžius, buvo galima spręsti, kad 
našlė Lamber - rimta moteris. 

— Tai viskas, Žožo? 


— Taip. O dabar bus geriau, jeigu aš išeisiu. 

Žineta irgi niekaip negalėjo užmigti. Ji gulėjo 
kaimyniniame kambaryje, kitoje pertvaros pusėje, 
1r Megrė dingojosi, kad jis girdi, kaip ji kvėpuoja. 
Versdamasis ant šono, jis visada kliudydavo alkū- 
ne pertvarą, o Žineta tikriausiai kaskart krūptelė- 
davo, kai tai atsitikdavo. 

Jiilgai vakarojo. Įdomu, ką ji veikė? Gražinosi, o 
gal maudėsi? Retkarčiais jos kambaryje įsivyrauda- 
vo tyla, ir Megrė pamanydavo, kad ji ką nors rašo. 
Nedidelis kambario langas - pernelyg aukštai, kad 
ji galėtų rymoti prie jo kvėpuodama tyru oru. 

Ir vėl tas kvapas... Ko gero, taip visada kvepia 
Porkerolyje. Kai jiedu vakar vakare su ponu Paiku 
vaikštinėjo molu, irgi užuodė panašius kvapus. Per 
dieną saulės įšildytas vanduo skleidė savotišką aro- 
matą, o lengvas vėjelis atpūsdavo iš sausumos ki- 
tus kvapus. Kokie medžiai auga aikštėje? Gal eu- 
kaliptai? O gal saloje auga ir kitokių gardžiai 
kvepiančių medžių? | 

Kažkas 1r vėl išėjo į koridorių. Nejaugi ponas 
Paikas? Tai trečias kartas. Gali būti, kad susigadi- 
no skrandį valgydamas jam neįprastus Polio virtu- 
vės valgius. 

Ponas Paikas nemažai išgėrė. Įdomu, ar jis mėgs- 


ta išgert? Kad ir kaip būtų, jis čia jaučiasi labai 

gerai. Ponas Paikas visą vakarą gėrė kartu su majo- 
ru Belemu. Jie taip greitai rado bendrą kalbą, jog iš 
šalies juos stebėdamas galėjai pamanyti, kad jiedu — 
artimi bičiuliai. Jie sėdėjo salės kampe, Žožo atne- 
šė jiems šampano. 

Belemas gėrė šampaną ne iš taurės, o iš bokalo, 
kaip alų. Atrodė tarsi nužengęs iš paveikslo „Pun- 
šas“. Į akį krito balti sidabro spalvos jo plaukai, įrau- 
dę skruostai, didelės šviesios spindinčios akys ir mil- 
žiniškas cigaras, kurio jis nepaleido iš burnos. 

Nors jam buvo septyniasdešimt, o gal net septy- 
niasdešimt dveji, atrodė kaip vaikas, kurio akyse 
žybsi kibirkštėlės. Gal todėl, kad rūkė cigarus ir mė- 
go šampaną, jo balsas buvo užkimęs. Net po to, kai 
išgerdavo keletą butelių, įstengdavo išlikti orus. 

— Norėčiau pristatyti jums majorą Belemą, - 
staiga pasakė ponas Paikas. —- Pasirodo, mes mo- 
kėmės tame pačiame koledže. Tik kitu laiku, netgi 
ne tą patį dešimtmetį. 

Jiedu atrodė dėl to labai patenkinti. Majoras 
kreipėsi į komisarą: „Pone Megret“. 

Kartais majoras duodavo akimis ženklą Žožo ar- 
ba Poliui, kad reikia kuo greičiau atnešti dar vieną 


butelį šampano. Davus tam tikrą sutartą ženklą, 


Žožo prieidavo prie jų staliuko, įpildavo į taurę * 

šampano ir nunešdavo ją kokiam nors salėje sė- 
dinčiam svečiui. 

Majoras visa tai darė taip maloniai, taip naiviai, 
tad niekas nė nemanė atsisakyti tokio vaišingumo. 
Atrodė, lyg majoras dalytų medalius. Kai tik šam- 
pano taurė atsidurdavo žmogaus, kurį vaišino, ran- 
kose, Belemas atsistodavo ir pakeldavo savo taurę 
linkėdamas sveikatos. 

Majoras vaišino visus arba beveik visus. Šarlo 
visą vakarą nesitraukė nuo lošimo automato. Iš pra- 
džių metė tik smulkias monetas, nes nenorėjo išlai- 
dauti. Be to, žinojo, kad vis tiek visi pinigai atiteks 
jam. Jis įmesdavo monetą ir sukiodavo rankenėlę. 
Iš chromo pagamintos žnyplės sugriebdavo čia ci- 


garą, čia pypkę, čia pigią piniginę. 


O gal Žineta negali užmigti todėl, kad nepajėgia 
nusiraminti? Gal jis elgėsi su ja pernelyg griežtai? 
Bet juk jis ir yra griežtas, tik ne todėl, kad būtų ja 
nusivylęs, -kaip, ko gero, manė Žineta. 

Geradario vaidmuo visada atrodo keistokas. Ko- 
misaras susitiko tą merginą Terno aikštės aludėje 
ir išsiuntė į sanatoriją, bet jam niekada net į galvą 
nebuvo atėjusi mintis, kad jis gelbėja gatvės merg- 


šės sielą. 

Kitas žmogus, pasak Žinetos, panašus į Megrė, 
irgi padarė daug gero tai moteriai. Ji turėjo galvoje 
sanatorijos daktarą. O gal tas žmogus ko nors iš 
jos tikėjosi? 

Žineta tapo tuo, kuo norėjo tapti, toks buvo 
jos pasirinkimas. Būtų kvaila dėl to graužtis. 

Komisaras elgėsi griežtai todėl, kad kitaip elg- 
tis taip susiklosčius aplinkybėms negalėjo. 

Tokioms moterims, kaip Žineta, net mažiau 
pagedusioms, sumeluoti — tas pats, kas nusičiau- 
dėti. Kartais jos meluoja be jokios aiškios priežas- 
ties, paprasčiausiai jos įpratusios tai daryti. Megrė 
buvo įsitikinęs, kad Žineta jam dar ne viską pasa- 
kė. Gal todėl ji ir negali užmigti? Buvo visiškai aiš- 
ku, kad toji moteris nerimauja. 

Megrė girdėjo, kaip Žineta išlipo iš lovos ir ba- 
somis kojomis nušlepsėjo per kambarį. Ar tik ne- 
šovė jai į galvą mintis dabar užeiti į jo kambarį? 
Toks jos pasiryžimas nė kiek nebūtų nustebinęs 
Megrė. Jis jau spėjo susitaikyti su mintimi, kad, 
ko gero, reikės skubiai mautis kelnes, kurios gulė- 
jo numestos ant kilimėlio. 

Bet ji neatėjo. Pasigirdo stiklinės dzingtelėjimas. 
Matyt, Žinetą kamavo troškulys. O gal ji išgėrė 
migdomųjų? 

Per visą vakarą Megrė išgėrė tik vieną taurę 
šampano. Paskui gurkšnojo tik vyną, o galiausiai, 
velniaižin kodėl, susipylė į gerklę anyžių likerio 
taurelę. 

O kas užsakė anyžinės? Ak taip, tai buvo dan- 
tistas. Tikriau, buvęs dantistas. Jo vardo Megrė ne- 
beprisimena. Dar vienas išskirtinis atvejis. Porke- 
rolyje gyvena išskirtiniai žmonės, bent jau „Nojaus 
laive“ tai tikrai. O gal taip reikėtų elgtis visiems? 
Gal teisūs jie, o ne Žmonės, gyvenantys žemyne? 

Anksčiau tas dantistas tikriausiai buvo labai ge- 
ras, padorus ir elegantiškas žmogus. Turėjo kabi- 
netą viename iš prabangiausių Bordo rajonų, o juk 
ne paslaptis, kad to miesto gyventojai itin reiklūs. 
Porkerolyje jis atsidūrė visiškai atsitiktinai. Kartą 
atvyko čia atostogauti ir apsisprendė įsikurti vi- 
sam laikui. Jam pakako savaitės grįžti namo ir su- 
tvarkyti visus savo reikalus. | 

Dantistas niekada nevilkėdavo drabužių su apy- 
kaklėmis. Žvejys Morenas, tas, kurį visi salos gy- 
ventojai vadino Morenu Kirpėju, kartą per mėnesį 
nukirpdavo jam plaukus. Dantistas buvo apžėlęs, 
atrodė taip, lyg būtų nesiskutęs kokias tris dienas, 
neskyręs laiko rankoms prižiūrėti ir apskritai nie- 


kuo nesirūpinęs. Jis per dienas nieko neveikdavo, 

tik skaitydavo knygas patogiai įsitaisęs supamaja- 
me krėsle pavėsyje, savo verandoje. 

Vedė jis čionykštę merginą, kuri, matyt, jaunys- 
tėje buvo graži, ir tik vėliau sustambėjo. Ant vir- 
šutinės jos lūpos augo ūseliai, ji kalbėjo ausį rė- 
žiančiu balsu. 

Dantistas buvo laimingas. Bent jau įsivaizdavo 
esąs laimingas. Jis įtikinamu tonu dėstė komisa- 
rui: „Jūs pamatysite! Tereikia čia bent šiek tiek pa- 
gyventi, ir jūs, kaip ir visi kiti, įprasite prie tokio 
gyvenimo būdo ir nebenorėsite iš čia išvažiuoti“. 

Megrė žinojo, kad taip daug kam yra atsitikę 
pabuvus Ramiojo vandenyno salose. Atsidūrę ten, 
žmonės nustodavo viskuo domėtis ir elgdavosi pa- 
našiai kaip vietos gyventojai. Tačiau komisaras ne- 
galėjo net įsivaizduoti, kad tokie dalykai dedasi už 
trijų mylių nuo Prancūzijos kranto. 

Dantistas visuomet žmogų vertindavo pagal tai, 
kaip tam pavykdavo pritapti saloje. Jis netgi sugal- 
vojo, kaip pavadinti tokį pritapėlį: porkerolietis. 

„O gydytojas? - dingtelėjo Megrė. - Juk saloje 
turi būti ir gydytojas.“ Megrė dar nebuvo su juo 
susidūręs, bet girdėjo apie jį kalbant Leša. Dantis- 
to nuomone, gydytojas buvo porkerolietis iki pat 


kaulų smegenų. 

— Tikriausiai jūs draugaujate su gydytoju? 

— Ką jūs! Mudu net nebendraujame, tik iš tolo 
linktelime vienas kitam. 

Gydytojas atvyko į Porkerolį turėdamas tam 
tikrų ketinimų. Jis sunkiai sirgo ir norėjo čia pasi- 
gydyti. Jis — senas viengungis. Gyveno nuo visų 
atsiskyręs mažyčiame namelyje, kurio langai žvel- 
gė į sodą. Sodas skendėjo gėlėse. Ūkį tvarkė pats, 
jo namai buvo labai apleisti. Dėl savo ligos gydy- 
tojas itin retai vakarais išeidavo iš namų, o žiemą, 
kai stodavo šalčiai (šiame krašte šąla labai retai), 
ištisas savaites laiką leisdavo namuose. 

- Štai pamatysite! Pamatysite! - sarkastiškai šyp- 
sodamasis, atkakliai kartojo dantistas. - Beje, jūs tik- 
riausiai jau susidarėte įspūdį apie mūsų gyvenimo 
būdą. Tik pamanykite, ir taip kiekvieną vakarą! 

Ir iš tikrųjų gyvenimas saloje atrodė tarytum 
savotiškas spektaklis. Čia viešpatavusi sumaištis 
greičiau priminė vakarėlį dailininko dirbtuvėje. 

Visi gerai pažinojo vienas kitą ir niekas prieš nie- 
ką nesipuikuodavo. Majoras, prestižinio anglų ko- 
ledžo auklėtinis, čia buvo vertinamas ne labiau ne- 
gu valkata Marselenas arba koks nors Šarlo. 

Kartkartėmis kas nors persėsdavo prie kito sta- 


liuko, pakeisdavo partnerį. 

Iš pradžių ponas Emilis ir Žineta tylėdami sė- 
dėjo prie baro kaip seniai vedę žmonės. Emilis, kaip 
paprastai, užsisakė arbatos, Žineta - mažytę tau- 
relę žalsvos spalvos likerio. 

Kartais jie pusbalsiu persimesdavo keliais žo- 
džiais. Nieko nesigirdėjo, tik buvo matyti, kaip ju- 
da jų lūpos. Paskui Žineta atsiduso, atsistojo ir nu- 
ėjo atsinešti šaškių. Jas laikydavo spintelėje, toje, 
ant kurios stovėjo patefonas. 

Jie žaidė. Galėjai pamanyti, kad jie tai daro išti- 
sas dienas, metų metus sėdi vis toje pačioje vieto- 
je, ir netgi jų rankų judesiai vis tokie patys. 

Be abejo, atsidūręs čia po penkerių metų, Meg- 
rė rastų dantistą prie tos pačios taurelės anyžinės. 
Jis šypsotųsi taip pat nuožmiai, būtų toks pat pa- 
tenkintas savimi kaip ir dabar, o Šarlo, kaip ir šian- 
dien, sėdėtų prie lošimo automato. Ir nebuvo jo- 
kio pagrindo manyti, kad kada nors kas nors galėtų 
pasikeisti. 

Jaunikis ir nuotaka stumdė lentoje šaškes. Jie 
labai susikaupdavo prieš darydami ėjimą. Tuo me- 
tu majoras, pasakodamas anekdotus ponui Paikui, 
vieną po kitos tuštino šampano taures. 

Niekas niekur neskubėjo. Atrodė, kad niekam 


nerūpi rytojus. Kai nereikėdavo aptarnauti klien- 

tų, Žožo, alkūnėmis atsirėmusi į prekystalį, parė- 
musi delnu smakrą, susimąsčiusi žvelgdavo į lan- 
kytojus. Megrė daugybę kartų buvo sugavęs į save 
nukreiptą jos žvilgsnį, bet kai tik pasisukdavo, ji 
nukreipdavo žvilgsnį kitur. 

Polis, „Nojaus laivo“ šeimininkas, kaip visada 
su virėjo drabužiais, vaikštinėjo nuo staliuko prie 
staliuko ir visus iš eilės vaišino. Tikriausiai tai jam 
nemažai kainuodavo, bet, matyt, apsimokėdavo. 

Jo žmona, nedidelio ūgio, griežtų veido bruo- 
žų neišvaizdi blondinė, kurios beveik niekas nepa- 
stebėdavo, įsitaisydavo prie staliuko ir skaičiuo- 
davo dienos pajamas. 

— Ir taip kiekvieną vakarą, - pasakė Leša. 

— O kur tikrieji salos gyventojai? — paklausė 
Megrė. - Aš turiu galvoje žvejus. 

— Po vakarienės jų čia niekada nepamatysite. Jie 
išplaukia į jūrą prieš aušrą ir gulasi anksti. Bet ku- 
riuo atveju jie neitų į „Nojaus laivą“. Toks savotiš- 
kas nerašytas jų susitarimas. Dieną ir rytais Čia su- 
sirenka visokiausio plauko žmonių, bet vakare salos 
gyventojai, tikri aborigenai, traukia į kitas kavines. 

— Ką jie ten veikia? 

— Nieko. Kartą buvau nuėjęs pasižiūrėti. Jie 


klausėsi radijo. Tylėdami išlenkdavo po taurelę. . 

— O ar čia visada taip tylu? 

— Kai kada. Niekas nežino, kada pasigirs triukš- 
mas. Pakanka kokios nors smulkmenos, atsitikti- 
nai pasakytos frazės —- tuomet staiga kyla baisus 
klegesys. 

Čia tikrai ramu. Tikriausiai todėl, kad čia buvo 


Megrė. 


Nors langas buvo atidarytas, komisarui vis tiek bu- 
vo karšta. Jis kaip maniakas gaudė ausimis men- 
kiausią name pasigirstantį garsą. Žinetai niekaip ne- 
pavyko užmigti. Kartais kambaryje, esančiame virš 
jo, buvo girdėti žingsniai. Ponas Paikas, ko gero, 
bene ketvirtą kartą išėjo į koridorių. Tikriausiai 
Megrė protarpiais užsnūsdavo, bet kaip reikiant ne- 
įmigdavo. Mintys čia užklysdavo, čia nutrūkdavo, 
čia visiškai susipainiodavo. 

Ponas Paikas negerai pasielgė, kad jiems vaikš- 
tinėjant molu pasuko kalbą apie olandą. Dabar ko- 
misaras į de Grefą žiūrėjo pono Paiko akimis. 

Bet jaunuolio portretas, kurį nupiešė ponas Pai- 
kas, komisaro netenkino. De Grefas taip pat buvo 
čia, „Nojaus laive“, kartu su Ana. Mergina tikriau- 
siai labai norėjo miego, jos galva vis labiau sviro 


palydovo peties link. 

De Grefas nepasakė jai nė žodžio. Jis, matyt, 
retai kada leisdavosi su Ana į kalbas. Buvo padė- 
ties šeimininkas, jai tereikėjo sekti paskui jį ir laukti 
nurodymų. 

De Grefas dairėsi į šalis. Itin liesas jo veidas pa- 
nėšėjo į laukinio žvėries snukį. 

Kiti čia, žinoma, taip pat nė iš tolo nepriminė 
ėriukų, bet de Grefas, be abejo, buvo plėšrūnas. 
Jis uodė nosimi orą kaip tikras plėšrūnas. Jo anta- 
kiai trūkčiojo. Tai buvo panašu į tiką. Įdėmiai klau- 
sėsi visko, kas buvo kalbama, ir raukė nosį. Tokia 
buvo vienintelė pastebima jo reakcija. 

Majoras Belemas tose džiunglėse buvo storao- 
dis gyvūnas - gal dramblys, gal begemotas. O po- 
nas Emilis? Jį, ko gero, būtų galima tapatinti su 
mikliu aštriadančiu žvėriuku. 

Kokios juokingos mintys! Ką būtų pamanęs po- 
nas Paikas, jeigu būtų galėjęs jas skaityti? Tiesa, 


komisaras nemažai išgėrė ir ėmė snūduriuoti. Jei- 


gu būtų žinojęs, kad negalės kaip reikiant įmigti, 


būtų išgėręs dar keletą taurių ir nugrimzdęs į gilų 
miegą be sapnų. 

Apskritai Leša buvo šaunuolis. Tokio šaunuo- 
lio Megrė nebūtų atsisakęs priimti į savo brigadą. 


Tik dar per jaunas, pernelyg karštas. Greitai susi- 

jaudina - kaip skalikas, pasirengęs lėkti į bet ku- 
rią pusę. 

Leša jau lankėsi Prancūzijos pietuose, nes dir- 
bo Draginjano brigadoje, bet Porkerolyje buvo tik 
kartą ar du. Dabar jis praleido čia ištisas tris die- 
nas Ir jau spėjo gerai susipažinti su sala. 

— Ar žmonės iš „Šiaurinės žvaigždės“ čia ateina 
ne kiekvieną vakarą? - paklausė Megrė. 

— Beveik kiekvieną. Tik kartais vėliau. Kai jūra 
rami, jie įpratę plaukioti valtimi šviečiant mėnuliui. 

— Ar ponios Vilkoks ir majoro santykiai drau- 
giški? 

— Priešingai. Jie vengia kalbėtis ir žiūri vienas į 
kitą labai įtariai. 

Galų gale nieko čia keista. Jie abu buvo iš tos pa- 
čios aplinkos, o dabar bičiuliaujasi dievai žino su kuo. 

„Majoras tikriausiai nejaukiai jausdavosi, kai nu- 
sigerdavo ponios Vilkoks draugijoje, nes jų tėvy- 
nėje džentelmenai buvo įpratę tai daryti namuose, 
toli nuo smalsių akių. 

Anglė, žinoma, suprato, kad buvęs Indijos ar- 
mijos karininkas ne itin vertino Morikūrą. 

Jie atvažiavo apie vienuoliktą valandą vakaro. Po- 
nia Vilkoks pasirodė esanti visai ne tokia, kokią ją 


įsivaizdavo komisaras. Taip neretai atsitinka. 

Jis tikėjosi išvysti tikrą ledi, o ji tebuvo ištižusi, 
vystanti moteris rudais dažytais plaukais ir gergž- 
džiančiu balsu, panašiu į majoro Belemo balsą, tik 
skardesniu. Ji vilkėjo drobinę suknelę, ant kaklo 
buvo pasikabinusi trijų eilių tikrų perlų vėrinį, ant 
piršto mūvėjo žiedą su dideliu deimantu. 

Vos įžengusi į „Nojaus laivą“, ponia Vilkoks aki- 
mis ėmė ieškoti Megrė. Tikriausiai Filipas papasa- 
kojo jai apie komisarą. Atsisėdusi ji nenuleido nuo 
jo akių 1r šnibždėjosi apie jį su savo palydovu. 

Ką ji galėjo apie jį kalbėti? Galbūt įsivaizdavo, 
kad jis — vulgarus tipas, gal nusprendė, kad jis at- 
rodo ne itin protingas? 

Ta pora gėrė viskį, skiesdama jį sodos vande- 
niu. Filipas turėjo visą laiką pataikauti savo šeimi- 
ninkei, todėl įdėmus Megrė žvilgsnis jį tiesiog siu- 
tino. Matyt, jaunuolis nemėgo būti stebimas tada, 
kai vykdydavo tarnybines pareigas. Bet anglė da- 
ma, atrodo, Filipą vaikė tyčia. Užuot pašaukusi Žo- 
žo arba Polį, ji pasiuntė savo palydovą pakeisti stik- 


linės, kuri jai pasirodė ne visai švari, paskui liepė 


eiti prie prekystalio paimti cigarečių. O trečią kar- 


tą, vienas Dievas žino kodėl, išsiuntė savo sekre- 


torių į gatvę. 

Ji norėjo vadovauti Morikūrų įpėdiniui ir gal- 
būt parodyt, kad nesigėdija savo vaidmens. 

Praeidami jie linktelėjo jaunajam de Grefui ir 
jo draugei. Visiškai nepastebimai. Lyg būtų pasi- 
keitę kažkokiais masoniškais ženklais. 

Majoras pirmas išėjo netvirta eisena, bet oriai. 
Ponas Paikas jį šiek tiek palydėjo. 

Paskui išėjo dantistas. 

— Štai pamatysite! Štai pamatysite! - kartojo jis 
atsisveikindamas, nes buvo įsitikinęs, kad Megrė 
netrukus taip pat taps tikru porkeroliečiu. 

Šarlo, kuriam atsibodo krapštytis prie lošimo 
automato, apžergė kėdę ir ėmė stebėti, kaip žai- 
džiama šaškėmis. Vieną ar du kartus jis akimis pa- 
sufleravo Žinetai, kokį ėjimą daryti. 

Kai tik ponas Emilis išėjo, Šarlo tuojau pat nu- 
ėjo miegoti. Žineta liko sėdėti. Atrodė, kad ji lau- 
kia Megrė nurodymų. Pagaliau priėjo prie jo stalo 
ir sušnibždėjo su vos pastebima šypsena: 

— Jūs vis dar pykstate? 

Buvo matyti, kad ji labai pavargo, ir komisaras 
patarė jai eiti miegoti. Megrė irgi susiruošė išeiti, 
nes jam šovė į galvą mintis, kad jis galbūt susitiks 


Šarlo. 

Vieną akimirką, kai Megrė bandė užmigti (gal- 
būt jis netgi miegojo ir tai tebuvo sapnas?), jam 
pasirodė, kad staiga prisiminė kažką svarbaus. 

— Kad tik neužmirščiau. Rytoj rytą būtinai rei- 
kės tai prisiminti. 

Komisaras pagalvojo, ar nevertėtų atsikelti 1r ant 
popieriaus skiautelės užsirašyti galvoje šmėstelė- 
jusios minties. Labai įdomu. Megrė buvo paten- 
kintas. Jis keletą kartų pakartojo: 

— Kad tik prisiminčiau rytoj rytą! 

Tualete kažkas vėl nuleido vandenį. Jis tekėjo 
ne mažiau kaip dešimt minučių. Tai erzino. Triukš- 
mas vis stiprėjo. Buvo girdėti kažkokie sprogimai. 
Megrė pašoko, atsimerkė ir atsisėdo lovoje. Kam- 
barys buvo užlietas saulės šviesos; pro pravirą lan- 
gą buvo matyti mažos bažnytėlės varpinė. 

Triukšmas sklido nuo uosto. Ten čiaudėjo žve- 
jų laivelių varikliai. Visi Žvejai vienu metu plaukė į 
jūrą. Vienas variklis, kelis kartus sučiaudėjęs, vis 
nutildavo. Trumpam įsivyravo tyla, paskui vėl pa- 
sigirdo čiaudėjimas: variklis niekaip neužsivedė. 

Megrė nusprendė apsirengti ir išeiti į gatvę, bet, 
paėmęs laikrodį, kūris gulėjo ant naktinio staliu- 
ko, pamatė, kad dar tik pusė penkių. Kvapas buvo 
kur kas aštresnis negu vakar. Matyt, dėl ryto drėg- 

mės. Name buvo tylu. Tylu buvo ir aikštėje. Atro- 
dė, eukaliptų lapija sustingo gaubiama priešaušrio 
vėsos. Buvo girdėti tik variklių burzgimas uoste, 
kartais iš toli atsklisdavo kieno nors balsas. Paskui 
nutilo ir burzgimas. 

Vėl atsimerkęs, Megrė užuodė kitokį kvapą. Tai 
buvo kvapas, kurį jis užuosdavo rytais dar vai- 
kystėje: ką tik užplikytos kavos kvapas. Name virė 
gyvenimas, aikštėje buvo girdėti žingsniai, žvy- 
ru, dengiančiu grindinį, girgždėdami riedėjo ve- 
žimėliai. 

Komisaras iš karto pagalvojo, kad turi prisiminti 
kažką svarbaus, bet nieko konkretaus neprisimi- 
nė. Nuo anyžių likerio sutraukė burną. Megrė dai- 
rėsi skambučio mygtuko, tikėdamasis, kad galės 
paprašyti kavos, bet jo kambaryje nebuvo. Tada už- 
simovė kelnes, apsivilko marškinius, įsispyrė į šle- 
petes, susišukavo ir atidarė duris į koridorių. Iš Ži- 
netos kambario sklido aštrus muilo ir kvepalų 
kvapas. Tikriausiai ji užsiiminėjo rytiniu tualetu. 

Ar ne su ja susijęs spėjimas, kuris jam šmėste- 
lėjo galvoje naktį? Komisaras patraukė į salę. Ant 
stalų buvo sukrautos kėdžių piramidės. Durys į 
terasą atidarytos, vaizdas panašus. Kavinė buvo 


tuščia. 

Megrė įėjo į virtuvę. Ten buvo labai tamsu: akys 
ne iš karto priprato prie prieblandos. 

— Labas rytas, pone komisare. Ar gerai miego- 
jote? 

Tai buvo Žožo. Ji vilkėjo juoda suknele, kuri 
tiesiog lipo jai prie kūno. 

— Gersite kavos? 

Akimirką jis galvojo apie ponią Megrė, kuri šiuo 
metu gamina pusryčius Paryžiuje, jų bute, kurio 
langai žvelgia į Rišaro-Lenuaro bulvarą. Kažkodėl 
pamanė, kad Paryžiuje lyja lietus. Tą dieną, kai 
Megrė išvažiavo iš Paryžiaus, buvo siaubingai šal- 
ta, kaip žiemą. Dabar buvo sunku tuo patikėti. 

— Norite, aš nukraustysiu staliuką? 

Kodėl? Virtuvėje buvo labai jauku. Žožo kūre- 
no krosnį vynuogienojais, todėl patalpoje tvyrojo 
malonus kvapas. 

Jis vis dar bandė prisiminti vakarykštį sapną, o 
pats kalbėjo, kas užėjo ant seilės. Tikriausiai jam 
nejauku būti dviese su Žožo. 

— Ponas Polis dar nenusileido? 

— Ką jūs! Jis jau seniai uoste. Ponas Polis eina 
ten kiekvieną rytą pirkti šviežios žuvies. 

Žožo pažvelgė į sieninį laikrodį. 


— „Kormoranas“ išplauks po penkių minučių. 

— Ar daugiau niekas neišėjo? 

— Tik ponas Šarlo. 

— Tikiuosi, jis nesinešė bagažo. 

— Ne, nesinešė. Jis išėjo kartu su ponu Poliu. 
Jūsų draugas taip pat išskubėjo prieš gerą pusva- 
landį. 

Pro atviras duris Megrė stebėjo aikštę. 

— Jis tikriausiai maudosi. Išėjo su maudymosi 
kostiumu ir su kilpiniu rankšluosčiu po pažastimi. 

Megrė niekaip negalėjo prisiminti nakties vi- 
zijų. Tai buvo susiję su Žineta, bet kažin kaip sie- 
josi ir su Žožo. Komisaras prisiminė, kad snūdu- 
riuodamas jis lyg ir girdėjo, kaip ji lipa laiptais 
aukštyn. 

Vakar vakare jis atkakliai klausinėjo Žinetos: 

— Kodėl jūs atvažiavote? 

O Žineta jam keletą kartų pamelavo. Iš pradžių 
pasakė, kad atvažiavo specialiai, nes norėjo su juo 
pasimatyti. 

Teisybė, Žineta prisipažino, kad ji susižiedavu- 
si su ponu Emiliu. Vadinasi, nori įtikinti komisarą, 
kad ponas Emilis nesusijęs su žmogžudyste. 

Ne veltui rėmė ją prie sienos: pagaliau komisa- 
rui pavyko atrišti jai liežuvį. Tiesa, Žineta dar ne 


viską išplepėjo. 

Jis stovėjo prie krosnies ir mažyčiais gurkšne- 
liais gėrė kavą. Keista: puodukas iš pigaus fajanso, 
bet atrodo, lyg būtų senovinis. Jis kaip du vandens 
lašai panašus į tą, iš kurio komisaras gerdavo vai- 
kystėje. Tada jis manė, kad toks puodukas - vie- 
nintelis pasaulyje. 

— Jūs nieko nevalgysite? 

— Vėliau. 

— Po penkiolikos minučių kepėjas jau turės švie- 
žios duonos. 

Pagaliau Megrė suminkštėjo. Žožo tikriausiai 
nustebo išvydusi jį besišypsantį. Taip, prisiminė. 
Argi Marselenas nepasakojo Žožo apie pinigų krū- 
vą, kurią galėtų susižerti? Tiesa, jis tada buvo gir- 
tas, bet juk tokios būklės būdavo beveik visą laiką. 
Ir kaip jis galėtų susižerti tą pinigų krūvą? Žineta 
atvykdavo į salą maždaug kas mėnesį. Ji buvo čia 
1r praėjusį mėnesį. Tai nesunku patikrinti. Be to, 
gali būti, kad Marselenas jai parašė. 

Jeigu jam pasitaikė proga gauti daug pinigų, ta 
galimybe pasinaudoti galėjo užsinorėti ir kas nors 
kitas. Tereikėjo sužinoti tai, ką žinojo Marselenas. 

Megrė tebestovėjo su puoduku rankoje ir žiū- 
rėjo pro praviras duris. Žožo smalsiai stebėjo ko- 


misarą. 

Leša įtikinėjo, esą Marselenas buvo nužudytas 
dėl to, kad daug kalbėjo apie „savo draugą Megrė“. 
Komisaras nė akimirką nebuvo patikėjęs šia versija. 

Keista buvo matyti pusnuogį poną Paiką, nu- 
šviestą saulės spindulių, su drėgnu rankšluosčiu 
rankoje, sulipusiais ant kaktos plaukais. 

Užuot pasisveikinęs, Megrė sušnibždėjo: 

— Luktelėkite... 

Šit kaip! Mintys tarytum praskaidrėjo. Ko ge- 
ro, Žineta į salą atvyko todėl, kad žinojo Marsele- 
no mirties priežastį. 

Tikriausiai ji atvyko ne todėl, kad norėjo sutruk- 
dyti rasti nusikaltėlį. Jeigu ji ištekėtų už pono Emi- 
lio, tikrai taptų turtinga. Bet juk senutė Žiustina, 
priešingai nei sakė gydytojas, gali gyventi dar 1!- 
gus metus. Jeigu Žiustina nujaustų, kas rezgama 
jai už nugaros, iškrėstų bet kokią šunybę, kad tik 
sutrukdytų sūnui vesti. 

O Marselenas ėmė ir prakalbo, kad gali gauti 
pinigų krūvą. Savo darbu jis tikrai nebūtų galėjęs 
daug uždirbti. 

— Pone Paikai, prašyčiau man atleisti už klausi- 
mą, bet ar gerai miegojote? 

— Labai gerai, — nė truputėlio nesutrikęs atsakė 


anglas. 

Ar turėtų Megrė jam prisipažinti, kad naktį skai- 
čiavo, kiek kartų tualete buvo nuleistas vanduo? 
To tai jau tikrai būtų per daug. Išsimaudęs Skot- 
land Jardo inspektorius buvo guvus kaip ką tik iš 
vandens ištraukta žuvis. 

Skusdamasis komisaras dar turės laiko pamąs- 


tyti apie pinigų krūvą. 

MAJORO ARKLYS 


Ir vis dėlto anglai šaunuoliai. Argi bent vienas pran- 
cūzas kolega, būdamas pono Paiko vietoje, įsteng- 
tų susitvardyti ir neatsakyti tuo pačiu? Netgi Meg- 
rė, nelinkęs erzinti žmonių, vos ištvėrė nepasišaipęs, 
kad Skotland Jardo inspektorius pernelyg dažnai 
naktį nuleidinėjo vandenį tualete. 

Gali būti, kad vakar vakare ir vienas, ir kitas šiek 
tiek padaugino. Šiaip ar taip, tai buvo labai netikė- 
ta. Komisaras Megrė, ponas Paikas ir Žožo stovi- 
niavo virtuvėje. Jos durys buvo atidarytos. Megrė 
sriūbčiojo kavą, maudymosi kostiumu vilkintis po- 
nas Paikas lūkuriavo, kol Žožo ieškojo bufete be- 
konienos. Komisaras Megrė pasižiūrėjo į laikrodį, 
jis rodė be trijų minučių aštuonias. Megrė abejin- 
gu balsu paklausė: 

— Įdomu, ar išsiblaivė Leša po vakarykščių iš- 


gertuvių? 

Žožo krūptelėjo, bet neatsisuko. Ponas Paikas, 
nors ir buvo labai gerai išauklėtas, negalėjo nuslėpti 
nuostabos. Jis paprasčiausiai pasakė: 

— Aš neseniai mačiau, kaip jis lipo į „Kormora- 
ną“. Manau, kad turėtų atvykti Žineta. 

Atrodo, Megrė buvo pamiršęs apie Marseleno 
laidotuves. Dar blogiau, jis staiga prisiminė, kad 
vakar ilgai apie jas kalbėjo su inspektoriumi. Įdo- 
mu, ar tame pokalbyje dalyvavo ponas Paikas? Jis 
tik prisiminė, kad pats tuo metu sėdėjo ant minkš- 
tasuolio. 

— Bičiuli, tu keliausi kartu su ja. Ar supratai? — 
kreipėsi jis į Leša. - Teisybė, aš nesu įsitikinęs, kad 
iš to turėsime kokios nors naudos. Bet per laido- 
tuves reikėtų stebėti, kaip Žineta reaguos. Gal at- 
siras tokių, kurie, prisidengę šurmuliu, bandys pa- 
sikalbėti su ja? O gal pamatysi pažįstamą veidą ir 
tau kils kokių nors minčių? Tokiais atvejais eiti į 
laidotuves būtina. Šio principo laikausi visada, ir 
galiu pasakyti, kad iki šiol dar nesu nusivylęs. Tik 
būk akylas. Tai viskas, ką norėjau tau pasakyti. 

Megrė netgi prisiminė, kad į inspektorių Leša 
visą laiką kreipėsi „tu“. Prisiminė, kad papasakojo 
jam dvi ar tris istorijas apie laidotuves, kai jam pa- 


vyko aptikti nusikaltėlio pėdsakus. 

Dabar buvo aišku, kodėl Žineta kėlė tokį triukš- 
mą savo kambaryje. Megrė girdėjo, kaip ji atidarė 
duris ir šūktelėjo: 

- Žožo, atnešk man puodelį kavos, tik pasku- 
bėk. Kiek man dar liko laiko? 

— Trys minutės, ponia! 

Kaip tik tą akimirką pasigirdo „Kormorano“ si- 
rena. Tai buvo ženklas, kad jis netrukus išplauks. 

— Einu į uostą, - pareiškė komisaras. 

Laiko lipti aukštyn nebuvo, todėl Megrė išėjo 
Į gatvę nepersirengęs — su šlepetėmis ir be apy- 
kaklės. Bet ne jis vienas taip skubėjo. Prie laivo 
būriavosi tie patys žmonės, kurie buvo ten ir ta- 
da, kai komisaras atplaukė į Porkerolį. Matyt, jie 
čia suplūsdavo visada, kai laivas atplaukdavo ir 
išplaukdavo. Prieš pradėdami darbo dieną, salos 
gyventojai traukdavo pasižiūrėti į išplaukiantį 
„Kormoraną“, o paskui, prieš eidami namo, iš- 
lenkdavo baltojo vyno taurę Polio ar kitose ka- 
vinėse. 

Dantustas, ne toks santūrus kaip ponas Paikas, 
stebeilijo į komisaro Megrė šlepetes, į jo drabu- 
žius. Paskui: nusišypsojo. Džiugi šypsena, nušvie- 
tusi veidą, nedviprasmiškai sakė: „Aš jus įspėjau! 


Stai ir prasideda!“ 

Matyt, jis turėjo galvoje Porkerolio sindromą, 
nes ir pats buvo įsuktas į jo verpetąBet pasitenki- 
no tuo, kad garsiai paklausė: 

— Ar gerai miegojote? 

Leša, kuris jau sėdėjo laive baisiausiai nekantrau- 
damas, staiga pašoko ir nuskuodė pasikalbėti su 
komisaru. 

— Nenorėjau jūsų žadinti. Bet kodėl nepasiro- 
do Žineta? Baptistas pareiškė, kad išplauks be jos, 
je1gU ji tuojau pat neateis. 

Laive buvo ir daugiau žmonių, pasišovusių 
plaukti į Marseleno laidotuves. Ten buvo šventiš- 
kai apsirengusių jūrininkų, mūrininkas, tabako 
kiosko pardavėjas. Šarlo tarp jų nebuvo, bet Meg- 
rė neseniai matė jį miesto aikštėje. „Šiaurinėje 
žvaigždėje“ tvyrojo ramybė. Kai nebylys jau keti- 
no kelti inkaro lyną, uoste pasirodė pridususi Ži- 
neta. Ji vilkėjo šiugždančia juodo šilko suknele, ant 
galvos buvo užsidėjusi skrybėlaitę su vualiu. Pa- 
dvelkė gerais kvepalais. Žinetą į laivą įtraukė už 
rankos taip vikriai kaip cirke, ir tik atsisėdusi ji pa- 
matė uoste stovintį komisarą. Moteris linktelėjo 
jam galva. 

Jūra buvo tokia lygi, tokia šviesi, kad tie, kurie 


gai žvelgė į ją, atitraukę akis, ne iš karto galėjo 

įžiūrėti daiktų kontūrus. Paskui „Kormoraną“ nu- 
tįso ilga kreiva linija. Lydintieji, kaip visada, dar 
stovėjo minutę kitą, sekdami akimis nuplaukiantį 
laivą, paskui pamažu nužingsniavo aikštės link. Kai 
kažkoks žvejys, ką tik pagavęs aštuonkojį, bandė 
nuimti jį nuo harpūno, aštuonkojis čiuptuvais ap- 
sivijo tatuiruotą žvejo ranką. 

Polis, gaivus kaip šviežias agurkėlis, stovėjo prie 
„Nojaus laivo“ baro ir pylė klientams į taures bal- 
tojo vyno. Ponas Paikas, jau spėjęs persivilkti, sė- 
dėjo prie stalelio ir valgė kiaušinienę su bekonie- 
na. Megrė išgėrė taurę ir užlipo laiptais į savo 
kambarį. Po kelių minučių, kai komisaras stovėjo 
su nuleistomis petnešomis prie lango ir skutosi, 
kažkas pasibeldė į jo kambario duris. 

Tai buvo anglas. 

— Ar aš jums netrukdau? — paklausė jis. - Gal 
galėčiau užeiti? 

Įėjes į vidų jis atsisėdo ant vienintelės kamba- 
ryje buvusios kėdės, bet nepratarė nė žodžio. 

— Vakar aš ilgai kalbėjau su majoru, — pagaliau 
nutraukė tylą ponas Paikas. - Žinote, majoras Bele- 
mas buvo vienas geriausių mūsų šalies polo žaidėjų. 

Anglą tikriausiai labai nuvylė Megrė reakcija, 


tikriau būtų sakyti, kad jis apskritai nereagavo. 

Megrė neturėjo beveik jokio supratimo apie šią 
sporto šaką. Žinojo tik tiek, kad šis žaidimas žai- 
džiamas raitomis ir kad Bulonės miške, o gal Sen 
Klu, yra įsikūręs gana aristokratiškas polo žaidėjų 
klubas. 

Anglas, nutaisęs geraširdišką miną, bandė gel- 
bėti padėtį. 

— Jis jauniausias šeimoje. 

Ponui Paikui tai daug ką sakė. Juk Anglijoje, re- 
gis, aristokratų šeimose turto paveldėtoju tampa 
vyresnysis sūnus, visi kiti sūnūs turi siekti karje- 
ros armijoje arba jūrų laivyne. 

— Vyresnysis jo brolis - Lordų rūmų narys. Ma- 
joras apsisprendė tarnauti Indijos armijoje. 

Tikriausiai visiškai taip pat jautėsi ir ponas Pai- 
kas, kai komisaras Megrė užuolankomis kalbėdavo 
apie tokius žmones kaip Šarlo, ponas Emilis ir Ži- 
neta. Bet ponas Paikas nebuvo linkęs ilgai delsti, jis 
neįtikėtinai greitai bandė sudėti visus taškus ant „i“. 

— Kilmingam žmogui, jeigu jis neužima jo pa- 
dėtį atitinkančių pareigų, gyventi Londone nėra 
malonu. Indijos armijoje labai populiarus arklių 
sportas. Norint žaisti polą, reikia turėti arklides, 
daug ponių. 


— Ar majoras niekada nebuvo vedęs? 

— Jaunėliai šeimos sūnūs retai kada veda. Jeigu 
Belemas būtų priverstas rūpintis šeimos reikalais, 
jis būtų turėjęs atsisakyti arklių. 

— Vadinasi, jis pasirinko arklius? 

Tokia situacija nė kiek nestebino pono Paiko. 

— Vakarais viengungiai renkasi klube, vienintelė 
jų pramoga - lėbavimai. Visą savo gyvėnimą majo- 
ras daug gėrė. Indijoje jis maukdavo viskį. Tik at- 
vykęs į šią salą, priprato gerti šampaną. 

— Ar majoras jums sakė, kodėl nusprendė įs1- 
kurti Porkerolyje? 

— Jį ištiko nelaimė. Majoras nesėkmingai krito 
nuo arklio ir net trejus metus buvo prikaustytas 
prie patalo. Pusę to laiko jis išgulėjo sugipsuotas. 
Kai pagaliau atsistojo ant kojų, sužinojo, kad nie- 
kada nebegalės jodinėti. 

"- Dėl tos priežasties jis ir išvyko iš Indijos? 

— Štai kodėl jis liko gyventi šioje saloje. Aš esu 
įsitikinęs, kad įvairiose vietovėse, kur klimatas pa- 
našus kaip čia, pavyzdžiui, prie Viduržemio jūros 
ar Ramiojo vandenyno, galima sutikti nemažai į 
majorą panašių pagyvenusių džentelmenų. Jie ne- 
turi lėšų įsikurti Londone ir gyventi taip, kaip gy- 
vena jų rango anglai. Anglijos kaimuose jiems irgi 


būtų sunku prigyti dėl armijoje įgytų įpročių. 

— Ar jis nesakė jums, kodėl nesisveikina su po- 
nia Vilkoks? 

— Ir be to viskas aišku. 

Ar beverta toliau aiškintis? Tikriausiai ponui 
Paikui nelabai malonu klausytis, ką žmonės kalba 
apie jo tėvynainę. Jis rodė pagarbą abiem savo kraš- 
tiečiams — ir poniai Vilkoks, ir majorui. 

Megrė pasitrynė skruostus svarstydamas, ar ne- 
vertėtų jam apsivilkti švarką. Skotland Jardo ins- 
pektorius vilkėjo tik marškiniais. Nors buvo karš- 
ta, komisaras negalėjo kaip grakštus jo kolega 
neprisisegti petnešų, 0 petnešas nešiojantis žmo- 
gus be švarko labai panėši į pikniko metu prekiau- 
jantį krautuvininką. 

Nori nenori teko vilktis švarką. Daugiau kam- 
baryje nebebuvo ką veikti. Stodamasis ponas Pai- 
kas sumurmėjo: 

— Kad ir kaip būtų, majoras sugebėjo išlikti 
džentelmenas. | 

Megrė lipo laiptais žemyn, anglas sekė jam iš 
paskos. Jis neklausė komisaro, ką šis ketina dary- 
ti, bet vis tiek lipte lipo jam ant kulnų, ir to paka- 
ko, kad Megrė diena būtų sugadinta. 

Greičiausiai dėl to, kad šalia komisaro buvo an- 


glas kolega, jis nusprendė šį rytą elgtis kaip aukštas 

pareigas užimantis policijos valdininkas. Paprastai 
kriminalinės policijos komisaras nebėgioja gatvėmis 
1r po bistro ieškodamas žudikų. Tai svarbus asmuo, 
didžiąją dalį laiko praleidžiantis kabinete ir, kaip ge- 
nerolas štabe, duodantis nurodymus nedidelei savo 
brigadininkų, inspektorių ir kitų specialistų armijai. 

Megrė buvo labai sunku priimti tokį sprendi- 
mą. Jis kaip medžioklinis šuo buvo įpratęs pats 
šniukštinėti, visur landžioti, uosti kvapus. 

Per pirmąsias dvi dienas Leša nuveikė didelį dar- 
bą. Įteikė komisarui Megrė ataskaitą apie visas ap- 
klausas, kurias spėjo per tą trumpą laiką atlikti. Iš- 
naršė visą salą, apklausė Morenus ir Gali, sergantį 
daktarą, kleboną, keletą moterų. 

Megrė įsikūrė restorano, kuris visą rytą buvo 
tuščias, kampe ir įdėmiai išstudijavo visus popie- 
rius, kuriuos jam padavė Leša. 

Paskui, kažkodėl sutrikęs, metė žvilgsnį į poną 
Paiką ir paklausė: 

— Ar jūsų kolegos iš Skotland Jardo irgi bėgioja 
gatvėmis kaip kokie naujokai? 

— Pažįstu bent tris ar keturis, kurių niekada ne- 
pamatysi jų kabinetuose. 

Jis pagaliau ėmė suprasti, kodėl Porkerolio gy- 


ventojus galima sutikti tose pačiose vietose. Juos 

ten gindavo instinktas. Viliote viliodavo saulė ir 
nuostabus peizažas. Štai kad ir dabar: Megrė ir jo 
palydovas be jokio tikslo išėjo į gatvę ir nevalingai 
patraukė uosto link. 

Megrė buvo įsitikinęs, kad tuo atveju, jeigu ap- 
linkybės susiklostytų taip, jog likusį gyvenimą jam 
reikėtų praleisti saloje, jis kiekvieną rytą, tą pačią 
valandą, eitų pasivaikščioti rūkydamas pypkę, ir tai 
būtų pati geriausia iš visų tądien jo išrūkytų pyp- 
kių. Kitoje sąsiaurio pusėje, netoli Žjeno kyšulio, 
iš „Kormorano“ lipo keleiviai. Plika akimi buvo ga- 
lima įžiūrėti laivą, kuris iš toli žvelgiant atrodė kaip 
baltas mažas taškelis. 

Nebylys krovė į mero, tiksliau, į jo kooperaty- 
vo, krepšius daržoves ir vaisius, mėsą į mėsininko 
dėžes. Žmonės lipo iš laivo. Taip visai neseniai, gro- 
žėdamiesi nuostabiu peizažu, iš jo lipo komisaras 
Megrė ir ponas Paikas. Didžiosios baltos jachtos 
jūrininkai šveitė denį. Tie vidutinio amžiaus žmo- 
nės retkarčiais traukdavo pas Barzdotąjį Moreną 
išlenkti vienos kitos taurelės. Su uosto darbininkais 
jie nebendravo. 

Kairėje uosto pusėje kitu uolos šlaitu aukštyn 
vingiavo takelis. Jis vedė lūšnos link. Lūšnos du- 


rys buvo praviros. 

Ant slenksčio sėdėjo žvejys. Pirštais jis prilaikė 
įtemptus tinklus, o jo lanksčiose ir vikriose lyg siu- 
vėjo rankose šmėkščiojo siūlvedis, su kuriuo jis tai- 
sė tinklus. 

Štai čia ir buvo nužudytas Marselenas. Abu po- 
licininkai žvilgtelėjo vidun. Lūšnos viduryje sto- 
vėjo didžiulis katilas, tokiuose kaimo gyventojai 
verda jovalą kiaulėms. Kažkokiame rudame skys- 
tyje buvo virinami tinklai. Tik taip juos galima ap- 
saugoti nuo jūros vandens poveikio. 

Senus tinklus Marselenas tikriausiai naudojo 
kaip čiužinį. Netvarkingo kambario kampuose sto- 
vėjo puodeliai su dažais, bidonai su aliejumi ir ži- 
balu, kažkokie gelžgaliai, seni, naudoti nebetinka- 
mi, irklai. 

— Ar dar kas nors, be Marseleno, čia nakvoda- 
vo? —- paklausė žvejo Megrė. 

— Kartais, kai pliaupia lietus, čia nakvoja senu- 
kas Benua. 

— O kai nelyja? 

— Tuomet jis leidžia naktis gryname ore, kartais — 
prie įlankos, kartais - laivo denyje, o kartais - ant 
suoliuko aikštėje. 

— Ar šiandien jį matėte? 


— Prieš valandą jis buvo čia. 

Žvejys parodė ranka į pakrante vingiuojantį ta- 
ką. Viena jo pusė buvo apsodinta pušaitėmis. 

— Ar jis buvo vienas? 

— Jeigu aš neklystu, netrukus prie jo prisijungė 
ponas iš „Nojaus laivo“. 

— Kuris? 

— Tas, kuris dėvi drobinį kostiumą ir baltą ke- 
purę su snapeliu. 

Žvejys turėjo galvoje Šarlo. 

— Ar jis grįžo atgal? 


— Taip, maždaug po pusvalandžio. 


„Kormoranas“ atrodė kaip mažytis baltas taškelis 
jūros mėlynėje. Jūroje buvo matyti daug valčių; vie- 
nos plūduriavo, kitos lėtai plaukė, palikdamos pas- 
kui: save tviskantį pėdsaką. 

Megrė ir ponas Paikas, kaip ir vakar vakare, žings- 
niavo uosto link. Eidami molu, jie žiūrėjo į berniūkš- 
tį, kuris trumpute meškere žvejojo ungurius. 

Kai jiedu priėjo prie olando laivelio, Megrė 
žvilgtelėjo ten link ir labai nustebo pamatęs Šarlo, 
besišnekučiuojantį su de Grefu. 

“Ponas Paikas, kaip visada, tylėdamas sekė pas- 
kui komisarą. Gal tikėjosi, kad turi kas nors įvyk- 
ti? O gal bandė atspėti Megrė minčių eigą? 

Taip jiedu pamažu pasiekė molo galą ir pasuko 
atgalios. Kai ėjo pro „Meilės gėlelę“, Šarlo tebebu- 
vo laive. 

Tris kartus jiedu Žingsniavo molu čia pirmyn, 
čia atgal ir, kai trečią kartą grįžo atgalios, išvydo, 
kaip Šarlo denyje atsisveikina su de Grefu. Paskui 
jis užlipo ant lentos, permestos per laivelio bortą. 

Megrė ir ponas Paikas buvo už kelių žingsnių 
nuo Šarlo. Jie vos nesusidūrė kaktomuša. Šiek tiek 
padvejojęs, Megrė sustojo. Iš Žjeno autobusas tik- 
riausiai jau atvažiavo į Jerą. Į laidotuves atvykę 
žmonės išlenks po taurelę, paskui patrauks į la- 
voninę. 

— Tai bent susitikimas! Šį rytą aš jūsų visur ieš- 
kojau. 

— Kaip matote, aš neišvykau iš salos. 

— Štai apie tai aš ir norėčiau su jumis pasikalbė- 
ti. Nematau jokių priežasčių toliau jus čia laikyti. 
Regis, sakėte, kad atvykote į Porkerolį dviem ar 
trims dienoms ir pasilikote tik dėl Marseleno mir- 
ties. Inspektorius manė, kad reikia jus kuriam lai- 
kui sulaikyti, o aš grąžinu jums laisvę. 

— Dėkoju. 

— Tik norėčiau, kad pasakytumėte, kur galėčiau 


jus rasti, jeigu to prireiktų. 

Šarlo, rūkydamas cigaretę, mąsliai pažvelgė į 
jos galą. 

— „Nojaus laive“! — pagaliau atsakė. 

— Vadinasi, jūs neketinate išplaukti? 

— Kol kas neketinu. - Pakėlęs galvą, jis pažvelgė 
komisarui į akis. - Ar tai jus stebina? Gali pama- 
nyti, kad mano apsisprendimas likti šioje saloje 
jums nepatinka. Tikiuosi, neuždrausite man likti 
Porkerolyje? 

— Negaliu kištis į jūsų reikalus. Prisipažinsiu, 
man tik smalsu, kas privertė jus pakeisti ankstesnį 
savo sprendimą. 

— Profesija manęs nevaržo. Neturiu nei konto- 
ros, nei gamyklos, nei prekybos namų, nei tarnau- 
tojų, kurie galėtų manęs pasigesti. O šioje saloje taip 
smagu leisti laiką. Ar jūs irgi manote taip kaip aš? 

Kalbėjo net nebandydamas slėpti ironijos. Ta- 
keliu, vingiuojančiu uosto link, ėjo meras. Kaip vi- 
sada, vilkėjo ilgais pilkos spalvos marškiniais. Jis 
stūmė dviratį vežimėlį. 

Kaip ir kasdien, savo vietose stovėjo viešbučio 
„Grand Hotel“ durininkas ir paštininkas su kepu- 
re ant galvos. 

„Kormoranas“ jau buvo pasiekęs farvaterio vi- 


durį. Po penkiolikos minučių jis turėtų būti uoste. 

— Ar ilgai kalbėjote su senuoju Benua? - paklau- 
sė Megrė. 

— Pamatęs jus prie lūšnos, iš karto pagalvojau, 
kad būtent to klausite. Be abejonės, jūs apklausite 
senuką. Aš negaliu jums sukliudyti. Tik norėčiau 
iš anksto perspėti, kad jis nieko nežino. Šiaip ar 
taip, aš pats tuo įsitikinau, nors suprasti jo kalbą 
ne taip jau paprasta. Bet kas žino, gal jums pasi- 
seks bent ką iš jo išpešti? 

— Jūs bandėte ką nors sužinoti? 

— Matyt, norėjau išsiaiškinti tai, kas domina ir jus. 

Tai buvo beveik iššūkis, nors mestas geranoriškai. 

— Bet kodėl jūs taip susidomėjote šiuo nusi- 
kaltimu? Ar Marselenas kada nors yra kalbėjęs su 
jumis? 

— Ne daugiau nei su kitais. Jis visada kažkodėl 
privengdavo manęs. Bet juk joks prasčiokas nesi- 
jaučia laisvai kaido draugijoje. 

Dabar ponui Paikui teks aiškinti, ką reiškia žo- 
dis „kaidas“, kurį jis tikriausiai jau spėjo įsiminti. 

Megrė norom nenorom irgi pasidavė žaidimo 
taisyklėms. Jis kalbėjo kažkaip lengvabūdiškai, jo 
žodžiai atrodė kažkokie bereikšmiai. 

— Šarlo, ar žinote, kodėl buvo nužudytas Mar- 


selenas? 

— Žinau ne daugiau nei jūs. Patikėkite, tikriau- 
siai darau tokias pat išvadas, tik iš kito galo. 

Megrė prisimerkė, kad saulė nešviestų į akis, ir 
pasakė: 

— Ar Žožo kalbėjo su jumis? 

— Su manimi? Argi jums dar niekas nesakė, kad 
mes nekenčiame vienas kito kaip katė šuns ir šuo 
katės? 

— Ar jūsų santykiai buvo intymūs? 

— Ne, ji to nenorėjo. Kaip tik dėl to.mes ir pyks- 
tamės. 

— Šarlo, ar nebūtų geriau, jeigu jūs grįžtumėte į 
Pon diu La? 

— Dėkoju už patarimą, bet aš liksiu čia. 

Nuo „Šiaurinės žvaigždės“ nuplaukė valtis. 
Įdėmiau įsižiūrėjus, buvo galima pamatyti irkluo- 
jančio Morikūro siluetą. Jis plaukė vienas. Ma- 
tyt, kaip ir kiti, laukė „Kormorano“, kad galėtų 
pašte atsiimti jam skirtą korespondenciją. 

Šarlo stebeilijo komisarui į veidą, stebėdamas 
jo išraišką, ir, matyt, stengėsi skaityti jo mintis. 
Kai komisaras pažvelgė į olando laivą, pasakė: 

— Keistas vaikinas. Bet aš nemanau, kad tai bu- 
vo jis. 


— Jūs turite galvoje Marseleno žudiką? 

— Nuojūsų nieko neįmanoma nuslėpti. Žinoki- 
te, kad pats žudikas manęs visiškai nedomina. Juk 
žmogaus niekas nežudo be jokios rimtos priežas- 
ties, išskyrus tuomet, kai kyla muštynės, ar ne? Net 
tada, ir ypač tada, kai tas žmogus kiekvienam su- 
tiktajam sako, kad jis yra komisaro Megrė draugas. 

— Ar jūs buvote „Nojaus laive“, kai Marselenas 
kalbėjo apie mane? 

— Visi ten buvo. Turiu galvoje tuos žmones, ku- 
rie dabar jus domina. O Marselenas, ypač po to, 
kai išgėrė keletą taurių, kalbėjo labai garsiai. 

— Gal žinote, kodėl būtent tą vakarą jis prakal- 
bo apie mane? 

— Tai ir yra įdomiausia. Kai sužinojau apie Mar- 
seleno mirtį, pirmiausia to savęs ir paklausiau. Ban- 
džiau prisiminti, kam jis adresavo tuos žodžius. 
Ar supratote, ką noriu jums pasakyti? 

Megrė kuo puikiausiai viską suprato. 

— Arjums pavyko rasti atsakymą į savo klausi- 
mą? 

— Ne. Jeigu būčiau radęs, pačiu pirmuoju laivu 
būčiau išplaukęs į Pon diu La. 

— Nežinojau, kad jums patinka žaisti detektyvą 
mėgėją. 


— Jūs juokaujate, komisare. 

Komisaras atkakliai, nors ir bandydamas neiš- 
siduoti, stengėsi priversti Šarlo pasakyti tai, ko šis 
niekaip nenorėjo atskleisti. 

Tai buvo keistas žaidimas kepinant kaitriai sau- 
lei pono Paiko draugijoje. Anglas šiuo atveju atliko 
arbitro vaidmenį, todėl stengėsi išlikti neutralus. 

— Taigi viską apsvarstęs, jūs priėjote prie išvados, 
kad buvo rimta priežastis nužudyti Marseleną? 

— Jūs teisingai supratote. 

— Jūs manote, kad žudikas norėjo pasisavinti ko- 
kį nors Marseleno daiktą? 

— Ne, aš taip nemanau, taip nemanote 1r jūs. Jei- 
gu taip mManytumėte, suabejočiau gera jūsų repu- 
tacija. 

— O gal kas nors norėjo užčiaupti jam burną? 

— Komisare, tai arčiau tiesos. 

— Galbūt Marselenas žinojo ką nors tokio, kas 
galėtų kam nors labai pakenkti ar net kelti pavojų? 

— Kodėl jums taip rūpi mano nuomonė, juk ir 
pats Žinote ne mažiau nei aš? 

— Taip pat ir apie pinigų krūvą? 

- Ir apie pinigų krūvą. - Užsirūkęs cigaretę, Šar- 
lo kalbėjo toliau: - Mane visada domino didelės 
pinigų krūvos. Pagaliau supratote. 


— Dėl to šiandien ir aplankėte olandą? 

— O, šis tai tikrai plikas kaip tilvikas. 

— Vadinasi, jūsų galva, žudikas ne jis? 

— Aš to nesakiau. Marselenas tikrai negalėjo ti- 
kėtis turėti iš jo kokios nors materialios naudos. 

— Jūs pamiršote jo draugę. 

— Aną? 

— Jos tėvas labai turtingas. 

Šarlo susimąstė, bet nieko taip ir nepasakė, tik 
gūžtelėjo pečiais. „Kormoranas“ praplaukė pirmąjį 
uolėtą kyšulį ir artėjo prie uosto. 

— Ar jau galiu eiti? - paklausė Šarlo. - Aš turiu 
kai ką pasitikti. 

Šarlo ironiškai pakėlė ranką prie kepurės ir nu- 
žingsniavo debarkaderio link. 

Kai Megrė kimšosi pypkę, ponas Paikas tarė: 

— Man atrodo, kad šis jaunuolis labai protingas. 

— Taip, kitaip jis negalėtų tinkamai atlikti savo 
darbo. 

„Grand H6tel“ patarnautojas nešė kažkokių 
jaunų sutuoktinių bagažą. Meras denyje žiūrinėjo 
prie dėžių priklijuotas etiketes. Šarlo padėjo kaž- 
kokiai jaunai moteriai išlipti iš laivo į krantą ir ly- 
dėjo ją iki pat „Nojaus laivo“. Pasirodo, jis neme- 
lavo, sakydamas, kad eina kažko pasitikti. Matyt, 


dar iš vakaro dėl visko susitarė telefonu. 

Įdomu, iš kur Leša užvakar skambino komisą- 
rui Megrė, norėdamas pranešti apie žmogžudys- 
tę? Jeigu iš „Nojaus laivo“, kur telefonas kabo ant 
sienos virš prekystalio, jų pokalbį tikrai galėjo kas 
nors girdėti. Reikės vėliau jo to paklausti. 

Dantistas irgi buvo čia, kaip ir rytą, nesiskutęs, 
gal ir nesiprausęs, su šiaudine skrybėle ant galvos. 
Jis žiūrėjo į „Kormoraną“ ir atrodė laimingas. Re- 
g1s, mėgavosi gyvenimu. 

Dabar Megrė ir ponas Paikas galėtų palengva 
traukti kartu su minia į „Nojaus laivą“, prieiti prie 
baro ir išlenkti taurę baltojo vyno, kurio jiems pa- 
duos net nepaklausę, ko norėtų užsisakyti. 

Komisaras akies krašteliu stebėjo savo kompa- 
nioną, 0 šis, nors dėjosi esąs viskam abejingas, irgi 
stebėjo Megrė. 

Ir kodėl jie tur: elgtis ne taip kaip visi? Jere kaip 
tik šiuo metu vyko Marseleno laidotuvės. Žineta, 
artimiausias velioniui žmogus, ėjo taku paskui kars- 
tą, šluostydamasi ašaras nosinaitės kampu. Jere bu- 
vo siaubingai karšta, karštis tvyrojo ir palmėmis 
apsodintose alėjose. 

- Pone Paikai, ar jums patinka čionykštis balta- 
sis vynas? 


— Neatsisakyčiau išgerti taurę. 

Per tuščią aikštę kėblino paštininkas. Jis stūmė 
dviratį vežimėlį su spaudos prigrūstais maišais. Pa- 
kėlęs galvą, Megrė pamatė, kad „Nojaus laivo“ lan- 
gai praviri, o prie vieno iš jų rymo Šarlo. Gelsvoje 
kambario prieblandoje jauna moteris vilkosi per 
galvą suknelę. 

— Jis daug kalbėjo, bet aš manau, kad dar ne vis- 
ką pasakė, nors galbūt ir ketino tai padaryti. 

— Tai jis padarys vėliau. Tokie žmonės kaip Šar- 
lo anksčiau ar vėliau vis tiek išsiplepa. 

Kai Megrė i1r ponas Paikas atsisėdo terasoje, 
jie pamatė poną Emilį su panama ant galvos. Šį 
kartą jis labiau nei kada nors anksčiau panėšėjo į 
šikšnosparnį. Žingsniavo per aikštę link pašto, 
esančio kairėje pusėje, prie bažnyčios. Pro atda- 
ras duris buvo matyti, kaip keturi ar penki žmo- 
nės stovėjo laukdami, kol pašto tarnautojai išskirs- 


tys korespondenciją. 


Buvo sekmadienis. Žožo basomis kojomis plovė rus- 
vas salės grindis, nešvarus vanduo tekėjo į terasą. 
Polis atnešė jiems baltojo vyno. Ne dvi taures, 
kaip paprastai, o visą butelį. 
— Ar pažįstate moterį, kuri nuėjo į Šarlo kam- 


barį? — paklausė jo komisaras. 

— Taip, tai jo draugė. 

— Arji iš viešnamio? 

— Nemanau. Gal šokėja, o gal dainininkė. Ji dir- 
ba Marselio naktiniame kabarete. Atvažiuoja į Por- 
kerolį jau trečią ar ketvirtą kartą. 

— Ar Šarlo skambino jai telefonu? 

— Taip, vakar dieną, kai jūs buvote savo kamba- 
ryje. 

— Gal girdėjote, ką jis jai sakė? 

— Nieko ypatinga, tik paprašė atvažiuoti pas jį 
sekmadienį. Ji iš karto sutiko. 

— Ar Šarlo ir Marselenas buvo draugai? — ka- 
mantinėjo komisaras. 

— Neprisimenu, ar kada nors esu matęs juos kar- 
tu, norėjau pasakyti, vienu du. 

— Norėčiau, kad įtemptumėte atmintį ir paban- 
dytumėte kuo aiškiau viską prisiminti. Tą vakarą, 
kai Marselenas kalbėjo apie mane... 

— Suprantu, ką norite pasakyti. Jūsų inspekto- 
rius manęs to jau klausė. | 

— Jeigu aš neklystu, iš pradžių „Nojaus laivo“ 
lankytojai, kaip ir vakar, sėdėjo prie skirtingų sta- 
liukų. 

— Taip, iš pradžių jie visada sėdi prie skirtingų 
staliukų. 

— Ar atsimenate, kas vyko po to? 

— Kažkas įjungė grotuvą. Nežinau, kas tai pa- 
darė, tik prisimenu, kad muzika tikrai grojo. 
Olandas su savo drauge išėjo šokti. Šį epizodą pri- 
simenu labai gerai. Mano dėmesį patraukė tai, kad 
mergina de Gretfo glėbyje atrodė kaip skudurinė 
lėlė. 

— Ar dar kas nors šoko? 

— Ponia Vilkoks ir ponas Filipas. Jis labai gerai 
šoka. 

— O kur tuo metu buvo Marselenas? 

— Atrodo, jis stovėjo prie baro. 

— Ar jis buvo labai girtas? 

— Nelabai, bet išgėręs buvo... Luktelėkite. Aš 
prisiminiau vieną detalę. Marselenas primygtinai 
prašė, kad ponia Vilkoks eitų su juo šokti. 

— Marselenas? 

Nežinia kodėl, bet kai tik kalba pasisuko apie 
pono Paiko kraštietę, anglas inspektorius nutaisė 
abejingą miną. 

— Ir ji sutiko? 

— Taip, jie padarė keletą žingsnelių. Marselenas 
suklupo. Jis mėgdavo krėsti juokus žmonių drau- 
gijoje. Ponia Vilkoks pirmoji ėmė visus vaišinti. 


Taip. Ant jų staliuko stovėjo viskio butelis. Ji ne- 

mėgsta, kad viskį atneštų taurelėse. Marselenas iš- 
gėrė viskio ir paprašė atnešti baltojo vyno. 

— O ką tuo metu veikė majoras Belemas? 

— Aš kaip tik apie jį pagalvojau, - atsakė ponas 
Polis. - Jis sėdėjo kitame salės kampe. Bandau pri- 
siminti, kas buvo kartu su juo. Man regis, Politas. 

— O kas tas Politas? 

— Vienas iš Morenų. Tas, kuris plaukioja žalios 
spalvos laiveliu. Vasarą jis plukdo jūra salos turis- 
tus. Politas visada dėvi tolimojo plaukiojimo kapi- 
tono kepurę. 

— Jis kapitonas? 

— Jis yra tarnavęs jūrų laivyne, man atrodo, turi 
jaunesniojo puskarininkio laipsnį. Politas dažnai 
lydi majorą Belemą į Tuloną. Prie jų staliuko sėdė- 
jo ir dantistas. Marselenas su taure rankoje ėjo nuo 
vieno staliuko prie kito. Jeigu atmintis manęs ne- 
apgauna, jis maišė viskį su baltuoju vynu. 

— Kaip jis pasuko kalbą apie mane? Su kuo tuo 
metu šnekėjosi? Prie kieno staliuko sėdėjo - prie 
majoro ar prie ponios Vilkoks? 

— Pabandysiu prisiminti, nors tai padaryti nėra 
taip lengva. Pats matote, kaip čia triukšminga, dar 
gerai, kad vakar buvo palyginti ramu. Olandai sė- 


dėjo šalia ponios Vilkoks. Man atrodo, kad apie 

jus buvo kalbama prie jos staliuko. Marselenas sto- 
vėjo vidury salės, kai aš išgirdau jo žodžius: Mano 
draugas komisaras Megrė... Taip, taip, mano drau- 
gas, ir aš žinau, ką sakau... Galiu tai įrodyti... 

— Ir jis parodė laišką? 

— Šito aš nemačiau. Buvau užsiėmęs. Mudu su 
Žožo aptarnavome klientus. 

— Jūsų žmona tuo metu buvo salėje? 

— Man atrodo, ji jau buvo išėjusi. Kai suskai- 
čiuoja įplaukas, ji paprastai skuba į savo kambarį. 
Mano žmona prastai jaučiasi, todėl jai reikia dau- 
giau pamiegoti. 

— Vadinasi, Marselenas šiuos žodžius galėjo ad- 
resuoti ir majorui Belemui, ir poniai Vilkoks, ir 
olandui? Netgi Šarlo ar kuriam nors kitam, tuo me- 
tu buvusiam salėje? Pavyzdžiui, dantistui arba po- 
nui Emiliui? 

— Manau, kad taip. 

Polį kažkas pašaukė, ir jis, atsiprašęs komisaro, 
išskubėjo pro duris. 


Tuo metu iš pašto išėję Žmonės kirto saulės nu- 


tviekstą aikštę. Viename jos kampe prie staliuko 


stovėjo moteris. Ji pardavinėjo šviežias daržoves. 
Prie „Nojaus laivo“ meras kažką krovė iš dėžių. 


— Pone Megrė, jus kviečia prie telefono. 

Jis ėjo prieblandoje skendinčia kavine. Pridėjęs 
ragelį prie ausies, atsiliepė. 

— Čiajūs, šefe? Jums skambina Leša. Marseleną 
jau palaidojo. Aš esu bare netoli kapinių. Jums ži- 
noma dama irgi su manimi. Priskreto prie manęs 
dar „Kormorane“. Jau spėjo man papasakoti viską 
apie savo gyvenimą. 

— Kaip vyko laidotuvės? 

— Labai gražiai. Ji nupirko gėlių. Laidotuvėse da- 
lyvavę Porkerolio salos gyventojai irgi padėjo ant 
kapo gėlių. Kapinėse buvo labai karšta. Nežinau, 
ką daryti, matyt, būsiu priverstas pasikviesti ją pa- 
pusryčiauti. 

— Ar ji klausosi mūsų pokalbio? 

— Ne, aš kalbu iš kabinos. Matau ją pro stiklą. Ji 
pudruojasi veidą, žiūrėdama į nedidelį veidrodėlį. 

— Arji su niekuo nesusitiko? Gal skambino kam 
nors telefonu? 

— Neatsitraukė nuo manęs nė sekundei. Turė: 
jau lydėti ją į gėlių parduotuvę ir eiti kapinėse šalia 
jos, lyg būčiau velionio šeimos narys. 

- Iš Žjeno į Jerą jūs važiavote autobusu? 

— Aš buvau priverstas pasikviesti ją į savo maši- 
ną. O kaip klostosi reikalai saloje? Ar viskas gerai? 


— Viskas gerai. 

Grįžęs į terasą, Megrė pamatė, kad dantistas sėdi 
šalia pono Paiko ir, matyt, ketina dalytis su juo bal- 
tojo vyno buteliu. 

Prie „Nojaus laivo“ slenksčio stovėjo Filipas de 
Morikūras su laikraščiais po pažastimi. Jis, matyt, 
dvejojo svarstydamas, ar užsukti į vidų. 

Ponas Emilis lėtai pėdino į savo vilą, kur jo lau- 
kė senoji Žiustina. Kaip visada, nosį kuteno iš vir- 


tuvės sklindantys Provanso žuvienės kvapai. 

PAŠTININKĖS POPIETĖ 


Tai buvo ne pravardė. Stambi mergina nebūtų su- 
galvojusi sau tokio vardo. Ją tikrai pakrikštijo Ag- 
laja. Ji buvo labai stora, ypač per klubus, atrodė 
kaip penkiasdešimties ar šešiasdešimties metų mo- 
teris. Iš veido, atvirkščiai, atrodė jaunesnė, nei iš 
tikrųjų buvo. Juk Aglajai - ne daugiau kaip dvide- 
šimt šešeri. 

Po vidurdienio komisaras Megrė, lydimas pono 
Paiko, nutarė susipažinti su dar viena jam nežino- 
ma miestelio aikšte ir ten esančiais pastatais. Kir- 
tęs ją įstrižai, jis pasuko pašto link. Negi aikštėje 
tvyrantis smilkalų kvapas tikrai sklido iš mažos 
Porkerolio bažnytėlės? Bet juk iškilmingos mišios 
ten aukojamos ne taip dažnai? 

Aikštė nedaug kuo skyrėsi nuo tos, kuri buvo 
priešais „Nojaus laivą“. Ir vis dėlto čia, aukštė- 


liau, oras buvo kur kas malonesnis. Sodeliuose 

priešais namus žydėjo gėlės, ten buvo matyti ir 
avilių. Iki čia neatsklisdavo toks garsus uosto ke- 
liamas triukšmas. Du senukai žaidė petanką. Gra- 
žu buvo žiūrėti, kaip jie, palinkę į priekį, mėtė 
rutulius. 

Vienas iš jų, Ferdinandas Gali, visų salos Gali 
patriarchas, aikštės kampe buvo įsirengęs kavinę, 
bet komisaras nė karto nematė, kad ten kas nors 
būtų užsukęs. Tikriausiai toje kavinėje rinkdavosi 
tik kaimynai ir Gali giminaičiai. Jam. talkino kur- 
čias pensininkas su geležinkelininko kepure ant 
galvos. Kažkoks aštuoniasdešimtmetis senukas, 
snausdamas ant žalio suoliuko prie pašto, stebėjo, 
kaip žaidėjai mėto rutulius. 

Pašto durys buvo atlapos, ir Megrė nutarė už- 
sukti į vidų. Čia jis praleido net keletą valandų. 

— O aš vis svarsčiau, ar kada nors užsuksite į 
paštą! - pamačiusi komisarą Megrė, sušuko Agla- 
ja. - Buvau įsitikinusi, kad jūs vis tiek kam nors 
skambinsite, juk kalbėti iš „Nojaus laivo“ nėra pa- 
togu, nes aplinkiniai girdi kiekvieną žodį. 

— Panele, ar ilgai teks lauku, kol sujungsite su 
Paryžiumi? 

— Jums nereikės laukti eilėje, galėsite kalbėti jau 


po kelių minučių. 

— Tuomet prašyčiau sujungti mane su krimina- 
line policija. 

— Aš žinau numerį. Įsiminiau dar tada, kai jums 
skambino inspektorius. 

Megrė vos susilaikė nepaklausęs: „Ir jūs klau- 
sėtės mūsų pokalbio?“ 

Bet netrukus ji pati išsidavė. 

— O su kuo iš kriminalinės policijos jūs norėtu- 
mėte kalbėti? 

— Pakvieskite brigadininką Liuka. Jeigu jo ne- 
bus, tuomet inspektorių Toransą. 

Po kelių minučių pasigirdo Liuka balsas. 

— Koks pas jus oras, seni? - paklausė Megrė. — 
Kaip visada, lyja? Sakai, pliaupia kaip iš kibiro? 
Ką padarysi! Klausyk, Liuka! Surink kiek galima 
daugiau žinių apie Filipą de Morikūrą. Taip, Leša 
matė jo dokumentus ir tvirtina, kad tai tikras jo 
vardas. Paskutinis Filipo būstas, kuriame jis gy- 
veno Paryžiuje, buvo kairiajame Senos krante, Ža- 
kobo gatvė, 17b... Ką konkrečiai aš noriu sužino- 
ti? Tiksliai negaliu pasakyti. Man pravers viskas, 
ką tau pavyks surinkti. Nemanau, kad jo duome- 
nys galėtų būti mūsų kartotekoje. Bet vis tiek pa- 


tikrink. Kai tik ką nors sužinosi, iš karto paskam- 


bink man. Nereikia jokio numerio, prašyk sujungti 

su Porkeroliu. Dar noriu, kad paskambintum į 
Ostendės policijos skyrių. Paklausk, ar ten kas 
nors žinoma apie Bebelmaną. Kiek žinau, jis yra 
stambus laivų savininkas. Bet tai dar ne viskas. 
Sužinok iš savo žmonių Monparnase, kas tame 
rajone kalbama apie Žefą de Grefą, tariamą daili- 
ninką. Jis kurį laiką gyveno Paryžiuje, laive prie 
Mari tilto. Ar spėjai užsirašyti? Taip, dabar jau 
viskas. Paskambink man, kai tik gausi Žinių. Iš- 
siųsk tiek žmonių, kiek tik reikės. Kaip ten, mū- 
sų skyriuje, ar viskas gerai?.. Kas pagimdė vaiką?.. 
De Žanvjė žmona?.. Pasveikink mano vardu. Kuo 
geriausi linkėjimai. 

Kai komisaras išėjo iš kabinos, pamatė, kaip nė 
truputėlio nesutrikusi Aglaja nusiėmė ausines. 

— Arjūs visada klausotės pokalbių? 

— Taip, bet tik todėl, kad nebūtų nutrauktas jū- 
sų pokalbis. Aš nepasitikiu Jero telefoniste. Ji tik- 
ra ragana. 

— Ir jūs visiems teikiate tokią paslaugą? 

— Rytą neturiu laiko, nes reikia išskirstyti spau- 
dą, bet dieną aš jo turiu daugiau. 

— Ar registruojate pokalbius, kuriuos užsako 
Porkerolio salos gyventojai? 


— Tai daryti aš privalau. 

— Ar galėtumėte man pateikti visų paskutinių 
dienų užsakymų sąrašą? 

— Gerai, po kelių minučių jūs jį turėsite. 

— O telegramas irgi jūs priimate? 

— Daug telegramų būna tik sezono metu. Beje, 
šiandien rytą išsiunčiau vieną. Manau, ji turėtų jus 
sudominti. 

— Gal turite tos telegramos kopiją? 

— Tuojau paieškosiu. 

Po kelių minučių ji ištiesė komisarui blanką. Ten 


buvo parašyta: 


Fredui Masonui, pas Anželą, Blanš gatvė, Pavy- 
Žius. 

Norėčiau gauti išsamių žinių apie Filipą de 
Morikūrą. Jo adresas: Žakobo gatvė, Paryžius. 
Telegramą prašau siųsti į Porkerolį. Kuo geriau- 
si linkėjimai. 


Šarlo 


Megrė padavė telegramos kopiją ponui Paikui, 
bet šis tik palingavo galva. 

— Panele, malonėkite parengti man skambi- 
nusiųjų sąrašą. Aš ir mano draugas palauksime 


lauke. 

Jie išėjo iš pašto ir atsisėdo ant suoliuko, aikš- 
tėje augusių eukaliptų pavėsyje. Rusva siena už jų 
nugaros buvo įkaitusi nuo saulės. Jie traukė į plau- 
čius salsvą kvapą. 

Ponas Paikas pakėlė akis į bažnyčios laikrodį ir 
pasakė: 

— Norėčiau paprašyti jūsų leidimo trumpam pa- 
sišalinti. 

Nejaugi jis iš tikrųjų mano, kad pasišalindamas 
nuliūdintų Megrė? 

— Majoras Belemas pakvietė mane į savo vilą 
penktą valandą išgerti taurę vyno. Įžeisčiau jį, jei 
neatvykčiau. 

— Galite eiti. 

— Maniau, kad tuo metu jūs būsite užsiėmęs. 

Megrė, rūkydamas pypkę, žvelgė į du rutulius 
mėtančius senukus. Staiga pro langą pasigirdo šai- 
žus Aglajos balsas: | 

— Pone Megrė! Viskas paruošta! 

Megrė nuėjo paimti lapo, paskui sugrįžo ir kles- 
telėjo šalia Skotland Jardo inspektoriaus, tebesė- 
dinčio ant suoliuko. 

Aglaja kruopščiai atliko jai duotą užduotį. Su- 
rašė pavardes aiškia lyg moksleivės rašysena ir pa- 


darė tik tris ar keturias rašybos klaidas. 

Sąraše figūravo žodis „mėsininkas“. Matyt, šis 
žmogus kasdien skambindavo į Jerą, norėdamas 
užsakyti mėsos rytojaus dienai. Paskui - „koope- 
ratyvas“. Iš ten irgi buvo daug skambinta. 

Komisaras Megrė atsivertė didelę užrašų kny- 
gutę ir perbraukė lapą per vidurį. Kairėje pusėje 
ketino užsirašyti tuos, kurie skambino dar iki Mar- 
seleno mirties, dešinėje - skambinusiuosius po to, 
kai jis buvo nužudytas. 

— Jūs rašote pastabas? — nustebęs paklausė po- 
nas Paikas. 

Galbūt šiais žodžiais anglas inspektorius norė- 
jo pasakyti, kad tai pirmas kartas, kai, jo galva, 
Megrė elgiasi taip, kaip dera elgtis komisarui. 

Sąraše dažnas buvo ir Žiustinos vardas. Ji skam- 
bindavo į Nicą, Marselį, Bezjė, Avinjoną. Pasku- 
tinę savaitę net keturis kartus skambino į Pary- 
Žių. 

— Tuojau viską sužinosime, - pasakė Megrė. — 
Aš manau, kad telefonininkė klausėsi jos pokal- 
bių. O Anglijoje ar taip galėtų būti? 

— Žinoma, tai neteisėta, bet tikriausiai tokių at- 
vejų pasitaiko ir pas mus. 


Marseleno mirties išvakarėse Sarlo skambino 


į Marselį. Megrė tai jau žinojo. Skambino norė- 

damas pasikviesti į svečius savo draugę. Jie ma- 
tė, kaip ji atplaukė į salą „Kormoranu“. O dabar 
jiedu su Šarlo žaidė kortomis „Nojaus laivo“ te- 
rasoje. 

Iš toli Megrė ir ponas Paikas gerai matė „No- 
jaus laivą“ ir aplinkui jį judančius siluetus. Žvel- 
giant iš šios ramybe alsuojančios aikštės tai panė- 
šėjo į bičių avilį. 

Įdomiausia tai, kad tame sąraše buvo ir Marse- 
leno pavardė. Jis kažkam skambino į Nicą prieš 
dvi dienas iki savo mirties. 

Megrė staiga pašoko ir nuskubėjo į paštą. Jam 
iš paskos nusekė ir ponas Paikas. 

— Panele, ar žinote, kieno šis telefono numeris? 

— Be abejo. Tai numeris įstaigos, kurioje dirba 
jums pažįstama dama. Žiustina skambina jai kas- 
dien. Jeigu netikite, galite pasižiūrėti į sąrašą. 

— Jūs klausydavotės Žiustinos pokalbių? 

— Anksčiau klausydavausi dažniau. Dabar be- 
veik lioviausi, nes ji visada kalba tą patį. 

— Kas kalba telefonu: ji ar jos sūnus? 

— Kalba ji, o ponas Emilis klausosi. 

— Nesupratau. 

— Ji visiškai kurčia. Ragelį prie ausies glaudžia 


ponas Emilis, jis persako motinai viską, ką išgirs- 

ta. Žiustina šaukia į ragelį taip garsiai, kad nejįma- 
noma suprasti, ką nori pasakyti. Ji visada kartoja 
vieną ir tą patį žodį: „Kiek?“ Jai praneša skaičių, o 
ponas Emilis jį užsirašo. Taip ponia Žiustina paei- 
liui skambina į visus savo viešnamius. 

— Nicoje tikriausiai telefono ragelį pakelia Ži- 
neta? 

— Taip, juk ji to viešnamio valdytoja. 

— Na, o su kuo ji kalba Paryžiuje? 

- Į sostinę ponia Žiustina skambina rečiau nei 
kitur. Ir visada kalbasi tik su kažkokiu ponu Luji. 
Visada reikalauja moterų. Jis praneša jai amžių ir 
kainą. Ji atsako „taip“ arba „ne“. Kartais derasi kaip 
kaimo turguje. 

— Ar pastaruoju metu tuose pokalbiuose nebu- 
vo ko nors keista? Ar ponas Emilis niekam ne- 
skambino? 

— Manau, kad jis nebūtų drįsęs to daryti. 

— Motina jam tai draudžia? 

'— Ji beveik viską jam draudžia. 

— O Marselenas? Gal jis kam nors skambino? 

— Kaip tik ketinau jums apie tai pasakyti. Į paštą 
jis ateidavo retai, tik tada, kai reikėdavo pasiimti 
perlaidą. Man atrodo, kad per metus telefonu jis 


kalbėjo ne daugiau kaip du ar tris kartus. 

— Ir kam jis skambindavo? 

— Vieną kartą į Tuloną. Užsisakė kažkokią va- 
riklio detalę savo laivui. Antrą kartą į Nicą... 

— Žinetai? 

— Jis pranešė, kad negavo perlaidos. Gaudavo 
pinigų beveik kas mėnesį, jūs tai žinote. Paaiškėjo, 
kad Žineta apsiriko. Suma, kurią ji buvo užrašiusi, 
neatitiko tos, kurią buvo nurodžiusi skaičiais. Ji 
ištaisė klaidą ir Marselenas pinigus gavo, tik šiek 
tiek pavėluotai. 

— Kada tai buvo? 

— Maždaug prieš tris mėnesius. Durys tuomet 
buvo uždarytos, nes buvo labai šalta. Vadinasi, bu- 
vo žiema. 

— O apie ką jiedu kalbėjosi paskutinį kartą? 

— Iš pradžių aš klausiausi, bet vėliau į paštą at- 
ėjo ponia Gali. Ji norėjo nusipirkti pašto ženklų, 
taigi turėjau ją aptarnauti. 

- Ar ilgai jie kalbėjosi? 

— Ilgiau nei paprastai. Tai nesunku patikrint. — 
Aglaja atsivertė knygą ir tarė: - Du kartus po tris 
minutes. 

— Jūs girdėjote pokalbio pradžią. Ką sakė Mar- 


selenas? 


GEORGES SIMENON 


— Maždaug tokius žodžius: „Tai tu?.. Taip, tai 
aš... Ne, man nereikia pinigų... Jų dabar galėčiau 
turėti tiek, kiek tik panorėčiau...“ 

— O ką sakė Žineta? 

— Ji tik sumurmėjo: „Marseli, tu ir vėl gėrei?“ 
Jis ėmė prisiekinėtui, kad nuo pat ryto nė lašo bur- 
noje neturėjo. Paskui paprašė: „Ar galėtum pada- 
ryti man paslaugą?.. Gal jūsų viešnamyje yra „Di- 
dysis Larusas“?“ Tai viskas, ką aš žinau. Tą akimirką 
į paštą įžengė ponia Gali - ne itin maloni klientė. 
Ji visiems aiškina, kad, mokėdama mokesčius, iš- 
laiko tarnautojus, ir visada grasina, kad apskųs ma- 
ne vyresnybei. 

— Kaip sakėte, jų pokalbis truko tik šešias minu- 
tes, todėl mažai tikėtina, kad Žineta būtų suspėjusi 
pasižiūrėti į žodyną ir duoti Marselenui atsakymą. 
“ -Jiatsiuntė Marselenui telegramą. Štai ji, žino- 
jau, kad jums jos prireiks. Imkite! 

Aglaja padavė komisaru: geltoną blanką. Jame 


buvo parašyta: 
Mirė 1890 metais. Žineta 


— Komisare, dabar pats įsitikinote, kiek būtu- 
mėte praradęs, jeigu nebūtumėte užėjęs pasišne- 


kėti su manimi į paštą, - pareiškė Aglaja. 


MANO DRAUGAS MEGRĖ 


177 


178 


— Ar matėte, kaip reagavo Marselenas, kai skai- 
tė tą telegramą? 

— Jis perskaitė ją du ar tris kartus, matyt, norė- 
jo įsitikinti, kad neapsiriko. Išėjo švilpaudamas. 

— Matyt, tai jam buvo gera naujiena? 

— Ir aš taip manau, - atsakė Aglaja. - Marsele- 
nas buvo labai patenkintas. 

— Ar klausėtės vakarykščio Šarlo pokalbio? 

— Su Bebe? 

— Ką jūs turite galvoje? 

— Taip Šarlo vadina savo draugę. Ji turėjo at- 
plaukti į salą šį rytą. Jeigu jums įdomu, galiu pa- 
kartoti, ką jis jai pasakė: „Na kaip, Bebe, ar viskas 
gerai? Dėkoju, mano reikalai irgi po truputį juda. 
Turiu čia praleisti dar keletą dienų, todėl norėčiau 
šiek tiek paišdykauti. Atplauk pas mane“. 

— Ir ji atplaukė, - užbaigė Megrė. - Dėkoju, pa- 
nele. Aš sėdėsiu su savo draugu ant suoliuko ir 
lauksiu skambučio iš Paryžiaus. 

Taip jiems besėdint praėjo keturiasdešimt pen- 
kios minutės. Megrė ir anglas žiūrėjo, kaip vyrai 
žaidžia rutuliais. Jaunavedžių pora atėjo į paštą iš- 
siųsti atvirukų. Atėjo ir mėsininkas, kaip visada, 
užsisakyti mėsos Jere. Kartkartėmis ponas Paikas 


pakeldavo akis į bažnyčios laikrodį. Protarpiais pra- 

verdavo burną, matyt, norėdamas ko nors paklausti 
komisaro, bet kaskart vis apsigalvodavo. 

Jie buvo maloniai apsvaigę nuo karščio. Vyrai 
rinkosi žaisti petankos, šį kartą jų komandą suda- 
rė net dešimt žaidėjų. Tarp jų buvo ir dantistas. 
„Kormoranas“ tolo nuo Porkerolio Žjeno kyšulio 
link. Po kiek laiko jis atgabens į salą inspektorių 
Leša ir Žinetą. 

Pagaliau pasigirdo Aglajos balsas. 

— Paryžius! — pranešė ji. 

Skambino Liuka. Jis visada sėdėdavo komisaro 
kabinete, kai tas kur nors išvykdavo. Pro langą Liu- 
ka matė Seną ir Sen Mišelio tiltą, o tuo metu Meg- 
rė išsiblaškėlio žvilgsniu stebėjo Aglają. 

— Šefe, jau turiu šiek tiek žinių. Netrukus man 
turėtų perduoti medžiagą iš Ostendės. Nuo ko 
pradėti? 

— Pradėk nuo ko nori. 

— Tuomet pasikalbėkime apie Morikūrą. Gauti 
Žinių apie jį tikrai nebuvo sunku. Toransas prisimi- 


nė, kad jo pavardę yra matęs ant knygos viršelio. 


Jūs buvote teisus, tai tikra jo pavardė. Jo tėvas buvo 


raitininkų kapitonas, jis seniai mirė. Morikūro mo- 


tina gyvena Somiūrė. Kiek mums pavyko sužinoti, 


jie neturi jokio turto. Filipas de Morikūras daug kar- 

tų mėgino apsukti galvą turtingai paveldėtojai ir ją 
vesti, bet viskas baigdavosi nesėkmingai. 

Aglaja, nė truputėlio nesigėdydama, klausėsi jų 
pokalbio ir pro stiklą merkė Megrė, taip norėda- 
ma parodyti, kokios frazės jai labiausiai patinka. 

— Paaiškėjo, kad Morikūras įsivaizduoja esąs po- 
etas. Jis išspausdino du eilėraščių rinkinius. Juos 
abu išleido leidykla, įsikūrusi kairiajame Senos 
krante. Paryžiuje jis buvo nuolatinis „Floros“ ka- 
vinės lankytojas, ten daug kas jį pažįsta. Kai tik 
pasitaikydavo proga, Morikūras bendradarbiauda- 
vo įvairiuose laikraščiuose. Ar šitai jūs norėjote iš- 
siaiškinti? 

— Ką dar sužinojai? 

— Tai viskas, daugiau man nieko nepavyko išsi- 
aiškinti. Taupydamas laiką, informaciją rinkau tele- 
fonu. Bet aš pasiunčiau žmogų, daviau jam užduotį 
surinkti daugiau žinių. Ne vėliau kaip šiandien va- 
kare arba rytoj rytą papasakosiu jums viską, ką jam 
pavyks sužinoti. Nusiskundimų dėl Morikūro ne- 
buvo, tiksliau, vienas buvo prieš penkerius metus, 
bet vėliau tie reikalai susitvarkė. 

— Aš klausau. 

— Viena dama, Otėjaus gyventoja — jos vardo 


kol kas nežinau, bet netrukus žinosiu - patikėjo 

Morikūrui retos knygos, kurią jis pasisiūlė perpar- 
duoti, egzempliorių. Ėjo dienos, savaitės, mėne- 
siai, o Morikūras taip ir nepasirodė. Tuomet toji 
dama ir parašė skundą. Pavyko išsiaiškinti, kad 
knygą jis pardavė kažkokiam amerikiečiui. Filipas 
de Morikūras pasižadėjo per trumpą laiką sumo- 
kėti visus pinigus, gautus už tą leidinį. Aš kalbėjau 
telefonu su buto, kurį jis nuomojosi, šeimininku. 
Išsiaiškinau, kad Morikūras mokėjo už butą labai 
nereguliariai, vėluodavo du ar net tris mėnesius, 
bet galų gale skolą dalimis išmokėdavo. 

— Ar tai viskas? 

— Taip, daugmaž viskas. Jūs žinote, kokie tai 
žmonės. Gerai apsirengę, pasitempę, kompanijo- 
se visada elgiasi nepriekaištingai. 

— Ar jis turėjo ryšių su pagyvenusiomis damo- 
„mis? —- paklausė komisaras Megrė. 

— Taip, turėjo, bet nuo pašalinių akių visuomet 
tai slėpdavo. 

— O ką galėtumėte pasakyti apie antrąjį? 

- Jūs žinote, kad jie anksčiau pažinojo vienas ki- 
tą? Atrodo, de Grefas - gabus žmogus. Yra net to- 
kių, kurie tikina, kad jeigu de Grefas panorėtų, ga- 
lėtų tapti vienu iš geriausių savo kartos dailininkų. 


— Bet jis to nenori? 

— Viskas baigėsi tuo, kad jis su visais susipyko. 
Negana to, išsivežė garbingos belgų šeimos duk- 
terį. 

— Aš tai žinau. 

— Tai štai. Kai de Grefas atvyko į Paryžių, Senos 
gatvėje, nedidelėje salėje, surengė savo kūrinių pa- 
rodą. Deja, parduoti paveikslų jam taip ir nepavy- 
ko. Parodos uždarymo dieną olandas sudegino vi- 
sus savo paveikslus. Žmonės pasakoja, kad jo laive 
vykdavo tikros orgijos. Jis iliustruodavo erotines 
knygiūkštes, tas, kurios parduodamos iš po pre- 
kystalio. Tai buvo pagrindinis jo pragyvenimo šal- 
tinis. Štai ir viskas, šefe. Dabar aš sėdžiu prie tele- 
fono ir laukiu skambučio iš Ostendės. O kaip 
klostosi jūsų reikalai? 

Pro kabinos stiklą ponas Paikas rodė Megrė į 
laikrodį. Buvo lygiai penkios. Anglas nužingsnia- 
vo majoro vilos link. | 

Komisaras lengviau atsikvėpė. Pasijuto taip, ta- 
rytum atostogautų. 

— Ar perdavei mano sveikinimus Žanvjė? Labai 
prašau, paskambink mano žmonai ir mano vardu 
paprašyk, kad ji aplankytų Žanvjė žmoną. Tegul 
nuneša jai kokią nors dovanėlę arba gėlių. Tik, dėl 


Dievo meilės, tegul neneša sidabrinės taurelės. 

Komisaras liko vienas su Aglaja, juos vieną nuo 
kito skyrė tik grotelių pertvara. Mergina buvo la- 
bai gerai nusiteikusi. Nė truputėlio nesivaržyda- 
ma, ji pareiškė: 

— Įdomu būtų pavartyti kokią nors de Grefo 
iliustruotą knygelę. Kaip jūs manote, ar jų yra jo 
laive? — Paskui be jokios pauzės kalbėjo toliau: — 
Įdomu! Pasirodo, jūsų profesija nėra tokia sunki, 
kaip daugelis įsivaizduoja. Iš visų pusių suplaukia 
tiek daug įvairiausių žinių. Vadinasi, jūs manote, 
kad žudikas yra vienas iš jų? 

Ant Aglajos stalo buvo pamerkta didžiulė mi- 
mozų puokštė, ten buvo ir saldainių maišelis. Mer- 
gina padavė jį komisarui. 

— Šioje saloje taip retai atsitinka kas nors įdo- 
maus! Aš pamiršau jums pasakyti, kad Filipas la- 
bai daug rašo. Žinoma, aš jo laiškų neskaitau. Jis 
išmeta juos į šiukšlių dėžę. Atpažįstu Filipo laiš- 
kus iš rašysenos ir rašalo. Nežinau kodėl, bet jis 
naudoja tik žalią rašalą. 

— O kamijis rašo? 

— Vardų neprisimenu, galiu pasakyti tik tiek, kad 
savo laiškus siunčia į Paryžių. Retkarčiais jis išsiun- 
čia laišką savo motinai. Laiškai, kuriuos adresuoja 


į Paryžių, kur kas storesni. 

— Ar daug korėspondencijos jis gauna? 

— Gana daug. Be to, jam atsiunčia žurnalų ir laik- 
raščių. Jis beveik kasdien ateina į paštą pasiimti ko- 
kio nors siuntinio. 

— Na, o ponia Vilkoks? 

— Ji irgi daug kam rašo: į Angliją, į Kaprį ir į 
Egiptą. Ypač įsiminiau Egiptą, mat skambinau jai 
ir prašiau, kad neišmestų pašto ženklo. Norėjau 
atiduoti jį savo sūnėnui. 

— Ar ji kam nors skambina telefonu? 

— Skambino du ar tris kartus iš kabinos į Lon- 
doną. Deja, aš nemoku anglų kalbos. - Tai pasa- 
kiusi, pridūrė: — O dabar turiu uždaryti paštą, jau 
penkios valandos. Bet jeigu jūs norite likti ir išklau- 
syti pokalbio... 

— Kokio pokalbio? 

— O argi ponas Liuka nesakė, kad paskambins 
jums, kai tik gaus Žinių iš Ostendės? | 

Tikriausiai toji mergina jokio pavojaus nekėlė, 
tačiau Megrė, norėdamas išvengti ilgų pokalbių su 
ja, nutarė nepasilikti su Aglaja. Aglaja buvo labai 
smalsi. Pavyzdžiui, ji uždavė jam tokį klausimą: 

— Jūs neskambinote savo žmonai? 

Megrė įspėjo Aglają, kad jeigu jam kas nors 


skambintų telefonu, jis bus aikštėje, netoli „No- 


GEORGES SIMENON 


jaus laivo“. Ramiai rūkydamas pypkę, komisaras 
patraukė ten link, kur vyrai žaidė rutuliais. Dabar 
jis visiškai atsipalaidavo, mat šalia nebuvo pono Pai- 
ko, įdėmiai klausančio jo žodžių ir stebinčio kiek- 
vieną jo judesį. Jis irgi labai norėjo pažaisti petan- 
ką, bet nelabai išmanė šio žaidimo taisykles. 

Komisaras buvo labai nustebęs, kai įsitikino, kad 
dantistas, kurį visi vadino Leonu, yra labai geras 
žaidėjas. Įsibėgėjęs tris žingsnius, jis iš dvidešim- 
ties metrų atstumo pataikydavo į priešininko ru- 
tulį. Dantistas neriesdavo nosies, atrodė kuklus, 
bet savo jėgomis pasitikintis Žaidėjas. 

Komisaras užėjo į kavinę. Ten jis pamatė prie lo- 
šimo automato stovintį Šarlo. Jo draugė sėdėjo ant 
minkštasuolio ir vartė kažkokį iliustruotą žurnalą. 

— O kur jūsų bičiulis? - stebėdamasis paklausė 
Polis. 

Ponas Paikas šioje saloje, regis, jautėsi taip, lyg 
atostogautų. Ir dabar jis leido laiką savo kraštiečio 
draugijoje. Džiaugėsi galėdamas kalbėti gimtąja 
kalba, subtiliai šmaikštauti, laidyti juokelius, ku- 
riuos gali suprasti tik tie, kurie mokėsi viename 
koledže. 


Buvo visiškai aišku, kad netrukus į salą atplauks 


„Kormoranas“. Kiekvieną kartą prieš jam atplau- 

kiant miestelio aikštėje imdavo rinktis Žmonės, 
paskui jie palengva traukdavo jūros link. Visi ligi 
vieno žingsniuodavo į uostą. O kai kateris pri“ 
sišvartuodavo prie prieplaukos, minia pasukdavo 
atgalios. Teisybė, žmonių tada būdavo daugiau, nes 
prie vietos gyventojų prisidėdavo svečiai su dide- 
liais lagaminais ir paketais. 

Megrė kartu su meru irgi nužingsniavo jūros 
link. Šis, kaip visada, stūmė dviratį vežimėlį. Ko- 
misaras „Kormorano“ denyje iš karto pamatė Ži- 
netą ir ją lydėjusį inspektorių. Iš šalies jie atrodė 
kaip du seni draugai. Ten buvo žvejų, sugrįžusių 
iš Marseleno laidotuvių, dvi senos panos turis- 
tės. Pastarosios pasuko viešbučio „Grand Hėtel“ 
link. 

Tarp Žmonių, atėjusių pasitikti „Kormorano“ 
keleivių, Megrė atpažino Šarlo, kuris atsekė jam iš 
paskos ir, regis, lygiai kaip komisaras, pats nesu- 
vokdamas, ką daro, atlikinėjo kažkokį ritualą. 

- Šefe, kas naujo? - išlipęs į krantą paklausė ins- 


pektorius Leša. - Kad jūs žinotumėte, kokie ten 


karščiai! 


— Ar viskas vyko sklandžiai? 
Žineta atrodė labai pavargusi. Jos akyse buvo 


matyti nerimas. 

Trijulė pasuko „Nojaus laivo“ link, ir Megrė at- 
rodė, kad jie jau daug kartų kasdien žingsniuoda- 
vo tuo keliu. 

— Žineta, gal norite gerti? 

— Mielai išgerčiau aperityvo. 

Jie gėrė terasoje. Žineta sutrikdavo kiekvieną 
kartą, kai pajusdavo į ją įbestą komisaro Megrė 
žvilgsnį. Jis žvelgė susimąstęs, kaip žmogus, kurio 
mintys skrajoja kažin kur toli toli. 

— Einu į savo kambarį, - pasakė Žineta, statyda- 
ma ant stalo tuščią taurę. 

— Ar galiu eiti kartu su jumis? —- paklausė Megrė. 

Leša mintyse ėmė spėlioti, ką tai galėtų reikšti, 
bet nedrįso klausti. Jis liko sėdėti prie staliuko. 
Megrė nuskubėjo laiptais aukštyn paskui Žinetą. 

— Komisare, - pasakė Žineta, kai jiedu įėjo į kam- 
barį, - aš norėčiau persirengti kitais drabužiais. 

— Tai manęs nė kiek nevaržo, - tarė Megrė. 

Žineta bandė juokauti: 

— O kas, jeigu mane varžo? 

Bet ji tuojau pat nesidrovėdama nusiėmė skry- 
bėlaitę ir nusivilko suknelę, prieš tai paprašiusi, kad 
Megrė padėtų jai nuleisti žemyn užtrauktuką. 


— Jaučiuosi labai prislėgta, - atsiduso Zineta. — 


Guodžiuosi nebent tuo, kad, man regis, Marsele- | 

nas čia buvo laimingas. Anksčiau tokiu laiku jis 
tikriausiai mėtydavo rutulius saulės nušviestoje 
aikštėje. 

— Visi su juo buvo malonūs. Jį čia labai mylėjo. 

Žineta atsirišo korsetą, kuris buvo stipriai su- 
veržęs baltą jos odą. Megrė, pasisukęs į ją nugara, 
žiūrėjo pro langą. 

— Ar prisimenate, kokį klausimą jums užda- 
viau? — abejingu balsu paklausė komisaras. 

— Tiek daug kartų to klausėte, - atsakė Žineta. — 
Niekada nebūčiau pamaniusi, kad jūs toks atkak- 
lus. 

— O aš niekada nebūčiau pamanęs, kad jūs galė- 
tumėte ką nors nuo manęs slėpti. 

— O ką aš nuo jūsų nuslėpiau? 

— Klausiau jūsų, kodėl atvykote į Porkerolį, nors 
žinojote, kad Marseleno kūnas jau išvežtas į Jerą. 

— Bet aš jau atsakiau jums į šį klausimą. 

— Jūs man pamelavote. 

— Nesuprantu, ką turite galvoje. 

— Kodėl nieko man nesakėte apie telefono skam- 
butį? 

— Apie kokį telefono skambutį? 

— Ir apie telegramą neužsiminėte nė vienu žo- 


džiu. 

Nors Megrė tebebuvo atsisukęs į Žinetą nuga- 
ra, žinojo, kaip ji reaguoja į ką tik pasakytus žo- 
džius. Jis sekiojo akimis rutulius, kuriuos žaidėjai 
mėtė netoli terasos. Iš ten sklido balsų gaudesys. 
Buvo girdėti, kaip skamba taurės. 

Dabar Megrė jautėsi labai gerai, juolab kad ir 
pono Paiko nebuvo šalia. Pagaliau jis nutraukė ty- 
l4, paklausdamas dar vieno klausimo: 

— Ką jūs galvojate? 

— Galvoju apie tai, kad pasielgiau neteisingai, ir 
jūs tai žinote. 

— Jūs jau apsirengėte? 

— Tuojau apsivilksiu suknelę. 

Megrė priėjo prie durų ir pravėrė jas. Norėjo 
įsitikinti, kad koridoriuje nieko nėra. Kai sugrįžo į 
kambario vidurį, Žineta stovėjo priešais veidrodį 
1r šukavos: plaukus. 

— Ar su kuo nors kalbėjote apie „Larusą“? 

— O su kuo būčiau galėjusi apie tai kalbėti? 

— Nežinau. Pavyzdžiui, su ponu Emiliu arba 
Šarlo. 

— Aš ne tokia kvaila, kad apie tai kalbėčiau. 

— Jūs norėjote padaryti tai, ko nepavyko pada- 
ryti Marselenui? Žineta, turiu jums pasakyti, kad 


jūs — tikra savanaudė. 

— Taip visada sakoma apie tas moteris, kurios 
nori susitvarkyti savo gyvenimą. 

Žinetos balse nuskambėjo apmaudo gaidelė. 

— Tikriausiai jūs netrukus ištekėsite už pono 
Emilio? 

— Su sąlyga, jeigu Žiustina nutars iškeliauti ana- 
pilin ir jeigu, prieš žengdama šį žingsnį, nebandys 
sutrukdyti savo sūnui vesti. Tik nemanykite, kad 
aš tai darysiu baisiausiai džiūgaudama! 

— Trumpiau tariant, jeigu Marseleno sumany- 
mas būtų pasisekęs, jūs nebūtumėte tekėjusi? 

— Bent jau už to įkyruolio tikrai ne. 

— Tuomet būtumėte atsisakiusi savo darbo Ni- 
coje? 

— Patikėkite, tai būčiau padariusi nė nedvejo- 
dama. 

— Ir ką tokiu atveju būtumėte veikusi? 

— Važiavusi į kaimą. Galų gale nesvarbu kur. Au- 
ginusi viščiukus ir triušius. 

— Ką Marselenas pasakė jūms, kai kalbėjotės su 
juo telefonu? 

— Kad ir ką sakyčiau, jūs tvirtinsite, jog meluoju. 

Megrė įdėmiai nužvelgė Žinetą ir tarė: 

— Dabar jau ne. 


— Puiku! Nors dabar pradėjote manimi tikėti. 

Jis man pasakė, kad palankiai susiklosčius aplin- 
kybėms gali prasukti vieną neblogą darbelį. Taip ir 
pasakė. Ir pridūrė, kad galėtų užsidirbti krūvą pi- 
nigų, bet galutinai dar neapsisprendė, ar imsis to 
reikalo. 

— Gal jis prasitarė ką nors daugiau? 

— Ne. Tai buvo pirmas kartas, kai jis elgėsi taip 
atsargiai ir nepraskleidė paslapties skraistės. Jam 
reikėjo informacijos. Paklausė, ar turiu namuose 
„Didįjį Larusą“. Atsakiau, kad namuose, kur gy- 
venu, tokių knygų nebūna. Tuomet Marselis pri- 
mygtinai prašė, kad nueičiau į municipaliteto bib- 
lioteką ir viską išsiaiškinčiau. 

— O ką jis norėjo išsiaiškinti? 

— Ka gi! Vis tiek viską jau žinote, taigi nebetu- 
riu jokių šansų ką nors nuslėpti. 

— Žinoma, jokių. 

— Be to, aš vis tiek nesupratau, ką jis rezga. Ma- 
niau, kad atplaukus į salą pavyks viską išsiaiškinti. 

— Kas mirė 1890 metais? 

— Vadinasi, jums parodė telegramą. Argi Marse- 
lis jos nesunaikino? 

— Pašte saugomos telegramų kopijos. 

— Jį domino kažkoks Vinsentas van Gogas, dai- 


lininkas. Žodyne perskaičiau, kad jis nusižudė. Gy: 

veno labai skurdžiai, o dabar žmonės mušasi norė- 
dami įsigyti jo tapytų paveikslų, kurie šiandien kai- 
nuoja nežmoniškus pinigus. Tuomet pamaniau, kad 
Marseliui galbūt pavyko kur nors rasti vieną iš to 
dailininko kūrinių. 

— Ir jūsų nuojauta pasitvirtino? 


— Manau, kad ne. Kai jis man skambino, dar ne- 


+ žinojo, kada tas ponas mirė. 


— Ir ką tuomet pagalvojote? 

— Patikėkite, aš nieko taip ir nesupratau. Tik pa- 
maniau, kad jeigu Marselis gali susišluoti nemažus 
pinigus, kodėl to negalėčiau padaryti ir aš? Bet to- 
kia mintis man į galvą atėjo tik tada, kai Marselis 
buvo nužudytas. Juk be jokios priežasties niekas 
žmonių nežudo. Marselis, kiek žinau, neturėjo 
priešų. Vogti iš jo irgi nebuvo ko. Ar suprantate, 
ką noriu pasakyti? 

— Jūs manote, kad nusikaltimas gali būti susijęs 
su van Gogu? — be jokios ironijos balse paklausė 
Megrė. Jis sėdėjo žvelgdamas pro langą ir rūkė 
pypkę. - Be jokios abejonės, taip manydama jūs 
esate teisi. 

— Per vėlu. Kad nieko nebenuveiksiu, supratau 
iš karto, vos tik jus čia pamačiusi. Ar reikia, kad aš 


dar likčiau šioje saloje? Turiu jums pasakyti, kad 

man tai puiki proga pailsėti atitrūkus nuo darbo. 
Toji sena pikčiurna, žinodama, kad esu jums rei- 
kalinga, nieko negalės man padaryti. 

— Jeigu taip, likite saloje. 

— Dėkoju. Dabar jūs toks, kokį pažinojau Pa- 
ryžiuje. 

Megrė atsilygino Žinetai komplimentu ir pri- 
dūrė: 

— O dabar ilsėkitės. 

Komisaras nulipo laiptais žemyn ir praėjo pro 
Šarlo. Šis nužvelgė jį ironišku žvilgsniu ir atsisėdo 
terasoje šalia Leša. 

Buvo pats maloniausias dienos metas. Visi są- 
los gyventojai ir svečiai ilsėjosi, jūra, medžiai, uo- 
los ir net aikštė dabar, kai kaitra atlėgo, regis, kvė- 
pavo visai kitokiu ritmu. 

| — Šefe, ar sužinojote ką nors nauja? - paklausė 
Leša. 

Megrė iš pradžių paprašė pro šalį einančios Žo- 
žo atnešti jam ko nors išgerti. 

Giliai atsidusęs, jis pagaliau pasakė: 

— Bijau, kad taip. - Matydamas, kad inspekto- 
rius nustebęs žiūri į jį, pridūrė: - Aš tik noriu pa- 
sakyti, kad man tikriausiai greitai teks išvažiuoti 


iš Porkerolio. O čia taip smagu leisti laiką, ar ne? 

Be to, ir ponas Paikas negali ilgam likti saloje. Jis 
tikrai turės ką papasakoti Skotland Jarde, taigi šią 
bylą reikia kuo greičiau baigti. 

— Pone Megrė, jums skambina iš Paryžiaus. 


Matyt, Liuka gavo žinių iš Ostendės. 

PONAS PAIKAS IR 
SENELĖ 


Buvo sekmadienis, ir toks skaistus, kad net kėlė 
šleikštulį. Pusiau rimtai, pusiau juokais komisaras 
Megrė pareiškė, kad net neatsikėlęs iš lovos, net 
neatmerkęs akių, visada intuityviai jausdavo, jog 
aušta sekmadienis. 

Varpai čia ypatingi - aukštatoniai, lengvi, jiems 
skambant vyksta kažkas neįtikėtina. Ir vis dėlto 
tai nėra tikri bažnyčios varpai, jie labiau panėši į 
varpinių ir vienuolynų varpus. Tikriausiai ir oro 
tankis čia kitoks. Būdavo gerai girdėti, kaip plak- 
tukas, dauždamasis į iš bronzos nulietą varpą, iš- 
gauna kokį nors garsą. Štai tada ir prasidėdavo fe- 
nomenalus reiškinys: dar blyškiame gaiviame 
danguje imdavo ryškėti pirmasis ratilas. Jis, kaip 
tabako dūmų žiedas, didėdavo, plėsdavosi, iš jo 


kažkokiu stebuklingu būdu rasdavosi kitų ratilų — 

didesnių, ryškesnių. Skambantys ratilai kilo virš 
aikštės, virš namų. Sklisdami virš uosto, jie plaukė 
tolyn, virš jūros, kur siūbavo nedidelės valtys. Pa- 
mažu blankdami, jie skriejo virš kalvų ir uolų. Var- 
po plaktukas vėl dauždavosi į metalą, ir aukštyn 
1mdavo kilti kiti skambūs ratilai. Ratilų, kaip ir pir- 
miau, daugėjo, žmonės klausėsi žvelgdami į juos 
su tokia pat nuostaba lyg į fejerverkus. 

Netgi žengiant nelygia aikštės žeme apimdavo 
šventiška Velykų nuotaika, ir Megrė, metęs žvilgsnį 
pro langą, tikėjosi išvysti ilgais vualiais vilkinčias, 
mažomis kojytėmis pėdinančias mergaites, atėju- 
sias priimti pirmosios komunijos. 

Kaip ir vakar, jis apsimovė kelnes, įsispyrė į šle- 
petes, ant naktinių marškinių, kurių apykaklė bu- 
vo apsiūta raudonu šilku, apsivilko švarką, nulipo 
laiptais Žemyn ir atsidūrė virtuvėje. Atrodė nusi- 
vylęs. Nesąmoningai troško, kad pasikartotų vą- 
karykštės dienos rytas, norėjo atsisėsti prie kros- 
nies šalia kavą gaminančios Žožo ir mėgautis 
vaizdu, kuris buvo matyti pro atdarų durų ketur- 
kampį. Bet tą dieną čia buvo keturi ar penki žvejai. 
Ant grindų gulėjo krepšys su žuvimis: jame buvo 
rusvų, mėlynų, žalių žuvų, kurių pavadinimų Megrė 


nežinojo. Kai kurios jų, su raudonomis ir geltono- 

mis dėmėmis ant šonų, primenančios jūrų gyva- 
tes, rangėsi netoli kėdės. 
— Pone Megrė, gal išgertumėte puodelį kavos? 
Ji aptarnavo ne Žožo, o šeimininkas. Gal todėl, 
kad buvo sekmadienis. Megrė jautėsi kaip apgau- 


tas vaikas. 


Tokius jausmus jis išgyvendavo, ypač rytais, kai pri- 
eidavo prie veidrodžio nusiskusti. Tuomet žiūrė- 
davo į platų savo veidą, dideles akis, padribas po 
jomis, išretėjusius plaukus. Nutaisydavo rūsčią mi- 
ną, tarytum norėdamas išgąsdinti pats save, ir rėž- 
davo: 

- Štai ponas divizijos komisaras! 

Ir kas drįstų nerimtai elgtis su juo? Daug žmo- 
nių su nešvaria sąžinė imdavo drebėti, vos tik kas 
nors paminėdavo jo vardą. Jis turėjo teisę klausi- 
nėti juos tol, kol tie imdavo rėkti iš siaubo, galėjo 
pasodinti juos į kalėjimą, pasiųsti į giljotiną. 

Porkerolyje yra žmogus, kuris, kaip 1r jis, girdi 
skambant sekmadienio varpus, traukia į plaučius 
gaivų sekmadienio orą. Tas žmogus vakar vakare 
gėrė vyną tame pačiame restorane kaip ir komisa- 
ras. Po kelių dienų keturios sienos jį visam laikui 


atskirs nuo pasaulio. 

Megrė išgėrė puodelį kavos, įsipylė dar vieną 
ir nusinešė į savo kambarį. Jam buvo sunku pati- 
kėti, kad viskas vyksta iš tikrųjų. Gali būti, kad 
tokius jausmus patiria ne tik jis vienas. Pavyzdžiui, 
ponas Paikas. Ar nebūna taip, kad jis imtų klausi- 
nėti savęs, ar viskas vyksta rimtai? Galbūt kartais, 
labai: retai, jam ima atrodyti, jog viskas tėra žaidi- 
mas? 

O majoras labai panašus į storą berniuką (tokių 
būna visose klasėse), apkūnų užsimiegojusį ber- 
niuką, iš kurio nejučia ima šaipytis net mokytojas. 

Vakar vakare, prieš pat įvykį su Politu, ponas Pai- 
kas ištarė siaubingą frazę. Tai buvo apačioje, kai be- 
veik visi, kaip ir vakar, susirinko į „Nojaus laivą“. 
Skotland Jardo inspektorius sėdėjo prie to paties 
staliuko kaip ir majoras, ir tą akimirką atrodė, kad 
jiedu, nors buvo skirtingo amžiaus ir kitokio kūno 
sudėjimo, yra tos pačios šeimos nariai. 

Po vidurdienio jie gėrė vyną, kai ponas Paikas 
atėjo susitikti su savo tėvynainiu. Pamatė žmogų 
apsiblaususiomis akimis, vos besivartančiu liežu- 
viu, bet dar nepraradusį orumo. Mokydamiesi ko- 
ledže, jie įgijo tokių pat manierų, o ir vėliau, vie- 


nas Dievas žino kur, išmoko tinkamai elgtis po 


išgertuvių. 

Jie neliūdėjo, atrodė apimti nostalgiškų jausmų, 
atitolę. Atrodė kaip du nusižeminę Dievo avinė- 
liai, melancholiškai žvelgiantys į pasaulio sumaiš- 
tį. Kai prie jų atsisėdo komisaras Megrė, ponas Pai- 
kas atsiduso ir tarė: 

— Prieš savaitę paaiškėjo, kad ji senutė. 

Jis stengėsi nežiūrėti į tą, apie kurią kalbėjo, ku- 
rios vardą vengdavo garsiai ištarti. Šiaip ar taip, bu- 
vo aišku, kad kalba sukosi apie ponią Vilkoks. Ji 
buvo čia, kitoje salės pusėje, sėdėjo ant minkšta- 
suolio šalia Filipo. Olandas ir Ana sėdėjo prie kai- 
myninio staliuko. 

Ponas Paikas kurį laiką tylėjo, paskui abejingu 
balsu pasakė: 

— Duktė ir žentas draudžia jai kelti koją į An- 
gliją. Majoras gerai juos pažįsta. 

Vargšė senutė! Ką tik paaiškėjo, kad ponia Vil- 
koks yra sena moteris. Niekam nekilo noras juok- 
tis iš jos kosmetikos, iš jos dažytų plaukų (iš tik- 
rųjų jie buvo žili), iš jos suvaidinto jaudulio. 

Ji buvo senutė, ir Megrė tą akimirką prisiminė 
savo močiutę. Bandė įsivaizduoti, kaip vaikystėje 
būtų reagavęs, jei jam būtų parodę tokią moterį 
kaip ponia Vilkoks ir liepę: 


— Tai tavo močiutė, eik ir pabučiuok ją! 

Jai uždraudė gyventi tėvynėje, ir ji neprotesta- 
vo. Gerai žinojo, kad jos nuomonė niekam nerūpi 
ir, kad ir ką ji sakytų, bus neteisi. Kaip tie girtuok- 
liai, kuriems namiškiai duoda tik tam tikrą nedi- 
delę pinigų sumą ir kurie čia iš vieno, čia iš kito 
nuolatos kaulija taurės vyno. 

Ar jai yra tekę kaip tiems girtuokliams grau- 
dintis susimąsčius apie savo likimą ir lieti ašaras 
kur nors vienai kampe? 

Gal taip 1r būna, kai ji išgeria pernelyg daug. 
Filipas įpila Anai į taurę vyno, nors ant minkšta- 
suolio sėdinti mergina galvoja tik apie tai, kada pa- 
galiau galės eiti miegoti. 

Megrė skutos:. Jis niekaip negalėjo pakliūti į vo- 
nios kambarį, nes jį buvo užėmusi Žineta. 

— Dar penkias minutes, - pradariusi duris, sušuk- 
davo ji. 

Kartkartėmis jis pažvelgdavo į aikštę, kuri dabar 
buvo kitokios spalvos nei anksčiau. Klebonas tuo 
metu kaip tik aukojo šventas mišias. Kaime, kur vai- 
kystėje gyveno Megrė, klebonas tai darydavo taip 
greitai, kad jam patarnaujantis jaunuolis su bažny- 
tiniais indais rankose vos spėdavo suktis. 

Kokia keista profesija! Juk jis toks pat žmogus 


kaip ir kiti, bet jo rankose - žmonių likimai. 

Vakar vakare komisaras įdėmiai visus stebėjo. 
Išgėrė nedaug, tiek, kad šiek tiek paaštrėtų juti- 
mai. Profiliu į Megrė sėdintis de Grefas retkarčiais 
atsisukdavo neslėpdamas ironijos. Atrodė, kad jis 
nori iškviesti Megrė į dvikovą. Filipas, nors turėjo 
garsų vardą ir kilmingus protėvius, buvo kur kas 
grubesnis ir iš visų jėgų stengėsi, kid nebūtų pa- 
žeistas jo orumas kas kartą, kai ponia Vilkoks įsa- 
kinėdavo jam kaip kokiam liokajui. 

Tikriausiai už tokį elgesį radęs progą keršyda- 
vo jai, bet, kad ir kaip būtų, viešumoje buvo pri- 
verstas kęsti žeminimą. 

Vakar jis buvo priverstas iškęsti tai, dėl ko visi 
aplinkui pasijuto nejaukiai. Vargšeliui Poliui, ku- 
ris, laimė, nežinojo, kas sudavė Filipui, tik vargais 
negalais pavyko pataisyti nuotaiką. 

Ten, apačioje, jie tikriausiai apie tai kalbėjo. Sa- 
loje tokį įvykį tikriausiai būtų aptarinėję visą die- 
ną. Ar išplepės Politas šią paslaptį? Dabar tai ne- 
bebuvo svarbu. Politas su kapitono kepure ant 
galvos stovėjo prie baro. Jis jau buvo spėjęs išgerti 
keletą taurelių. Jo balsas buvo toks stiprus, kad nu- 
stelbė visus kalbančiuosius. Poniai Vilkoks palie- 
pus, Filipas patraukė skersai salės įjungti grotuvo. 


Šitai daryti jam tekdavo labai dažnai. 

Politas, susižvalgęs su Megrė, irgi pasuko prie 
grotuvo. Priėjęs išjungė jį. Paskui pasisuko į Mo- 
rikūrą ir sarkastiškai jį nužvelgė. 

Filipas neprotestavo, apsimetė to nė nepaste- 
bėjęs. 

— Man nepatinka, kai į mane taip dėbso! - tarė 
tuomet Politas ir žengė keletą žingsnių Filipo link. 

— Bet juk aš nežiūriu į jus... 

— Vadinasi, aš nenusipelniau, kad žiūrėtumėte į 
mane? 

— Aš to nesakiau. 

— Manote, kad nieko nesuprantu? 

Ponia Vilkoks kažką angliškai sušnibždėjo savo 
kaimynui. Ponas Paikas suraukė antakius. 

— Galbūt manote, kad aš jums per prastas, ap- 
gailėtinas suteneriūkšti! 

Tą akimirką de Grefas metė aštrų žvilgsnį į Meg- 
rė. Nejaugi jis viską suprato? Nieko nesuprantan- 
tis Leša. norėjo įsikišti ir išskirti juos, bet Megrė 
spėjo po stalu sučiupti jį už rankos. 


— Ka pasakysite, jeigu aš subjaurosiu dailų jūsų 


snukutį? Ką tuomet pasakysite? 


Politas, matyt, manydamas, kad jis jau viskam 


pasirengęs, užsimojo ir smogė Filipui į veidą. 

Šis pakėlė ranką prie nosies, viskas tuo ir baigė- 
si. Filipas nebandė nei gintis, nei pulti, tik tyliai 
sušnibždėjo: 

— Aš nieko jums nepadariau. 

Ponia Vilkoks rėkė atsisukusi į barą: 

— Pone Poli! Pone Poli! Išmeskite lauk tą pasiu- 
tėlį! Kokia niekšybė! 

Ypač pikantiškai jos lūpose skambėjo su akcen- 
tu tariami žodžiai „pasiutėlis“ ir „niekšybė“. 

Politas atsisuko į olandą ir pasakė: 

— O dėl jūsų... 

Dabar buvo reaguojama kitaip. Net neatsisto- 
damas, de Grefas pasitempė ir pareiškė: 

— Tik pabandyk, Politai! 

Buvo aišku, kad jis nesiduos skriaudžiamas, kad 
jis pasirengęs pulti, kad jo raumenys įsitempę prieš 
galimą kovą. 

Galų gale įsiterpė Polis. Jis tarė: 

— Nusiramink, Politai. Eime trumpam į virtuvę, 
aš noriu su tavimi pasikalbėti. 

Kapitonas neprotestavo, spyriojosi tik dėl akių. 

Nesupratingasis Leša paslaptingai paklausė: 

— Čia jūs, šefe? 


Megrė nieko neatsakė. Kai Skotland Jardo inspek- 


torius pažvelgė jam į akis, nutaisė geraširdišką miną. 

Polis puolė atsiprašinėti. Politas salėje daugiau 
nepasirodė, jį išvedė pro užpakalines duris. Šian- 
dien jis jausis kaip tikras herojus. 

Taigi, kaip sakiau, Filipas nesigynė. Akimirką 
jo veide šmėstelėjo nerimas. Jis pajuto fizinę bai- 
mę, kažkas sukrutėjo jo viduje. Kad ir kaip sten- 
gėsi, niekaip negalėjo atsikratyti tos baimės. 

Po šio įvykio Filipas daug gėrė, apspangęs žŽvel- 
gė priešais save, kol galiausiai ponia Vilkoks išve- 
dė jį. 

Paskui nieko ypatinga neįvyko. Šarlo su šokėja 
išėjo gana anksti ir, kai Megrė atsidūrė savo kam- 
baryje, jiedu dar nemiegojo. Žineta ir ponas Emi- 
lis apie kažką tyliai kalbėjosi. Galbūt jų nuotaika 
subjuro po to, kas neseniai įvyko? 

Komisaras sušuko už durų: 

— Leša, įeikite! 

Inspektorius jau buvo pasiruošęs. 

— Ponas Paikas išėjo maudytis? 

— Jis apačioje, valgo kiaušinienę su bekoniena. 
Aš buvau nuėjęs pasižiūrėti, kaip išplaukia „Kor- 
moranas“. 

— Nieko svarbaus nepastebėjai? 

— Nieko. Sekmadieniais čia atvyksta daug žmo- 


nių iš Jero ir Tulono. Jie visi skuba į paplūdimius ir 


GEORGES SIMENON 


nusėja juos tuščiomis sardinių skardinėmis bei tuš- 
čiais buteliais. Po valandos jie jau skirstysis. 

Žinios, gautos iš Ostendės, neatskleidė nieko 
nauja. Paaiškėjo, kad Anos tėvas, ponas Bebelma- 
nas, - svarbi persona. Jis ilgą laiką buvo miesto me- 
ras, o kartą netgi kėlė savo kandidatūrą į deputa- 
tus. Kai duktė išvyko, uždraudė jam: girdint tarti 
jos vardą. Anai netgi nebuvo pranešta apie jos mo- 
tinos mirtį. 

Megrė, vilkdamasis švarką, pasakė: 

— Galime tvirtinti, kad visi, kurie dėl vienokios 
ar kitokios priežasties išsuko iš teisingo kelio, su- 
sitinka būtent čia. 

— Greičiausiai jie atvyksta dėl čionykščio kli- 
mato! - paprieštaravo inspektorius. Jo visai nebau- 
gino tokie klausimai. - Aš jau šiandien buvau nuė- 
jęs aiškintis, kas šioje saloje turi revolverius. 

Leša sąžiningai vykdė savo pareigas. Aiškinda- 
masis, kas iš saloje gyvenančiųjų turi revolverius, 
jis apžiūrėdavo ginklus, nors neturėjo daug vilčių 
ką nors išsiaiškinti. Darė tai tik iš pareigos. 

— Ką šiandien veiksime? 

Megrė, žengdamas durų link, neskubėjo atsa- 
kyti. Jie priėjo prie pono Paiko, sėdėjusio prie sta- 


liuko. 

— Man regis, jūs esate protestantas? —- paklausė 
Megrė. - Jeigu taip, tikriausiai neisite į sekmadie- 
nio mišias? 

— Aš protestantas, ir aš jau buvau pirmosiose 
mišiose. 

Jeigu šioje saloje būtų buvusi tik sinagoga, an- 
glas tikriausiai būtų ir ten traukęs, nes buvo sek- 
madienis ir jis labai norėjo išklausyti mišias, ne- 
svarbu, kokioje šventovėje jos aukojamos. 

— Nežinau, ar norėsite eiti su manimi. O dabar 
aš turiu aplankyti vieną damą, su kuria jūs, kiek 
žinau, nelabai mėgstate susitikinėti. 

— Jūs ketinate apsilankyti jachtoje? 

Užuot atsakęs „taip“, Megrė linktelėjo galva, o 
ponas Paikas pastūmė į šalį savo lėkštę, kurią va- 
kar nusipirko mero krautuvėlėje. Jis jau buvo spė- 
jęs įdegti saulėje, jo veidas buvo toks pat raudonas 
kaip majoro. | 

— Eisite su manimi? 

— Jums gali prireikti vertėjo: 

— O man ar eiti? - paklausė Leša. 

— Taip, norėčiau, kad eitum ir tu. Ar moki 1r- 
kluoti? 

— Aš gimiau prie jūros. 


Ir jie visi patraukė uosto link. Inspektorius pa- 

prašė vieno iš Žvejų leisti pasinaudoti jo valtimi, ir 
visi trys vyrai sulipo į ją. Iš čia jie galėjo matyti, 
kaip de Grefas ir Ana pusryčiauja savo nedidelio 
laivelio denyje. 

Sekmadienį jūra irgi pasipuošė, apsigaubė į mu- 
arą panašiu atlasu, ir kaskart, kai tik irklas užka- 
bindavo vandenį, saulėje sutviskėdavo purslų per- 
lai. „Kormoranas“ buvo matyti kitame krante, jis 
laukė keleivių, kurie tuo metu lipo iš autobuso. 
Vanduo buvo toks skaidrus, kad buvo matyti jū- 
ros dugnas, violetiniai jūrų ežiai uolų ertmėse, lyg 
strėlės greiti blizgantys ruoniai. Varpai skambino, 
kviesdami į sekmadienio mišias, namai kvepėjo ka- 
va ir kvepalais, kuriais moterys šlakstė šventadie- 
nius drabužius. 

Kai jie priplaukė prie pat „Šiaurinės žvaigždės“, 
jachta atrodė didesnė, kur kas didesnė nei iš toli. 
Leša pakėlė galvą ir garsiai šūktelėjo: 

— Ei tie, kurie esate laive! 

Po kelių minučių prie borto priėjo jūrininkas. 
Vienas jo skruostas buvo baltas nuo muilo putų, 
rankoje jis laikė skustuvą. 

— Ar galėtume pamatyti jūsų šeimininkę? 

— Gal galėtumėte čion atplaukti po valandos ar 


dviejų? 

Ponas Paikas atrodė gerokai sutrikęs. Megrė 
dvejojo, jo galvoje sukosi mintys apie „močiutę“. 

— Jeigu galima, mes palauksime denyje, - pasa- 
kė jis jūrininkui. - Leša, lipk aukštyn. 

Ir jie vienas paskui kitą ėmė kopti laiptais aukš- 
tyn. Dengtą denį apšvietė šviesa, sklindanti iš va- 
riniuose žieduose įtaisytų iliuminatorių. Megrė ma- 
tė, kaip prie vieno iš jų trumpam prigludo moters 
veidas. Netrukus jis pranyko prieblandoje. 

Po akimirkos atsidarė durys, vedančios į kaju- 
tę. Pirmiausia jie išvydo Filipo galvą. Jo plaukai bu- 
vo išsidraikę, akys apsiblaususios. Buvo matyti, kad 
jis ką tik pakirdo. 

— Ko norite? - paniuręs paklausė jis. 

— Mes norime pasikalbėti su ponia Vilkoks. 

— Ji dar miega. 

— Netiesa. Aš ką tik ją mačiau. 

Filipas buvo apsirengęs šilkine mėlynais dryžiais 
išmarginta pižama. Norint patekti į kajutę, reikė- 
jo lipti laiptais žemyn, ir stačiakaktis Megrė, ne- 
laukdamas kvietimo, pareiškė: 

— Prašyčiau praleisti. 

"Laive buvo ir prabangos, ir baisios netvarkos, 
prašmatnumo ir nešvaros. Denis buvo išblizgin- 


tas, tviskėjo visos varinės laivo dalys, lynai buvo 

tvarkingai susukti, kapitono tiltelis, kompasas ir 
visi jūriniai instrumentai tviskėjo tarytum olandų 
virtuvėje. 

Nulipę žemyn laiptais, jie atsidūrė kajutėje. Ka- 
jutės sienos buvo išmuštos raudonmedžiu. Prie 
grindų buvo pritvirtintas stalas, prie jo stovėjo du 
raudona oda traukti minkštasuoliai. Ant stalo sto- 
vėjo nešvarios stiklinės, pradaryta sardinių kon- 
servų dėžutė, mėtėsi duonos kriaukšliai, gulėjo lo- 
šimo kortos... Kajutėje tvyrojo alkoholio kvapas 
ir nemalonus patalynės tvaikas. 

Matyt, durys kaimyninės kajutės, kurioje buvo 
įrengtas miegamasis, buvo uždarytos paskubomis. 
Ponia Vilkoks skubėdama paliko ant grindų atlasi- 
nį batelį. 

— Prašyčiau man atleisti, jeigu sudrumsčiau jū- 
sų ramybę, —- mandagiai kreipėsi į Filipą Megrė. — 
Jūs tikriausiai pusryčiavote? 

Jis su ironija Žiūrėjo į iki dugno neišgertus an- 
gliško alaus butelius, į prakąstas duonos riekeles, į 
sviestą, pusiau įvyniotą į popierių. 

— Kas tai, krata? — paklausė jaunuolis, braukda- 
mas ranka per plaukus. 

— Vadinkite, kaip norite. Iki šiol maniau, kad tai 


paprasčiausias vizitas. 


MANO DRAUGAS MEGRĖ 


209 


210 


— Tokį ankstų rytą? 

— Ne vienas tokį ankstų rytą jau spėjo pavargti! 

— Ponia Vilkoks paprastai keliasi vėlai. 

Už durų buvo girdėti, kaip teliūskuoja vanduo. 
Filipas norėjo tinkamiau apsirengti, bet tokiu at- 
veju svečiai būtų pamatę netvarką, viešpatavusią 
kaimyninėje kajutėje. O tai buvo pernelyg inty- 
mu. Šioje kajutėje nebuvo chalato, Filipas vilkėjo 
siaubingai susiglamžiusią pižamą. Jis mechaniškai 
išgėrė gurkšnį alaus. Leša, komisarui įsakius, liko 
denyje su dviem jūrininkais. 

Kaip ir manė Megrė, jiedu nebuvo anglai. Juos 
pasamdė Nicoje ir, sprendžiant iš akcento, jie bu- 
vo italai. 

— Pone Paikai, sėskitės, - tarė Megrė, mat Fili- 
pas pamiršo tai pasiūlyti. 

Megrė močiutė visada šeštą valandą ryto eidavo 
Į pirmąsias mišias ir, kai visa šeimyna sukildavo, ji 
jau būdavo namuose. Prisimena ją vilkinčią juodą 
šilkinę suknelę, su balta kepuraite ant galvos. Ži- 


dinyje degdavo ugnis, pusryčiai būdavo tiekiami 


ant baltos krakmolytos staltiesės. 


O ponia Vilkoks jau spėjo išgerti alaus, ties da- 


žytų jos plaukų sklastymu buvo matyti žilų plau- 

kų. Ji žingsniavo nuo vieno pertvaros kampo iki 
kito niekuo negalėdama padėti savo sekretoriui. 

Ant Filipo skruosto atsirado mėlynė toje vie- 
toje, kur vakar trenkė Politas. Su dryžuota pižama 
jis panėšėjo į pasipūtusį moksleivį. Kaip žinome, 
kiekvienoje klasėje tarp mokinių yra bent vienas 
storulis, panašus į guminį balioną, taip pat yra mo- 
kinys, kuris per visas pertraukas lindi tylėdamas 
kur nors kamputyje. Apie tokį mokiniai sako: 
„Skundikas!“ 

Ant sienų kabojo graviūros, bet komisaras ne- 
galėjo spręsti, ar jos meniškos. Tarp jų matėsi ir 
gana lengvabūdiškų, bet gero skonio ribos nebuvo 
peržengtos. 

Žvelgdamas į poną Paiką ir Megrė, galėjai pa- 
manyti, kad jie leidžia laiką laukiamojoje salėje. An- 
glas sėdėjo pasidėjęs ant kelių šiaudinę kepurę, 
Megrė pagaliau ryžosi užsirūkyti pypkę. 

— Pone de Morikūrai, kiek metų jūsų motinai? 

— Kodėl klausiate? 

— Šiaip sau. Sprendžiant iš jūsų amžiaus jai tu- 
rėtų būti apie penkiasdešimt. 

— Keturiasdešimt penkeri. Ji buvo labai jauna, 
kai aš gimiau. Ištekėjo būdama šešiolikos. 


— Ponia Vilkoks vyresnė už ją, ar ne? 

Ponas Paikas nuleido galvą. Tik komisarui nė 
motais, kad susiklostė tokia kebli situacija. Inspek- 
torius Leša tuo metu jautėsi visiškai gerai: sėdėda- 
mas valtyje ant dėžės, jis šviečiant saulei plepėjo 
su vienu iš jūrininkų, kuris valėsi nagus. 

Pagaliau prie durų pasigirdo žingsniai, ir jos at- 
sidarė. Įėjusi ponia Vilkoks, norėdama paslėpti ka- 
jutėje viešpatavusią netvarką, greitai uždarė duris. 

Per tą laiką ji spėjo apsirengti, pasidažyti. Po 
storu kosmetikos sluoksniu jos veidas vis tiek at- 
rodė išpurtęs, akyse buvo matyti išgąstis. 

Galbūt rytais ponia Vilkoks tokia apgailėtina at- 
rodydavo todėl, kad nemalonų skonį burnoje po 
vakarykščių išgertuvių bandydavo nuplauti bute- 
liu stipraus alaus. 

„Močiutė“, - nejučia pagalvojo Megrė. 

Jis atsistojo, nusilenkė ir pristatė savo palydovą: 

— Galbūt jūs pažįstate poną Paiką? Jis jūsų tė- 
vynainis; dirba Skotland Jarde. Atlieka čia užduo- 
tį. Ponia Vilkoks, prašyčiau man atleisti, kad taip 
anksti sutrukdžiau jus. 

Netgi tokiomis aplinkybėmis ji stengėsi išlikti 
aukštuomenės dama. Pažvelgė į Filipą, duodama 


suprasti, kad jis nekaip atrodo. 

— Gal galiu eiti apsirengti? — paklausė šis, piktai 
pažvelgęs į komisarą. 

— Eikite, gal jums pavyks nusiraminti. 

— Sėskitės, ponai, — tarė ponia Vilkoks. — Gal 
galiu jums ką nors pasiūlyti? 

Ji pastebėjo, kad Megrė užgesino pypkę. 

— Galite rūkyti. Beje, aš irgi užsidegsiu cigare- 
tę.- Jai pavyko išspausti šypseną. - Prašyčiau man 
atleisti, čia tokia netvarka, bet juk jachta - ne na- 
mai, Čia nedaug vietos. 

Apie ką tą akimirką galvojo ponas Paikas? Gal 
apie tai, kad jo kolega prancūzas - storžievis ir sta- 
čiokas? 

Kas žino? Teisybę pasakius, Megrė irgi nesidi- 
džiavo tuo, ką dabar darė. 

„— Ponia Vilkoks, atrodo, jūs pažįstama su Žefu 
de Gretu? 

— Jis šaunus jaunuolis, o Ana irgi labai miela. Jie 
ne kartą lankėsi mano jachtoje. 

— Girdėjau, kad jis talentingas dailininkas. 

— Ir aš taip manau. Neseniai nusipirkau iš jo pa- 
veikslą ir mielai jį parodyčiau jums, bet jo čia nėra, 
išsiunčiau į savo vilą Fjezolyje. 


— Jūs turite vilą Italijoje? 

— O! Tai labai kukli vila. Bet ji stovi itin geroje 
vietoje, ant kalvos, pro jos langus matyti visa Flo- 
rencijos panorama. Pone komisare, ar jums kada 
nors yra tekę būti Florencijoje? 

— Ne, maloni proga ten pabūti man nepasitaikė. 

— Gyvenu toje viloje keletą mėnesių per metus 
ir siunčiu į ją viską, ką nusiperku klajodama. 

Atrodė, kad ji apsiprato ir jau pajuto žemę po 
kojų. 

— Ir vis dėlto gal norėtumėte ko nors išgerti? 

Ponią Vilkoks, matyt, kamavo troškulys, ir da- 
bar ji norėjo baigti gerti pradėtą alaus butelį. Vie- 
na tai daryti varžėsi. 

— Gal norite paragauti alaus, man siunčia jo tie- 
siai iš Anglijos. 

Norėdamas padaryti jai malonumą, Megrė su- 
tiko išgerti. Ponia Vilkoks ištraukė keletą butelių 
iš sieninės spintos, kur stovėjo šaldytuvas. Kaju- 
tėje buvo daug spintų, spintelių buvo ir po minkš- 
tasuoliais. | 

— Keliaudama jūs perkate daug daiktų, ar ne? 

Ji nusijuokė. 

— Kas jums tai sakė? Teisybė, perku, nes pirk- 
dama patiriu didelį malonumą. Pavyzdžiui, Stam- 


bulo turguje prekeiviai man pasiūlo daug įdomių 

daiktų. Grįžtu į jachtą prisipirkusi visokiausio 
šlamšto. Kai pamatau, daiktai man atrodo labai gra- 
žūs, bet vėliau, kai atvykstu į vilą ir dar kartą ap- 
žiūriu tuos pirkinius... 

— Žefą de Grefą jūs sutikote Paryžiuje? 

— Ne, čia. Tai buvo ne taip seniai. 

— O sekretorių? 

— Jis su manimi jau dveji metai. Tai labai kultū- 
ringas jaunuolis. Mudu susipažinome Kanuose. 

— Jis ten dirbo? 

— Jis rašė reportažus vienam Paryžiaus laikraščiui. 

Morikūras tikriausiai klausėsi priglaudęs ausį 
prie sienos. 

— Ponia Vilkoks, jūs labai gerai kalbate prancū- 
ziškai. 

— Aš kurį laiką mokiausi Paryžiuje. Mano gu- 
vernantė buvo prancūzė. 

— Ar Marselenas dažnai lankydavosi jūsų jach- 
toje? 

- Žinoma. Manau, kad mano jachtoje yra buvę 
beveik visi Porkerolio salos gyventojai. 

— Ar prisimenate tą naktų, kai jį nužudė? 

— Taip, prisimenu. 

Megrė pasižiūrėjo į ponios Vilkoks rankas. Jos 


nedrebėjo. 

— Tą vakarą jis daug kalbėjo apie mane! 

— Man apie tai pasakojo. Aš nežinojau, kas jūs 
toks, paklausiau Filipo. 

— O ponas de Morikūras žinojo? 

— O kaipgi, juk jūs - įžymybė. 

— Taigi kai jūs išėjote iš „Nojaus laivo“... 

— Aš klausau jūsų. 

— „ar Marselenas jau buvo išėjęs? 

- Negaliu jums atsakyti į šį klausimą. Žinau, kad 
tada, kai traukėme uosto link, pūtė stiprus mistra- 
lis. Mes ėjome ramstydamiesi į namų sienas. Vieną 
akimirką netgi buvau pamaniusi, kad pasiekti uos- 
tą Mums taip ir nepavyks. 

— Ir jūs tuojau pat lipote į laivelį? 

— Tuojau pat. O ką dar būtume galėję daryti? 
Aš prisiminiau, kad mus atlydėjo Marselenas. 

— Ar eidami nieko nebuvote susitikę? 

— Kaip sakiau, oras buvo prastas, taigi gatvėse 
nebuvo nė gyvos dvasios. | 

— O de Grefas ir Ana grįžo į savo laivą? 

— Gali būti. Aš neprisimenu. Palaukite... 

Staiga Megrė apstulbino aiškus pono Paiko bal- 
sas. Jis pirmą kartą leido sau kištis į bylos tyrimą. 
Žmogus iš Skotland Jardo oriai, lėtai, tarytum ne- 


teikdamas savo žodžiams didelės svarbos, pasakė: 

— Mūsų šalyje, ponia Vilkoks, jums būtų pri- 
minta, kad kiekvienas žodis, kurį jūs ištarsite, gali 
liudyti prieš jus pačią. 

— Tai apklausa? — paklausė ji. — Bet... Sakykite, 
pone komisare... Tikiuosi, jūs neįtariate Filipo ir 
manęs padarius nusikaltimą? 

Megrė nieko neatsakė, jis įdėmiai apžiūrinėjo 
savo pypkę. 

— Ponia Vilkoks, aš nieko neįtariu a prio7i“. Ir 
vis dėlto tai apklausa, taigi jūs turite teisę neatsa- 
kyti į mano klausimus. 

— O kodėl turėčiau neatsakinėti? Mes iš karto 
grįžome į jachtą. Valtelėje buvo vandens, norėda- 
mi sėkmingai užkopti į jachtą, turėjome įsikibti į 
virvines kopėčias. 

— Ar Filipas niekur nebuvo išėjęs iš jachtos? 

Jos akyse buvo matyti dvejonė. Ponią Vilkoks 
trikdė tai, kad jų pokalbio klausėsi jos tėvynainis. 

— Mes iš karto nuskubėjome miegoti, aš būčiau 
girdėjusi, jeigu Filipas būtų sumanęs kur nors eiti. 

Tuo metu su cigarete burnoje pasirodė Filipas. 


Jis vilkėjo baltomis flanelinėmis kelnėmis. Norė- 


* Iš anksto nepatikrinus, nepriklausomai nuo patirties (lot.). 

damas pasirodyti, koks jis drąsus, tuojau pat krei- 
pėsi į Megrė: 

— Pone komisare, ar norite manęs ko nors pa- 
klausti? 

Megrė dėjosi nepastebys jo. 

— Ponia, ar jūs dažnai perkate paveikslus? 

—- Gana dažnai. Tai vienas didžiausių mano po- 
mėgių. Žinoma, aš neturiu paveikslų galerijos, bet 
turiu keletą itin vertingų paveikslų. 

— Jūs saugote juos Fjezolyje? 

— Taip, Fjezolyje. 

— Tai italų dailininkų kūriniai? 

— Ne, aš kur kas kuklesnė ir tenkinuosi šiuolai- 
kinių dailininkų kūriniais. 

— Pavyzdžiui, Sezanu ir Renuaru? 

— Turiu nuostabų nedidelio formato Renuaro 
paveikslą. 

— O Dega, Manė, Monė? 

— Turiu vieną Dega piešinį, jis vadinasi „Balerina“. 

— O van Gogo? 

Megrė dabar nukreipė žvilgsnį į Filipą. Šis ry- 
damas seilę stebeilijo į vieną tašką. 

— Aš ką tik nusipirkau van Gogo paveikslą. 

— Patikslinkite, kada tai buvo. 

— Prieš keletą dienų. Mudu su Filipu keliavome 
į Jerą išsiųsti paveikslo. Ar taip, Filipai? 

— Tiksliai neprisimenu, - tyliai atsakė šis. 

Jiems į pagalbą atskubėjo Megrė. 

— Kada tai buvo: Marseleno nužudymo išvaka- 
rėse ar prieš dvi dienas iki to įvykio? 

— Aš prisiminiau, tai buvo prieš dvi dienas, — 
atsakė ponia Vilkoks. 

— Ar paveikslą aptikote šioje saloje? 

— Tai Filipas, - nė sekundės nepagalvojusi pasa- 
kė ji. - Jam tarpininkavo jo draugas... 

Išpyškinusi šiuos žodžius, ponia Vilkoks sutri- 
kusi ėmė kramtyti lūpas. Suprato, kad paskubėjo. 

Visi trys tylėjo. Ponia Vilkoks nužvelgė visus iš 
eilės ir sušuko: 

— Filipai, sakyk, ką tai galėtų reikšti?! 

Paskui pašoko ir nuskubėjo prie komisaro. 

— Jūs nenorite man atsakyti? — paklausė. — Prašy- 
čiau paaiškinti! Kodėl tylite? Filipai! Ką tai reiškia?.. 

Šis stovėjo tarytum sustingęs. 

— Ponia, prašyčiau man atleisti už tai, kad turiu 
išsivesti jūsų sekretorių. 


— Jūs norite jį suimti? Bet juk sakiau jums, kad 


jis tą naktį praleido mano jachtoje, kad niekur ne- 


buvo išėjęs, kad... 

Ponia Vilkoks pažvelgė į kajutės, kur buvo jos 
miegamasis, duris. Buvo visiškai aišku, kad ji ne- 
kantrauja norėdama atidaryti miegamojo duris, pa- 
rodyti į plačią lovą ir sušukti: „Jis negalėjo niekur 
išeiti, aš tikrai būčiau pastebėjusi!“ 

Megrė bei ponas Paikas irgi atsistojo. Komisa- 
ras Megrė tarė: 

— Pone de Morikūrai, sekite paskui mane! 

— Ar turite orderį? 

- Jeigu reikės orderio, aš jį gausiu iš teisėjo, bet 
manau, kad man jo neprireiks. 

— Jūs norite suimti mane? 

— Kol kas ne. 

— Kur mane vedate? 

— Į tokią vietelę, kur galėsime ramiai pasikalbė- 
ti. Ar nemanote, kad taip bus geriau? 

— Sakyk man, Filipai... - buvo bepradedanti po- 
nia Vilkoks. 

Visiškai išsimušusi iš vėžių, ji kreipėsi į savo sek- 
retorių angliškai. Filipas nežiūrėjo į ją, nesiklausė 
jos, jis buvo jai visiškai abejingas. Lipdamas laip- 
tais į denį, netgi neatsisuko, nepažvelgė į ponią Vil- 
koks, neatsisveikino. 

— Nedaug ką iš manęs sužinosite, - pasakė jis 


Megrė. 

— Gal ir taip. 


— Jūs uždėsite man antrankius? 


Kaip ir kiekvieną sekmadienį, „Kormoranas“ sto- 
vėjo uoste, iš jo.lipo šviesiais drabužiais vilkintys 
žmonės. Ant uolos užsiropštę turistai jau žvejojo. 

Ponas Paikas iš kajutės išėjo paskutinis. Kai li- 
po į valtį, buvo labai išraudęs. Leša atrodė nuste- 
bęs, kad su jais plauks dar vienas keleivis, bet ne- 
pasakė nė žodžio. 

Megrė sėdėjo paskuigalyje, įmerkęs kairę ranką 
į vandenį. Taip darydavo, kai jį mažą tėvas plukdy- 
davo valtimi po tvenkinį. 


Varpų skambesys ratilais tebekilo į dangų. 

Jie sustojo priešais bakalėjos parduotuvę - norėjo 
gauti merijos raktą. Meras tuo metu buvo užsiė- 
męs su pirkėjais ir kažką šūktelėjo savo žmonai — 
nedidelio ūgio išblyškusiai moteriškei, susisuku- 
siai kuodą ant pakaušio. Toji ilgai ieškojo rakto. 
Visą tą laiką Filipas stovėjo tarp komisaro Megrė 
Ar pono Paiko suraukęs kaktą, patempęs lūpą. Toks 
vaizdas labai priminė sceną iš mokyklos gyveni- 
mo, kai santykius aiškinasi prasikaltęs moksleivis 
ir negailestingas licėjaus direktorius. 

Sunku buvo įsivaizduoti, kad „Kormorane“ ga- 
lėtų tilpti tiek daug Žmonių. Teisybė, šį rytą į salą 
atplaukė ir daugiau laivų. Miesto aikštėje vaikšti- 
nėjo daug turistų, vėliau jie išsiskirstys po paplū- 


dimius. 

Kooperatyvo prieblandoje galėjai įžiūrėti pareo 
apsijuosusią Aną su produktų krepšeliu rankoje. 
De Grefas ir Šarlo sėdėjo „Nojaus laivo“ terasoje. 

Jiedu matė pro šalį einantį Filipą. Jį vedė du po- 
licininkai. Nulydėjo juos akimis. Priešais juos ant 
apskrito vienakojo staliuko stovėjo atšaldyto vy- 
no butelis. 

Megrė tyliai pasakė keletą žodžių Leša, ir šis 
nuėjo. 

Pagaliau mero Žmona atnešė raktą, ir po kelių 
akimirkų Megrė atrakino merijos duris. Priėjęs prie 
lango, atidarė jį, nes salėje tvyrojo pelėsių ir dul- 
kių kvapas. 

— Sėskitės, Morikūrai, - pasakė Megrė. 

— Ar tai įsakymas? 

— Taip, įsakymas. 

Jis pristūmė jam vieną iš pintų kėdžių, „skirtų 
Liepos keturioliktosios šventei. Ponas Paikas savo 
ruožtu prisistūmė kėdę ir atsisėdo kampe. Jis gė- 
rai žinojo, kad tokiomis aplinkybėmis komisaras 
nemėgsta kalbėtis stovėdamas. 

— Tikiuosi, jūs turite man ką pasakyti. 

— Ar aš suimtas? 

— Taip. 


— Aš nenužudžiau Marseleno. 

— Na 1r?.. 

— Neturiu daugiau ką pridurti. Nieko jums ne- 
sakysiu. Galite klausinėti kiek tik norite, galite tai- 
kyti visas šlykščiausias priemones, kad priverstu- 
mėte mane kalbėti, aš vis tiek nieko nepasakysiu. 

Filipas elgėsi kaip užsispyręs vaikėzas! Dėl įspū- 
džių, kuriuos patyrė rytą, Megrė niekaip negalėjo 
elgtis su juo rimtai, kaip su suaugusiu vyru. 

Komisaras be jokio tikslo žingsniavo pirmyn at- 
gal. Kepštelėjo ranka susuktą vėliavą, paskui priėjo 
prie lango. Trumpam stabtelėjęs, pamatė per aikštę 
einančias baltais drabužiais apsirengusias mergai- 
tes. Jas lydėjo dvi vienuolės, apsigobusios gobtu- 
vais. Mergaitės ėjo priimti pirmosios komunijos. 

Salos gyventojai tą rytą vilkėjo švariomis dro- 
binėmis kelnėmis. Aikštę užliejusios saulės švie- 
soje jos atrodė ryškiai mėlynos spalvos, o balti 
marškiniai tiesiog tviskėjo. Vyrai tebemėtė rutu- 
lius. Ponas Emilis pamažu pėdino pašto link. 

— Tikiuosi, suprantate, kad esate niekšelis? 

Šalia Filipo stovintis stambaus sudėjimo Megrė 
staiga metė į jį žvilgsnį, ir jaunuolis, norėdamas 
prisidengti veidą, instinktyviai pakėlė rankas. 


— Jūs ne tik niekšelis, bet ir bailys. Yra žmonių, 


kurie siaubingai rizikuoja švarindami butus. Yra ' 

tokių, kurie suartėja su senutėmis, vagia 1š jų retas 
knygas, o paskui parduoda. Sugauti nusikaltimo 
vietoje ima raudoti, prašo atleidimo, sako norėję 
padėti vargšėms savo motinoms. 

Atrodo, ponas Paikas iš visų jėgų stengėsi ne- 
kristi niekam į akis. Sėdėjo tylus ir nenorėjo truk- 
dyti savo kolegai. Smaksojo kampe taip tyliai, kad 
net nebuvo girdėti, kaip jis kvėpuoja. Pro pravirą 
langą iš aikštės atsklindantys garsai kai kada stel- 
bė komisaro žodžius. 

— Ir kam šovė į galvą mintis parduoti poniai Vil- 
koks suklastotus paveikslus? 

— Aš kalbėsiu tik savo advokato akivaizdoje. 

— Vadinasi, vargšė jūsų motina turi viską paau- 
koti, kad jūs galėtumėte sumokėti garsiam advo- 
katui? Juk reikalausite tik garsaus advokato, ar ne? 
Jūs šlykštus padaras, Morikūrai! 

Megrė tebežingsniavo susidėjęs rankas už nu- 
garos, šį kartą kaip niekada anksčiau jis panėšėjo į 
licėjaus direktorių. 

— Kai mokiausi mokykloje, mano klasėje buvo 
labai panašus į jus mokinys. Jis buvo skundikas. 
Retkarčiais reikėdavo įkrėsti jam į kailį. Kai mes 
kieme jį kumščiuodavome, mūsų mokytojas dėda- 


vosi nematąs, kas vyksta jam už nugaros, ir eidavo 

tolyn nuo egzekucijos vietos. Vakar jūs irgi gavote 
pylos, bet nė pirštelio nepajudinote. Išblyškęs ir 
drebantis, likote šalia senutės, kuri jus išlaiko. Tai 
aš paprašiau Polito, kad skeltų jums antausį, nes 
norėjau išsiaiškinti, kaip jūs reaguosite. Tuomet dar 
buvau kupinas dvejonių. 

— Jūs 1r vėl norite mane mušti? 

Morikūras elgėsi labai įžūliai, bet buvo matyti, 
kad jis virpa iš baimės. 

— Morikūrai, yra visokiausio plauko niekšų, de- 
ja, yra ir tokių, kuriems niekaip nepavyksta pri- 
kirpti uodegos ir pasodinti cypėn. Noriu jums pa- 
sakyti, jog stengsiuosi padaryti viską, kad jūs į ją 
patektumėte. 

Megrė dešimt kartų buvo priėjęs prie jaunuolio 
1r dešimt kartų šis instinktyviai prisidengdavo ran- 
ka veidą. 

— Prisipažink, kad tu sumane: pardavinėti su- 
klastotus paveikslus. 

— Ar turite teisę kreiptis į mane „tu“? 

— Vis tiek priversiu prisipažinti, net jeigu tam 
reikės paaukoti tris dienas ir tris naktis. Buvau su- 
sidūręs su vienu kur kas kietesniu riešutėliu nei 
tu. Kai jį atvedė į Auksakalių krantinę, irgi elgėsi 


labai įžūliai. Kaip ir tu, vilkėjo gerais drabužiais. 

Ilgai teko su juo terliotis. Mes pasikeisdami dir- 
bome penkiese ar šešiese. Žinai, kas atsitiko po tris- 
dešimt šešių valandų? Jis prikrovė į kelnes. 

Komisaras Megrė nukreipė žvilgsnį į dailias bal- 
tos spalvos de Morikūro kelnes ir staiga šiurkščiai 
paliepė: 

— Nusirišk kaklaraištį! 

— Kodėl? 

— Ar nori, kad aš tau jį nuriščiau? Gerai! O da- 
bar atrišk savo batų raištelius! Ištrauk juos. Maty- 
si, po kelių valandų tu būsi panašus į nusikaltėlį. 

— Jūs neturite teisės... 

— Aš ją įgijau! Tu rezgei planą, kaip išvilioti kiek 
įmanoma daugiau pinigų iš nukvakusios senutės, 
kurią pasirinkai savo auka. Tavo advokatas, be jo- 
kios abejonės, teigs, kad amoralu tokį didelį turtą 
palikti tokioms kaip ji moterims, ir tvirtins, kad 
tu neįstengei atsispirti pagundai ją apšvarinti. Ne- 
benoriu daugiau apie tai kalbėti, apie tai prisieku- 
siesiems kalbės advokatas. Žinodamas, kad ponia 
Vilkoks perka paveikslus nieko apie juos neišma- 
nydama, nusprendei, kad iš to galima neblogai už- 
sidirbti. Tada ir susidūrei su de Grefu. Ar ne tu 
pasikvietei jį į Porkerolį? 


— Juk de Grefas - šventas Žmogus, ar ne? 

— Tai kitos rūšies niekšas. Kiek klastočių jis nu- 
tapė tavo senutei? 

— Aš jus įspėjau, kad nieko nekalbėsiu. 

— Van Gogo paveikslas, žinoma, ne pats pirma- 
sis. Aplinkybės susiklostė taip, kad kažkas pama- 
tė tą paveikslą, kai jis dar nebuvo baigtas tapyti. 
Marselenas visiems ir visur apie tai plepėjo. Jis lan- 
kydavosi de Grefo jachtoje lygiai kaip ir „Šiauri- 
nėje žvaigždėje“. Manau, jis užklupo olandą kaip 
tik tą akimirką, kai tas klastojo ant paveikslo para- 
šą. Vėliau tą paveikslą Marselenas pamatė pas po- 
nią Vilkoks ir labai suglumo. Jis ne iš karto supra- 
to, koks jūs klastingas, kurį laiką dar abejojo. 
Marselenas nežinojo, kas yra van Gogas, ir, norė- 
damas tai išsiaiškinti, paskambino vienai iš savo 
draugių. 

"Filipas sėdėjo surūgęs ir nepakėlė akių nuo 
grindų. 

— Aš nesakau, kad tu jį nužudei. 

— Aš jo nežudžiau. 

— Ko gero, tu bailys ir negalėtum to padaryti. 
Marselenas svarstė taip: judu norite praturtėti iš 
vargšės senutės, o kodėl jis negalėtų būti trečias? 
Prasitarė jums apie tai. Jūs nesutikote priimti jo į 


kompaniją. Tuomet, norėdamas sudėti visus taš- 

kus ant „i“, Marselenas prakalbo apie savo draugą 
Megrė. Kiek Marselenas užsiprašė? 

— Neatsakysiu į jūsų klausimą. 

— Aš neskubu. Marseleno vis tiek nebeprikelsi. 

— Aš turiu alibi. 

— Iš tikrųjų tuo metu, kai buvo nužudytas Mar- 
selenas, tu gulėjai senutės lovoje. 

Net nedidelėje merijos salėje buvo galima 
užuosti aperityvų, kuriuos pilstė „Nojaus laivo“ te- 
rasoje, kvapus. Kaip visada ten turėjo būti de Gre- 
fas. Ana, tikriausiai jau spėjusi apsipirkti, irgi tu- 
rėtų būti ten. Prie gretimo staliuko, ko gero, sėdi 
Leša ir stebi, kad šis neišeitų. 

Šarlo, be jokios abejonės, jau suprato, kad pa- 
vėlavo įsėsti į traukinį. O juk ir jis tikėjosi gauti 
jam priklausančią dalį. 

— Filipai, ar atsakys: į klausimus? 

— Ne. 

— Kaip pats matai, aš nevarau tavęs į kampą, — 
tarė komisaras Megrė. - Nesakau tau, jog turime 
įrodymų, kad de Grefas prisipažino. Galų gale vis 
tiek ims: kalbėti, nes tu esi bailys, nes tu - šlykš- 
tus niekšas. Atiduok cigaretes. 

Megrė paėmė iš jaunuolio pakelį ir išmetė jį pro 


langą. 

— Pone Paikai, ar galėčiau paprašyti padaryti man 
vieną paslaugą? Pasakykite Leša, kuris sėdi „No- 
jaus laivo“ terasoje, kad jis atvestų čia olandą. Šį 
kartą tegul ateina vienas, be savo merginos. Taip 
pat norėčiau, kad Žožo atneštų mums keletą bu- 
telių vyno. 

Gal todėl, kad buvo skrupulingas žmogus, iš- 
ėjus kolegai, komisaras Megrė nepratarė nė žodžio. 
Kaip ir anksčiau, maklinėjo susidėjęs rankas už nu- 
garos. Už lango vyko sekmadieninis gyvenimas. 

— Įeikite, de Grefai. Jeigu jūs būtumėte su kak- 
laraiščiu, liepčiau atrišti jo mazgą, taip pat liepčiau 
atrišti batų raištelius. 

— Vadinasi, aš suimtas? 

Megrė nieko neatsakė, tik linktelėjo galva. 

— Sėskitės, tik kiek galima toliau nuo savo drau- 
g0 Filipo. Atiduokite man cigarečių pakelį, bet 
prieš tai išmeskite tą, kurią rūkote. 

— Ar jūs turite orderį? 

— Man atsiųs orderį telegrafu, kad jums abiem 
dėl to nebekiltų jokių abejonių. 

De Grefas atsisėdo į krėslą, jame per vestuvių 
ceremoniją paprastai įsitaisydavo meras. 

— Vienas iš judviejų nužudėte Marseleną. Teisy- 


bę pasakius, nesvarbu kuris, nes jūs abu esate kalti. 

Įėjo Žožo su padėklu rankose. Ant jo stovėjo 
buteliai ir taurės. Pamačiusi du jaunuolius, ji šiek 
tiek sutriko. 

— Nebijok, Žožo. Tai tik du šlykštūs žudikai. 
Niekam neprasitarkite apie tai, ką dabar sužinojo- 
te, kitaip prie merijos susirinks ne tik visi salos gy- 
ventojai, bet ir sekmadienio turistai. 

Megrė lėtai nužvelgdavo akimis čia vieną, čia ki- 
tą jaunuolį. Olandas buvo kur kas ramesnis nei jo 
bičiulis, atrodė ne toks pasipūtęs. 

— Gal geriau palikti jus vienus, kad patys dėl vis- 
ko susitartumėte? Galų gale vis tiek didžiausią kaltę 
turės prisiimti vienas iš jūsų. Vienas iš jūsų sumo- 
kės už tai galva arba leis katorgoje laiką iki pat sa- 
vo gyvenimo pabaigos, o kitas išsisuks atsėdėda- 
mas belangėje kokius dvejus ar trejus metelius. 
Įdomu, kuris? 

Skundikas neramiai sukiojosi kėdėje, ir buvo aiš- 
ku, kad netrukus jis pakels aukštyn pirštą kaip mo- 
kykloje. 

— Nors judu abu esate nusikaltėliai, deja, pagal 
įstatymą būsite skirtingai baudžiami. Aš esu įsiti- 
kinęs, kad jūs abu - vieno lizdo paukščiai, bet tu- 
riu nuoširdžiai prisipažinti, kad de Grefui simpa- 


tijų jaučiu kur kas daugiau nei jums, Filipai. 


GEORGES SIMENON 


Filipas nekantravo, niekaip negalėjo nustygti kė- 
dėje. Atrodė, tuoj tuoj prašneks. 

— Prisipažinkite, de Grefai, kad tai jūs darėte 
ne vien dėl pinigų! Jūs neketinate atsakyti į ma- 
no klausimą? Elkitės kaip norite. Galiu lažinus, 
kad jūs jau seniai klastojate paveikslus, nes nori- 
te įrodyti sau, kad nesate paprastas mėgėjas, tep- 
tuką į rankas paimantis tik sekmadieniais, kad ne- 
sate vien nevykęs tepliorius. Ar daug pardavėte 
suklastotų paveikslų? Bet tai nesvarbu! Užtat kaip 
žiauriai atkeršytumėte jūsų nesuprantantiems 
profanams, jeigu sužinotumėte, kad vienas iš jū- 
sų kūrinių, ant kurio puikuojasi suklastotas ko- 
kio nors garsaus dailininko parašas, atsidūrė Luvre 
arba viename iš Amsterdamo muziejų! Mes būti- 
nai pasižiūrėsime paskutinius jūsų kūrinius. Par- 
sisiųsdinsim juos iš Fjezolio. Per teismą juos įver- 
tins ponai ekspertai. Tikrai išmuš jūsų valanda, 
de Grefai! 

Filipo veide vienu metu atsispindėjo ir pasibjau- 
rėjimas, ir nuoskauda. Abu jaunuoliai dabar kaip 
niekada anksčiau panėšėjo į berniūkščius. Filipui 
nepatiko, kad Megrė tokiais žodžiais kreipėsi į jo 
bendrininką, jis iš visų jėgų tvardėsi, kad nepradė- 


tų protestuoti. 

— Pone de Grefai, prisipažinkite, juk širdies ker- 
telėje jūs džiaugiatės, kad pagaliau toji istorija 1š- 
kilo į paviršių. 

Žodis „pone“, kuriuo komisaras kreipėsi į de 
Grefą, įžeidė Morikūrą iki sielos gelmių. 

— Užsisklęsdamas savyje, tik dar labiau suvoki, 
koks esi niekšas. Pone de Grefai, jums nepatinka 
taip gyventi? 

— Ne, man nepatinka primestas gyvenimo bū- 
das, kaip, beje, nepatinka ir jūsiškis. 

— Jūs nieko nemylite. 

— Nemyliu. 

— Jūs nemylite netgi tos merginos, kurią pagro- 
bėte. Taip elgdamasis, jūs tik norėjote įsiutinti jos 
tėvus. Ir kada jumyse sukilo noras nužudyti į jus 
panašų? Ne dėlto, kad būtumėte priverstas gintis, 
ne dėl to, kad uždirbtumėte ar pašalintumėte jums 
nepalankų liudytoją. Jūs pajutote norą žudyti, jūs 
norėjote sužinoti, kaip tai daroma, kokius jausmus 
išgyvena žudikas. O nužudžius dar kaukštelėti la- 
vonui plaktuku per galvą, kad įrodytum sau, kokie 
stiprūs tavo nervai. 

Olando lūpas iškreipė vos pastebima šypsena. 
Nieko nesuprasdamas, Filipas vogčiomis žvilgčio- 


Jo į jį. 

— Ar norite, galiu jums pasakyti, kaip reikalai 
klostysis toliau? Judu nusprendėte tylėti. Niekas 
nematė, kaip buvo nužudytas Marselenas, taigi liu- 
dytojų nėra. Niekas iš salos gyventojų negirdėjo 
šūvio, nes tą dieną pūtė mistralis. Ginklas nebuvo 
rastas, jis guli kur nors saugioje vietoje, greičiau- 
siai jūros dugne. Aš irgi negaišau laiko ir jo neieš- 
kojau. Pirštų atspaudų ant ginklo vis tiek nėra. Nu- 
sikaltimo tyrimas užtruks ilgai. Teisėjai ilgai ir 
kantriai uždavinės jums klausimus, klausinės apie 
jūsų praeitį, o laikraščiai daug rašys apie jus. Ne- 
pamirš parašyti, kad judu užaugote gerose šeimo- 
se. De Gretai, jūsų bičiuliai iš Monparnaso paliu- 
dys, kad jūs labai talentingas. Pristatys jus kaip 
ypatingą keistuolį. Nebus pamiršti ir du eilėraščių 
tomeliai, kuriuos išleido Morikūras. 

Keista, bet Filipas atrodė labai patenkintas, kad 
pagaliau buvo įvertintas! 

- Žurnalistai ims interviu iš Groningeno teis- 
mo pirmininko, iš ponios de Morikūr Somiūre. 
Bulvariniai laikraščiai tyčiosis iš ponios Vilkoks, 
Anglijos ambasada darys viską, kad šios ponios var- 
das spaudoje būtų minimas kaip galima rečiau. 


Komisaras vienu mauku išgėrė pusę stiklinės 


alaus ir atsisėdo ant palangės nugara į saulės nu- 


šviestą aikštę. 

— De Grefas ir toliau atkakliai tylės, nes toks jo 
charakteris, ir jis nieko nebijo. 

— O aš ar pradėsiu kalbėti? 

— Taip, tu kalbėsi. Kalbėsi, nes tu iš prigimties 
skundikas, ir visiems taps aišku, kuris iš judviejų 
šlykštesnis tipas. Tu dėsies nekaltas, nes esi bailys. 
Tu kalbėsi, nes būsi įsitikinęs, kad tik šnekėdamas 
galėsi išgelbėti savo brangų kailį. 

De Grefas atsisuko į savo draugą, jo lūpas nu- 
švietė keista šypsena. 

— Tikriausiai tai įvyks rytoj, kai būsi nuvestas į 
policijos nuovadą. Ten tave apklaus keletas šaunių 
vyrukų, jei reikės, jie paleis į darbą kumščius. Fili- 
pai, tau nepatinka, kai tave muša. 

— Niekas neturi teisės manęs mušti. 

— O tu neturi teisės apgaudinėti vargšės moters, 
kuri nesuvokia, ką daro. 

— Ji puikiai žino, ką daro. Jūs ginate ją todėl, 
kad ji pertekusi pinigais. 

Jis tarsi gindamasis užsidengė rankomis veidą, 
nors Megrė net nebuvo prie jo priėjęs. 

'— Be jokios abejonės, tu imsi kalbėti, kai suži- 
nosi, kad de Grefas turi daugiau šansų išsisukti. 


— Ir vis dėlto jis buvo saloje. 

— Jis irgi turi alibi. Tu buvai su senute, jis leido 
laiką su Ana. 

— Ana pasakys... 

— Ką? 

— Nieko. 

„Nojaus laive“ prasidėjo pusryčiai. Gal Žožo 
prasitarė, o gal salos gyventojai patys nujautė, kas 
vyksta, nes prie merijos ėmė būriuotis žmonės. Ne- 
trukus jų susirinks visa minia. 

— O dabar mes paliksime jus čia. Ar pritariate 
man, pone Paikai? Žinoma, kas nors turi jus sau- 
goti, kitaip rizikuotume, kad pakliūsite tiems žmo- 
nėms į rankas ir būsite sudraskyti į gabalėlius. Le- 
ša, tu liksi? 

Inspektorius Leša atsisėdo prie stalo, atsirėmė 
į jį alkūnėmis ir, užuot šliūkštelėjęs į stiklinę ape- 
-nityvo ar baltojo vyno, įsipylė alaus. 

Megrė ir jo kolega anglas išėjo į saulės užlietą 
aikštę. Lauke buvo siaubingai karšta. Žengė keletą 
žingsnių nepratardami nė žodžio. 

— Jūs nusivylęs, pone Paikai? — šnairuodamas į 
anglą, pagaliau paklausė komisaras. 

— Kodėl taip manote? 

— Nežinau. Jūs atvykote į Prancūziją norėda- 


mas susipažinti su mūsų darbo metodais, bet pa- 

aiškėjo, kad jų nėra. Morikūras kalbės. Galėčiau 
priversti jį tai padaryti ir dabar. 

- Taikydamas tą metodą, apie kurį buvote užsi- 
minęs? 

— Tą arba kitą. Beje, visai nesvarbu, kalbės jis ar 
nekalbės. Vis tiek vėliau atsisakys savo žodžių. Vėl 
prisipažins ir vėl ims neigti tai, ką buvo sakęs. Pa- 
matysite, jis darys viską, kad tik supainiotų pris1e- 
kusiuosius. Advokatai pjausis kaip katė su šunim, 
ir vienas, ir kitas dės daug pastangų norėdami iš- 
teisinti savo klientą, stengsis visą atsakomybę su- 
versti savo ginamojo bendrininkui. 

Nereikėjo net pasistiebti, kad pro merijos lan- 
g pamatytum du ant kėdžių sėdinčius jaunuolius. 
„Nojaus laivo“ terasoje pusryčiavo Šarlo, dešinėje 
sėdėjo jo draugė šokėja, kairėje - Žineta. Gestais ji 
bandė paaiškinti komisarui, kad niekaip negalėjo 
atsisakyti kvietimo papusryčiauti. | 

— Kur kas maloniau turėti reikalų su profesio- 
nalais, - pasakė Megrė. Tikriausiai jis turėjo galvo- 
je Šarlo. - Bet profesionalai žudo retai. Tikri žudi- 
kai dažniausiai būna atsitiktiniai žmonės. Vaikėzai 
dažnai pradeda žaidimą net nežinodami, kuo jis 
baigsis. Iš pradžių viskas atrodo kaip koks pokš- 


tas. Vilioti pinigus iš pusprotės senutės milijonie- 


GEORGES SIMENON 


rės įsiūlant jai suklastotus garsių dailininkų pa- 
veikslus! Ir štai vieną gražų rytą kažkoks tipas, kaž- 
koks Marselenas, pačiu netinkamiausiu momentu 
atsiduria laivo denyje... 

— Jums gaila jų? 

Megrė nieko neatsakė, tik gūžtelėjo pečiais. Po- 
nas Paikas, markstydamasis nuo kaitrių saulės spin- 
dulių, ilgai žiūrėjo į savo kolegą, tarytum bandy- 
damas prasiskverbti į jo mintis, paskui atsiduso: 

— Ak! 

Komisaras nebeklausė, ką tai galėtų reikšti. Pra- 
kalbo visai apie kitus dalykus. Megrė paklausė: 

— Pone Paikai, ar jums patinka Viduržemio jū- 
ra? — Ponas Paikas ilgai dvejojo prieš atsakydamas, 
todėl Megrė kalbėjo toliau: - Aš svarstau, ar šis 
klimatas ne per daug mane veikia. Tikriausiai mes 
dar šį vakarą galėsime išplaukti iš šios salos. 

Baltos varpinės smailė tarytum rėmėsi į dangų, 
varpinė atrodė trapi ir perregima. Pro merijos lan- 
zą smalsiai žiūrėjo meras. O ką veikė Šarlo? Meg- 
rė matė, kaip jis staiga atsistojo ir greitu Žingsniu 
patraukė uosto link. 

Lydėdamas jį akimis, Megrė suraukė antakius 
ir burbtelėjo: 

— Kad tik... 

Komisaras irgi pasuko uosto link, nieko nesu- 
prasdamas, ponas Paikas nusekė jam iš paskos. 

Kai jie priėjo prie molo, Šarlo jau buvo prie 
nedidelės jachtos, žaismingai pavadintos „Meilės 
gėlele“. 

Jis palinko virš liuko, vedančio į kajutę, pasi- 
žiūrėjo žemyn, paskui trumpam dingo. Netrukus 
užlipo į denį, glėbyje kažką nešdamas. 

Kai komisaras ir ponas Paikas atsidūrė jachto- 
je, pamatė ant grindų gulinčią Aną. Šarlo nurišo 
pareo, ir dabar mergina buvo nuoga. Saulės spin- 
duliai krito ant didelės jos krūtinės. 

— Jūs net nepagalvojote, kad taip galėtų atsitik- 
ti? — nedraugiškai paklausė Šarlo. 

— Kur veronalis? 

— Kajutėje, ant grindų guli tuščias buteliukas. 

Iš pradžių jų buvo penki, paskui dešimt, vėliau 
prie panelės Bebelman susirinko didžiulė minia. 
Pro žmones pamažu brovės: salos gydytojas. Jau- 
dindamasis jis pasakė: 

— Dėl viso pikta aš atsinešiau vimdomųjų. 

Ponia Vilkoks su vienu iš savo jūrininkų stovė- 
jo „Šiaurinės žvaigždės“ denyje. Pasikeisdami jie 


žiūrėjo pro binoklį. 

— Matote, pone Paikai, aš irgi darau klaidų. Ji 
žinojo, kad de Grefui reikia bijoti tik jos paliudiji- 


mo, ir būgštavo, kad ją gali priversti kalbėti. 


Komisaras Megrė skverbėsi pro minią, kuri vis dar 
būriavosi priešais meriją. Jaunuoliai tebesėdėjo ant 
kėdžių. Ant stalo stovėjo alaus buteliai. 

Megrė vaikščiojo po kambarį sunkiais žingsniais 
nelyginant lokys, paskui sustojo priešais Morikū- 
rą ir skėlė jam antausį. Tai padarė taip netikėtai ir 
vikriai, kad jaunuolis net nesuspėjo prisidengti vei- 
do ranka. 

Pasijuto tarytum naštą nuo pečių nusimetęs. 
Paskui beveik ramiu balsu pasakė: 

— Pone Paikai, prašyčiau man atleisti. 

Tada atsisuko į jį stebintį de Grefą ir tarė: 

— Ana mirė. 

Tą dieną Megrė nė vieno iš jų nebeapklausė. Su- 
ko akis nuo karsto, kuris vis dar stovėjo kampe. 
Šis karstas, skirtas senukui Benua, jau pravertė 
Marselenui, o dabar pasitarnaus jaunajai Osten- 
dės gyventojai. 

Likimo ironija, tarp aikštėje susibūrusių žmo- 


nių švietė žila Benua galva. 

Leša žvejų valtele plukdė du antrankiais sura- 
kintus jaunuolius Žjeno kyšulio link. 

Megrė ir ponas Paikas penktą valandą įsėdo į 
„Kormoraną“. Jame jau buvo Žineta, Šarlo su savo 
šokėja ir daug turistų, kurie ilsėjosi šį sekmadienį 
salos paplūdimiuose. 

Uoste, nuleidusi inkarą, supama bangų, siūba- 
vo „Šiaurinė žvaigždė“. Megrė, suraukęs antakius, 
rūkė pypkę krutindamas lūpas. Ponas Paikas pasi- 
lenkė prie jo ir paklausė: 

— Atsiprašau, jūs ką nors sakėte? 

- Šlykštūs vaikėzai! - burbtelėjo šis. 

Paskui Megrė greitai nusisuko ir ėmė žiūrėti į 


jūros gelmę. 


Tumacacori (Arizona), 1949 m. vasario 2 d. 

TRUMPAI APIE AUTORIŲ 
IR JO KŪRYBĄ 


Georges'as Simenonas, prancūzų detektyvinės litera- 
tūros kūrėjas, gimė Lježe 1903 m. Kurti pradeda labai 
jaunas. Būdamas šešiolikos metų, tampa „La Gazette 
de Liėge“ žurnalistu, kuriam iš pradžių pavedama kro- 
nika, paskui humoro skiltis, skirta miesto paskaloms. 
1921 m., pasirašytas Georges'o Simo slapyvardžiu, pa- 
sirodo jo pirmasis romanas Ant Arky tilto, Lježo istorijė- 
lės. 1922 m. jis su žmona Rėgine Renchon apsigyvena 
Paryžiuje ir pradeda mokytis savo amato kurdamas pa- 
sakas ir įvairių Žanrų romanus su tęsiniais: detektyvi- 
nius, erotinius, melodraminius ir kt. 1923-1933 m. 1š- 
eina apie du šimtai romanų, geras tūkstantis pasakų ir 
daugybė straipsnių... 

1929 m. Simenonas parašo pirmąjį romaną apie 
Megrė, pavadintą Latvis Piteris. 1931 m. pradėjęs sa- 
vo kelią „Fayard“ leidykloje, komisaras Megrė greitai 
tampa labai populiariu personažu. Apie Megrė nuoty- 
kius Simenonas parašys septyniasdešimt du romanus 
(1r keletą apsakymų rinkinių), baigiant Megrė ir ponu 


Sarliu, išėjusiu 1972 m. 


Netrukus Simenonas imasi rašyti tai, ką pats vadins 
romanų romanais, arba kietaisiais romanais, - daugiau 
nei šimtas dešimt kūrinių, pradedant Elzaso stotimi, pa- 
sirodžiusia 1931 m., ir baigiant Nekaltaisiais, išėjusiais 
1972 m., O tarp jų paminėtini žymiausi: Kanalo namas 
(1933), Žmogus, kuris žiūrėjo į nuvažiuojančius trauki- 
mus (1938), Fiumo burmistras (1939), Nepažįstami žmo- 
nės namuose (1940), Trys kambariai Manbetene (1946), 
Laiškas mano teisėjui (1947), Purvinas sniegas (1948), 
Bisetro žiedai (1963) ir kt. Be produktyvios literatūri- 
nės veiklos, Simenonas daug keliauja, išvažiuoja iš Pa- 
ryžiaus ir apsigyvena Šarante, paskui, per Antrąjį pa- 
saulinį karą, Vandėjoje. 1945 m. jis palieka Europą ir 
dešimt metų gyvena Jungtinėse Valstijose. Ten veda De- 
nyse Ouimet. Vėliau grįžta į Prancūziją ir visam laikui 
įsikuria Šveicarijoje. 1972 m. nusprendžia liautis rašęs. 
Didžiąją laiko dalį skiria dvidešimt dviem Diktantams, 
kuriuos diktuoja į magnetofoną, paskui, po dukters Ma- 
rie-Jo savižudybės, rašo milžiniškos apimties Intymius 
memuarus (1981). Simenonas mirė Lozanoje 1989 m. Pa- 
gal daugelį jo romanų pastatyti kino ir televizijos filmai. 

Prancūzų kalba knyga Mano draugas Megrė pirmąkart 


išleista 1949 m. 


Simenon, Georges 
Si73 Mano draugas Megrė: romanas / Georges Simenon; iš 
prancūzų kalbos vertė Vita Malinauskienė. — Vilnius: Garnelis, 
2004. - 248 p. - (Megrė) 
Kn. taip pat: Trumpai apie autorių ir jo kūrybą: p. 244245, 


ISBN 9955-428-48-1 


Komisarui Megrė pranešama, kad Porkerolio saloje ras- 
tas nužudytas Marselenas, aplinkiniams tvirtinęs, jog Megrė 
yra jo draugas. Kartu su vykstančiu šios bylos tirti komisaru 
važiuoja ir jo kolega Skotland Jardo inspektorius ponas Pai- 
kas. Apsistoję salos viešbutyje, jie narplioja įvykius. 


UDK 840-3 


Georges Simenon 


MANO DRAUGAS MEGRĖ 


Romanas 


Iš prancūzų kalbos vertė Vita Malinauskienė 
Viršelio dailininkas Alvydas Ladyga 
Maketo dizainas - Roko Gelažiaus 
Viršelyje panaudotas Ruth Orkin nuotraukos fragmentas 


Išleido leidykla „Garnelis“, 
Klaipėdos g. 6, 01117 Vilnius, 
el. p. garnelis(Otakas.lt 


Spausdino UAB „Spaudos kontūrai“, 
Viršuliškių skg. 80, 05131 Vilnius 


GEORGĖS 
SIMENON 
MANO DRAUGAS MEGRĖ 


— Vadinasi, jūs stovėjote ant naktinio 
kabareto, kurio savininkas esate, 
slenksčio? 

— Taip, mano komisare. 

Veltui Megrė tikėjosi išgirsti kitokį 
kreipinį. Jis net keturis ar penkis 
kartus bandė įtikinti kabareto šeimi- 
ninką, kad į jį reikia kreiptis ne 
„mano komisarė“, o „pone komisa- 
re“. Bet argi tai svarbu? 

— Taigi prabangus pilkos spalvos 
lenktyninis automobilis staiga sustojo 
ir 18 jo, kaip sakėte, lyg kulka iššovė 
žmogus. Ar taip? 


— Taip, mano komisare. 


Georges'0o Simenono fenomenas nesiliau- 
ja stebinęs pasaulio. Teigiama, kad jo 
knygu išleista daugiau negu 500 milijonų 
egzempliorių, jos išverstos į 50 pasaulio 
kalbu. Simenonas iki šiol tebėra vienas iš 
populiariausių detektyvinės literatūros 
autorių. 


ISBN 9955-428-48-1 «< 


